
Comunicat al Uniunii Scriitorilor din România, Filiala Cluj 


Fu Cry] a Uniunii Scriitorilor din România constată, cu stu- 
poare şi nelinişte, că tensiunile ivite în redacţia Pibuna odată cu 
schimbarea conducerii revistei se agravează şi că protestele lansate 
în urmă cu câteva luni de 531 de semnatari, precum şi demersurile 
noastre complementare nu au primit niciun răspuns. 

Semnalăm faptul că managerul revistei ibuna, Mircea Arman, 
folosind editorialele revistei şi mijloace private de comunicare, s-a 
dedat şi se dedă la ameninţări, insulte şi calomnii la adresa scriito- 
rilor şi oamenilor de cultură, a culturii române în întregul ei. 

Revista Tribuna, simbol al Clujului cultural, a fost târâtă într-un 
scandal nedemn. Un conflict local, care putea fi rapid soluţionat, a 
fost transtormat, prin lipsa de reacţie a autorităţilor responsabile, 
într-un imund scandal naţional, pe cale de a deveni internaţional şi 
de a fi politizat în mod abuziv. Desfacerea contractelor de muncă 
ale celor trei redactori de la Tribuna este doar unul dintre efectele 
deplorabile ale acestei situaţii nerezolvate la timp. 

Cerem stăruitor autorităţilor locale şi naţionale abilitate să in- 
tervină decis şi grabnic pentru o soluţionare corectă a acestei stări 


OLIMPIA BRENDEA DEŞLIU 


(1 octombrie 1933, Nimigea/Bistriţa-Năsăud — 30 mai 2013, 
Cluj-Napoca). 

Poetă. Debut cu poezie în Făclia (1986). 

Volume: Punțile fuigerului, 1991; Scenariu lăuntric, 1993; Pla- 
nete de vouă, 1993; Balante cu polen, 1994; Chilia de chihlimbar, 
1995, Lacrimă şi har, 1998; Crămpeie de miracol, 1998; Terbarul 
vârstelor, 1998; Rânduiala ierbii, 1999; Blazonul verii, 1999; La 
masă cu vântul, 1999; Leac pentru suflet, poeme şi micropoeme, 
2002; Vecernie cu greieri, poeme şi micropoeme, 2002; Generoasa 
lumină, 2004; La mm ginea adevărului, 2005; Altarul inimii, 2005; 
Ritualul naturii, antologie haiku, 2010. 

A fost membră a Uniunii Scriitorilor din România, Filiala 
Cluj. 

E 


de lucruri, în spiritul legilor în vigoare, în consens cu valorile de- 
mocraţiei şi ale civilității. 


Membrii Comitetului de conducere al Filialei Cluj a USR 
şi ai Consiliului USR 

(Irina Petraş, Doina Cetea, Marta Petreu, Ion Vartic, 
Ovidiu Pecican, Adrian Popescu, Mircea Opriţă, 

Mihai Dragolea, Ion Cristofor) 


Au mai semnat: Gabriela Lungu, Aurel Rău, Ion Pop, Ioan Pintea, 
Ion Mureşan, Alex Goldiş, Doina Opriţă. 


7 iunie 2013 


Vezi http://Awvww.petitieonline.com/ 
comunicat_al_uniunii_scriitorilor_din_romania_filiala_cluj 


Comunicat de excludere din usr a lui MIRCEA ARMAN 


(o USR, reunit în ziua de 10 iunie 2013, a luat act de si- 
tuaţia creată la Tribuna din Cluj, prin numirea la conducerea 
revistei a domnului Mircea Arman. Este realmente şocant modul 
în care noul redactor-şef a înţeles să-şi impună punctul de vedere în 
ce priveşte programul Tibunei, şi încă în repetate rânduri, cu o 
totală lipsă de competenţă şi de cunoaştere a tradiţiei şi prestigiului 
uneia dintre cele mai vechi publicaţii culturale din România. Dom- 
nul Arman a renunţat, fără un minim efort de politeţe, la colabo- 
rarea unor personalităţi cu o reputaţie bine stabilită, inlocuindu-le 
cu veleitari care au umplut paginile revistei cu articole compromi- 
ţătoare. Domnul Arman a desfăcut contractul de muncă, fără nici- 
un temei legal, unor redactori ai revistei cu vechi state de serviciu. 
A reuşit să-şi ridice în cap lumea scriitoricească, şi nu numai clujea- 
nă. Peste 500 de scriitori şi alte personalităţi culturale au semnat 
un protest. Intr-un dispreţ absolut faţă de numărul şi importanţa 
semnatarilor, domnul Arman a recurs la ameninţări şi grosolănii 
inacceptabile la adresa colegilor Domniei Sale care au atras atenţia 
opiniei publice asupra ilegalităţilor comise. In interviuri, articole, 
scrisori pe internet, domnul Arman a atacat într-o manieră haluci- 
nantă USR, al cărei membru este, prin vrere proprie şi nesilit de 
nimeni, ameninţând-o cu darea în judecată. Urmarea acestor acu- 
zaţii, neprobate în niciun fel şi în termeni greu de reprodus, este 
atmosfera irespirabilă creată în viaţa culturală clujeană, care face 
din domnul Arman un caz nefericit. 

Numirea la conducerea Tribunei ridică un mare semn de între- 
bare privind respectarea prevederilor legale: domnul Arman are 
dosar penal. Dacă citim textul hotărârii judecătoreşti (aşadar, nu 

presa „imundă“ care nu-i este binevoitoare), remarcăm că întreg 
comportamentul domnului Arman în împrejurarea arestării Domni- 
ei Sale pentru conducere sub influenţa alcoolului, constând în jigniri 
aduse poliţiştilor şi medicilor de la 1ML — Cluj sau în invocarea im- 
portanţei persoanei şi operei sale, este reprodusă fidel de compor- 
tamentul noului redactor-şef în săptămânile din urmă. Năravul din 
fire n-are lecuire. 

Considerând că domnul Arman se face vinovat de „fapte care 
aduc USR prejudicii materiale şi morale grave“ (articolul 11, alinia- 
tul b din Statutul usa adoptat în 2009), încălcând principiile şi 
normele deontologice prevăzute de articolul 2 şi, respectiv, 10, 
aliniatul a, Consiliul Usa a decis, cu 46 de voturi şi o abţinere, ex- 
cluderea din Usa a domnului Mircea Arman. 


Unica responsabilitate a revistei Apostref 
este de a găzdui opiniile, oricit de diverse, 
ale colaboratorilor noştri. 
Responsabilitatea pentru conţinutul fiecărui text 

Îi aparţine, în exclusivitate, autorului. 


APOSTROF 


Premiile Uniunii Scriitorilor din România pe anul 2012 


A 
ESS LUNI, 10 iunie 2013, juriul de premiere al Uniunii Scri- 


itorilor din România — în componenţa: Mihai Zamfir (preşedin- 
te), Gabriel Coşoveanu, Dan Cristea, Irina Petraş, Cornel Ungu- 
reanu (membri) — a hotărât, în urma dezbaterilor şi votului, 
acordarea următoarelor premii pe anul 2012: 


Poezie 
Nicolae Prelipceanu, La pierderea :peranţei, Casa de Pariuri Literare 


Proză 
Florina Ilis, Viețile paralele, Cartea Românească 


Critică şi istorie literară, eseu 
Mircea Mihăieş, Ce rămâne: William Faulkner şi misterele ținutului 
Yoknapatan pha, Polirom 


Debut 
Marius Chivu, Vintureasa de plastic, Brumar 


Teatru 
Radu E Alexandru, Itatru 7, Cartea Românească 


Traduceri 
Dinu Luca: Mo Yan, Obosit de viață, obosit de moarte, Humanitas 


Premiul Fundaţiei „Andrei Bantaş“ 
Irina Horea: J. M. Coetzee, Miezul verii, Humanitas 


Literatură pentru copii şi tineret 
Nu s-a atribuit 


Literatură în limbile minorităţilor naţionale 
Goran Mrakic, Contraatac terorist, Uniunea Sârbilor din România 


Premii speciale 
Andrei Pleşu, Parabolele lui lisus: Adevărul ca poveste, Humanitas 


Pai 
F 

 lon Pop şi Nicolae Manolescu la festivitatea de decernare a premiilor usr 
pentru anul 2012. Foto: Tudor Bogdan Alexandru 


Premiul Naţional 
Ion Pop 


Premiile Uniunii Scriitorilor din România pe 2012 au fost decer- 
nate în seara aceleiaşi zile, în cadrul galei de premiere, în Sala 
Oglinzilor de la Casa Monteoru. 

Evenimentul a fost organizat cu sprijinul Ministerului Culturii, 
susţinut financiar de sc EDT Recycling şi s-a bucurat de parteneria- 
tul media cu Radio România Cultural, TVR 2, şi revistele România 
literară, Luceafărul şi Viața românească. 


Premiile Uniunii Scriitorilor din România, Filiala Cluj, pe anul 2012 


URIUL: Rodica Marian, preşedinte; Ion Cristofor, loan-Pavel Azap, 
Claudiu Groza, Karácsonyi Zsolt, Király László, membri. 


Poezie 

Premiul Lucian Blaga — Marcel Mureşanu, Cu voia corbului, Editu- 
ra Eikon, 2012 

Premiul A. E. Baconsky — Vlad Moldovan, Di:pars, Editura Cartea 
Românească, 2012 

Premiul A/. Căprariu — Maria Pal, Pasărea greier sau pseudonimul 
unui poet, Editura Napoca Star, 2012 

Premiul Negoiţă Irimie — Daniel Săuca, Cicpotele raiului, Editura 
Eikon, 2012 

Premiul Szilágyi Domokos — Farkas Wellmann Endre, L. D. hagyaté- 
ka, Erdélyi Hiradó Kiadó, 2012 

Au mai fost nominalizați: Marius Conkan, Alice Valeria Micu, 
Mircea Petean, Echim Vancea, Andrei Zanca. 


Proză 

Premiul Liviu Rebreanu — Florina Iis, Vieţile paralele, Ed. Cartea 
Românească, 2012 

Premiul Ion Agârbiceanu — Radu Mareş, Deplasarea spre roşu, Edi- 
tura Polirom, 2012 

Premiul Favel Dan — Ştefan Melancu, Ultima femeie, Editura Eikon, 
2012 

Premiul INTERART — Leon-losit Grapini, Capăt de linie, Editura 
Eikon, 2012 

Premiul Bálint Tibor — Hertza Mikola, Kísérteti jelis gel, Hargita 
Kiadóhivatal, 2012 

Au mai fost nominalizați: Corin Braga, Iulian Dămăcuş, Dorin 
Mureşan, Ovidiu Pecican, Radu Țuculescu. 


Critică, istorie literară, eseu, publicistică 

Premiul Mircea Zaciu — Gheorghe Glodeanu, Narcis și «glina fer- 
mecată: Metamo fozele jurnalului intim în literatura română, Editu- 
ra TipoMoldova 


Premiul Ioana Em. Petrescu — Mihaela Ursa, Erotikon: Tratat despre 
ficțiunea amoroasă, Editura Cartea Românească, 2012 

Premiul Adrian Marino — Ion Simuţ, Vămile posterității: Secvenţe 
de istorie literară, Editura Academiei Române, 2012 

Premiul Valeriu Anania — loan Pintea, Proximități și mărturisiri, 
Editura Cartea Românească, 2012 

Premiul I. D. Sîrbu — Vasile Gogea, Mefteme, Editura Charmides, 
2012 

Au mai fost nominalizați: Sanda Cordoş, Constantin Cubleşan, 
Cornel Munteanu, Mircea Muthu. 


Debut 

Premiul Marian Papahagi - Claudiu Turcug, Estetica lui Norman 
Manea, Editura Cartea Românească, 2012 

Premiul Mongolu — Alex Văsieş, Lovitura de cap, Casa de Pariuri 
Literare, 2012 

A mai fost nominalizată Emilia Faur. 


Traduceri 

Premiul Eta Boeriu -Virgil Stanciu: A. S. Byatt, Cartea ccpiilor, 
Editura Nemira, 2012 

Premiul Todor Bosca- Diana Cozma: Eugenio Barba, Casa în flă- 
cări: Despre ngie şi dramatm ie, Editura Nemira, 2012 

Au mai fost nominalizați: Dinu Flămând, Ştefana şi Ioan Pop- 
Curşeu, Roland Székely 


Premiul N. Drâganu, Premiul Primarului — pentru cărți de:pre Cluj — 
Promenada scriitorilor (Irina Petraş, coord.), Editura Eikon, 2012 


Sponsori: Consiliul Local şi Primăria Municipiului Cluj-Napoca şi 


omul de afaceri Remus Pop („„Mongolu“). 
E 

ANDREI ŞERBAN — 70 


Atelier AEON A 


„Dacă văd ceva în teatru, văd o deschidere 
:pre altceva în care rezultatul nu este evident.“ 


TELIERUL REGIZORULUI Andrei Şerban, 

desfăşurat între 8 şi 18 iunie 2005 la 
Teatrul Naţional din Cluj, a fost un prilej 
de mari bucurii teatrale. Am transcris fidel 
înregistrările audio ale celor zece zile de 
atelier. A rezultat un îndreptar de muncă 
teatrală, valabil, cred, deopotrivă pentru ac- 
tori, regizori şi teoreticieni, un ghid în pe- 
dagogia şi didactica teatrală. Analiza pe ca- 
re Andrei Şerban, foarte fin observator al 
naturii umane, o face personajelor, fie ele 
din Shakespeare, Cehov sau Ibsen, este, de 
fapt, o sondare în cele mai adinci straturi 
ale fiinţei omului. De aceea, volumul poate 
să intereseze nu doar oameni de teatru, ci 
pe toţi aceia care se vor regăsi într-una sau 
mai multe fațete ale personajelor analizate. 

Am transcris nu numai tot ce a spus 
Andrei Şerban, ci şi modul în care a spus, 
pentru a păstra mereu prezent protagonis- 
tul, deoarece învăţătura lui este directă, 
concretă, în situaţie, şi de o uimitoare flu- 
ență a discursului. Orice atelier e, cum 


e Andrei Şerban. Foto: Nicu Cherciu (15 iunie 2005) 

Eugenia Sarvari 


spune Andrei Şerban, „o deschidere spre 
altceva în care rezultatul nu este evident. 
Este un drum deschis, care poate să fie ris- 
cant şi care nu e sigur că, la final, ajunge la 
aplauze frenetice. Dar ajunge sigur la a în- 
treba ceva adevărat, sincer“. 

În virtutea adevărului, pe care regizorul 
îl proclamă mereu, am dorit ca textul să-şi 
păstreze oralitatea, plasticitatea, spontanei- 
tatea şi unicitatea. El asigură o bucurie a 
transmiterii ştiinţei teatrale, contagioasă, 
păstrând în memorie starea specială şi de 
neuitat a acelor zile de vară. 


Ca actor, trebuie să devii 
un Stradivarius 


8 iunie 2005, ora 11:00, 
Studioul „Radu Stanca“ 
RIMA ÎNTÎLNIRE de la Cluj a fost cu stu- 
denţii, în Studioul „Radu Stanca“ al 
Departamentului de Teatru. Nerăbdarea, 
curiozitatea şi emoția tinerilor au fost din 
plin răsplătite: Andrei Şerban s-a dovedit a 


fi o persoană caldă, dornică să-şi împărtă- 
şească ştiinţa în descoperirea unor noi sen- 
suri ale artei teatrului. 


Andrei Serban: Aş vrea să ştiu dacă voi 
aveţi idee despre ce vom face. Mergeţi pe 
încredere? Acum să vă spun eu ce intenţio- 
nez să fac în acest workshop, care este, în- 
tr-un fel, o continuare a celor din trecut. 

După ce am plecat de la Teatrul Naţio- 
nal din Bucureşti, în 1993, întoarcerea mea 
în ţară a fost sporadică. Am revenit o singu- 
ră dată în calitate de regizor, atunci cînd am 
fost invitat la Opera din Bucureşti pentru a 
monta Oedip de Enescu. Incepind cu 1995, 
am venit exclusiv pentru workshopuri sau 
întâlniri, fie cu actori, fie cu studenţi, ori cu 
public obişnuit sau pentru conferinţe pe 
diferite teme. Aceasta mi-a permis să am o 
relaţie mult mai directă şi mult mai eficien- 
tă cu grupuri de tineri. Cînd spun asta mă 
gindesc la Arad şi la Piatra-Neamţ. Sau, 
mai recent, anul trecut, la Sfintu Gheorghe 
(2004). Tot de anul trecut am o relaţie 
foarte strânsă cu Asociaţia ECUMEST, de care 
cred că aţi auzit, care, pe lingă foarte multe 
alte activităţi internaţionale pe linie de ma- 
nageriat, se ocupă şi de creaţii cu caracter 
artistic. Am fost primul invitat al lor, ca să 
susţin atelierul despre care v-am vorbit şi 
care a fost scurt, dar extrem de bogat, încit 
s-a scris şi o carte despre el. Două zile şi o 
carte. 

La ce folosesc workshopurile? Folosesc 
la o experienţă directă. E foarte interesant, 
e pasionant, cînd faci un spectacol într-un 
teatru sau O operă şi acesta urmează să fie 
prezentat într-un festival, cum e Festivalul 
„Enescu“, de pildă. Sau regia greacă de la 
Teatrul Naţional din Bucureşti, care a fost 
în zece ţări, la zece festivaluri internaţiona- 
le. Acest lucru sigur că devine atractiv şi 
creează o energie unică. Faptul de a lucra la 
un spectacol unic. Dar pină să ajungem 
acolo, e necesară o pregătire. Pentru mine 
acest cuvînt este, poate, unul din cuvintele 
cele mai importante pe care le folosesc cînd 
vorbesc despre teatru. Şi atunci cînd vor- 
besc despre viaţă. Ce înseamnă să te pre- 
pari? Din perspectiva spiritualităţii indiene, 
se crede că un om are mai multe vieţi, că nu 
este singura dată cînd se află aici, că viaţa 
întreagă, de la naştere la moarte este, de 
fapt, o stare de preparare. Pentru ca atunci 
cînd mori, să mori bine. Asta e foarte im- 
portant în India. Să mori bine, să fii pregă- 
tit pentru Viaţa viitoare. Forma sub care vei 
apărea în Viaţa viitoare depinde foarte mult 
de modul în care te-ai preparat, te-ai dez- 
voltat în această Viaţă. Această idee, cum că 
fiecare clipă din viaţa mea de acum este ex- 
traordinar de importată, este năucitoare, 
halucinantă. 

Un pianist, un pictor, un scriitor (în re- 
laţia cu scrisul se întîmplă ceva care vine 
dinăuntru, din cap, citeşti din cap, din su- 


flet), arta se manifestă doar fragmentar, 
trupul nu participă. E ceva foarte static. Un 
actor, mai mult decit un dansator, sau mai 
mult decit un cîntăreţ de operă, îşi foloseşte 
instrumentul, care ar trebui să devină un 
Stradivarius. El este trupul, persoana mea. 
Eu întreg, sînt instrumentul. Şi exact aici e 
problema. Pentru că aici începe dificultatea. 
Ce întreprind pentru ca să îmi dezvolt acest 
instrument şi la ce nivel dezvolt acest in- 
strument? Pentru că dacă sint un violonist 
sau un mare pianist, chiar ajungind la o 
vîrstă înaintată, fiind extrem de celebru, 
exersez neîncetat. Vladimir Horowitz, la 
86 de ani, aflat în culmea gloriei, fiind cel 
mai mare pianist al timpului, lucra şase ore 
de game pe zi. Doar game. Care actor, după 
ce termină institutul, îşi mai lucrează tru- 
pul? Există rare excepţii. Şi ciţi studenţi, fi- 
ind încă în şcoală, lucrează realmente la 
trupul lor mai mult decit le cere profesorul 
de mişcare sau voce? Nu mă refer la şcoala 
voastră. Într-o discuţie civilizată, cei pre- 
zenţi sint excluşi. Ce poţi să faci cu vocea, 
ce potenţial are vocea am învăţat-o pe pie- 
lea mea. Deoarece am avut norocul imens, 
tînăr fiind, de virsta voastră, să lucrez cu 
Peter Brook. Am plecat la Paris în momen- 
tul în care el înfiinţa Centrul de Cercetări 
Teatrale. Pe parcursul unui an, un grup in- 
ternaţional de actori veniţi din toată lumea, 
în care unii vorbeau franceza, alţii engleza, 
alţii portugheza, încercam să ne înţelegem 
unii cu alţii mai mult prin sunete decit prin 
vorbe. Vocea şi sunetele au fost puse la în- 
cercare, ca să vedem la ce nivel se pot dez- 
volta. Care sînt emiţătorii vocali, care sînt 
vibraţiile vocii care vin din trup, din toate 
părţile trupului — vocea de cap, vocea de 
piept, vocea joasă. Ni se cerea să scoatem 
sunete din picioare, din talpă. Asta e foarte 
frumos cînd o spui doar aşa... Pare poetic, 
pare antrenant cind povesteşti, dar ca să faci 
asta zi de zi era un chin. Pentru că trebuia 
să găsim ceva ce nu ştiam, să descoperim 
ceva de care niciodată nu am fi crezut că 
sintem capabili. Cind ţi se spune „incearcă 
să scoţi un sunet din tălpi“, ori ai simţul 
umorului şi rizi, pentru că e o prostie, ori, 
dacă nu ai simţul umorului şi chiar încerci, 
constaţi că e imposibil. Dar dacă spui „ba 
da, este posibil“, atunci începe dificultatea. 
Pentru că este posibil, dar nu poţi găsi solu- 
ţia într-o zi sau într-o lună. Soluţia apare 
abia atunci cînd îţi laşi trupul întreg să vi- 
breze, pină cind devine un fel de cutie de 
rezonanţă, la fel de sensibil şi de extraordi- 
nar ca o vioară Stradivarius. Cind se ajunge 
aici, deja nivelul este foarte înalt. Există ac- 
tori, cum sint actorii pe care i-a format 
Grotowski, care pot face asta. Cel mai ex- 
traordinar instrument ca actor pe care l-am 
văzut vreodată nu mai este în viaţă. Este 
vorba de Ryszard Cieślak, actorul-fetiş al 
lui Grotowski. El era un fel de instrument 
zburător. Vocea şi trupul lui parcă zburau 
prin spaţiu. Poate aţi citit cărţile lui Cas- 
taheda despre Don Juan şi despre expe- 
rienţele unui om care poate ajunge să 
zboare prin magic. In cultura aztecă există 
o legendă în care se spune că oamenii pu- 
teau zbura. Acest actor, prin antrenamentul 
fizic, a reuşit... parcă zbura. Il vedeai în faţa 
ta şi parcă plutea. Vorbim de o altă faţetă a 
aceluiaşi cuvint, actor, care înseamnă cu 
totul altceva decit îl numim noi acum, aici. 
La acest potenţial încerc să ajung. Pe o du- 
rată de două zile, cum a fost la Sfîntu 
Gheorghe, pe o durată de nouă zile, cît va 


e Actorii András Hathâzi şi Imola Kézdi în spectacolul Hedda Gabler, regia Andrei Şerban, ambii premiaţi la 
Gala unirea 2013. Foto: Daniela Dima 


fi aici, sau pe o durată de trei ani de zile 
atit timp cît am contact cu studenții mei, pe 
care îi pregătesc la Columbia University, la 
New York, unde am catedra de actorie. 
Două zile, nouă zile şi trei ani sînt versiuni 
diferite ale aceleiaşi intenţii. Intenţia este de 
a crea un simbure pe care cineva îl poate 
sădi în el însuşi sau în ea însăşi pentru a 
vedea de ce e nevoie să mă pregătesc conti- 
nuu. E adevărat că după două zile nu poţi 
să obţii mare lucru. Nu poţi să înţelegi ma- 
re lucru. Revenind la povestea cu Centrul 
de Cercetări Teatrale — sint exerciţii pe care 
participanţii nu le-au înţeles, după cum veţi 
vedea din cartea mea autobiografică la care 
scriu acum. Este exact ce mi s-a întimplat şi 
mie cînd am lucrat cu Brook. Erau exerciţii 
care ni se propuneau tot timpul, pentru că 
tot anul nu am făcut nimic altceva decit 
exerciţii. Nu am lucrat la piese. Am lucrat la 
texte, dar într-un mod diferit, separat. Fă- 
ceam exerciţii continue, din care, foarte des, 
nici eu, nici actorii — pentru că eram acolo 
şi pe post de actor, şi pe post de regizor — 
nu înţelegeam prea mult. Mi-au trebuit 
douăzeci de ani, treizeci de ani ca să înţeleg, 
să diger ceea ce s-a întimplat acolo. Era ceva 
ce, pe moment, mă depăşea. Nu eram pre- 
gătit să înţeleg ce mi se propunea. Veneam 
din şcoala românească de teatru, care mi-a 
dat ceva, dar nu mi-a dat destul. 

Dar să revenim la cuvintul preparare, 
pregătire. A propos de trup, ce ştim despre 
trup, cum pregătim trupul dis-de-dimi- 
neaţă? In anul acela cu Brook, în fiecare 
dimineaţă, la ora zece, ne începeam ziua cu 
încălzirea trupului, care era comună la în- 
ceput. După aceea, cînd am învăţat cum să 
lucrăm singuri, o făceam pe grupuri mai 
mici. La sfirşitul acelui an, fiecare ştia o se- 
rie de exerciţii pe care le făcea individual. 
Era o anumită disciplină zilnică. Pentru că 
altfel simţeam că nu ne începeam bine ziua. 
Sint convins că printre voi există unii care 
fac yoga şi cu cit faci mai multă yoga, cu 
atit îţi dai seama că trupul are mai multă 
nevoie, că nu poţi să te scoli dimineaţa fără 
asta. Sint exerciţii speciale care îţi intră în 
singe. După aceea, o faci ca un fel de rutină, 
de curăţare de dimineaţă a „instrumentu- 
lui“. Este ca la animale. Dacă urmăreşti 
cum se trezeşte dimineaţa o pisică vei vedea 
că este exact ca în voga. Ea face aceleaşi 
„exerciţii“ de întindere ca în yoga sau în tai 


chi. Pe cînd noi, ne trezim dimineaţa, ne 
grăbim, nu acordăm nicio atenţie trupului. 
Ce facem noi pentru reglaj? Stanislavski, în 
ultimii săi ani de viaţă, le-a spus actorilor de 
la Teatrul de Artă din Moscova — la acea oră 
cel mai celebru din lume, cum a fost şi Ber- 
liner Ensemble pe vremea lui Brecht =: 
„Ştiţi ce ar trebui voi să faceţi acum? Să vă 
opriţi din joc cinci ani. / Şi ce să facem? / Să 
mergeţi la şcoală. Să o luaţi de la zero. Să 
uitaţi tot ce aţi făcut pînă acum. Să uitaţi de 
toată tehnica voastră şi să reîncepeţi de la 
nimic“. Unii dintre ei aveau cincizeci de 
ani... De ce le spunea asta? Exact de aceea, 
pentru că simţea că motorul lor trebuie re- 
glat profund, pentru că deja ajunseseră la 
un anumit soi de stereotipie, de clişeu, de 
lucruri deja ştiute. Se instalaseră în anumite 
obişnuinţe ale trupului, ale vocii, ale unui 
stil de a juca. De ce actoria este atit de grea, 
cea mai grea? Un dansator nu are asemenea 
probleme, deoarece dacă nu se antrenează 
zilnic îşi pierde din tehnică. El este pur şi 
simplu trup. Nu este voce, nu este neapărat 
relaţia cu emoția (este şi nu este) şi nu este 
neapărat relaţia cu gindul, cu intelectul. Nu 
trebuie să fie neapărat. Doar trupul trebuie 
să fie acolo. Cintăreţul de operă, în schimb, 
are foarte slabe legături cu trupul. Vedem 
cîntăreţi de operă care abia se mişcă. Dar 
vocea, pe care trebuie să şi-o antreneze zil- 
nic, este în continuă dezvoltare. Actorul e 
nevoit să le îmbine pe toate. Trebuie să facă 
mai mult decît un dansator, mai mult decit 
un cîntăreţ de operă. De asta actoria este 
cea mai grea meserie dintre toate. Pentru că 
trebuie să le armonizezi pe toate în tine în- 
suţi, dar şi să ai, totodată, o altă dimensiune 
a ta, proprie. Cind Artaud vorbeşte, în Tka- 
trul şi dublul său, despre dublu, cine e du- 
blul? E umbra mea. Sint eu însumi. Este 
trupul meu invizibil, sint eu, dar eu la po- 
tenţialul la care ar trebui să ajung, şi nu 
acela care stă acum relaxat pe scaun. Mă 
simt greoi, am mincat prea mult dimineaţă. 
Ceva e dereglat în mine. Cit despre voce, 
nu am habar dacă am corzi, dacă am posi- 
bilităţi mai mari de atit. In acelaşi timp, e 
ciudat că nu fac nimic. Nu cer mai mult de 
la mine. Mă complac în iluzia că nu trebuie 
să fac ceva. Pentru că în teatru regizorul 
nu-mi cere prea mult. Şi-apoi, oricine ştie 
să ia un pahar, să se aşeze pe un scaun, să 

vorbească normal, absolut realist. În acest 
fel, mă obişnuiesc cu foarte puţin. Trece 
timpul, ajung la treizeci de ani, la treizeci şi 
cinci de ani, şi nu-mi dau seama că în mine 
s-a cristalizat ceva. Sînt ce sînt şi ăsta sînt. 
Nimic altceva. Şi ăsta care sînt, care a avut 
un anumit succes, mare, mediu, puţin, con- 
tinui să fiu în teatru, să joc din cînd în cînd, 
salariul merge oricum. Aici acest sistem în- 
că funcţionează. In Occident, nu mai e aşa. 
Nicăieri nu există trupe de repertoriu. În 
New York nu este niciuna, iar în Washin- 
gton, Boston, San Francisco există trupe de 
repertoriu, dar angajamentele sînt pentru 
un an. Nimeni nu este angajat pe o perioa- 
dă mai lungă. In fiecare an se reia contractul 
sau vin alți actori. Depinde de regizor, de 
repertoriu. Ideea de a nu fi angajat, de a nu 
avea un job fix e destul de angoasantă. Adi- 
că, ce faci ca să-ţi cîştigi existenţa? Doar în 
New York sint zece, cincisprezece, douăzeci 
de mii de actori şomeri. Sint şoferi de taxi 
aşteptind să fie utilizaţi ca actori. Majorita- 
tea şoterilor de taxi şi a chelnerilor din New 
York sint actori. Asta este partea tristă. Par- 
tea bună este aceea că cei care sînt şoferi şi 
chelneri fac tot ce pot ca să fie în formă. 
Pentru ca atunci cînd se prezintă la o audi- 
ție, să fie plini de enegie. şi lucrează vocea, 
trupul, pentru că ştiu că prezenţa lor într-o 
audiție trebuie să fie proaspătă, nouă, ca să-i 
şocheze pe cei din comisie. Trebuie să aibă 
ceva foarte original de spus. Acest lucru nu 
poţi să-l obţii stind la cârciumă, la cafenea şi 
birfind, plingîndu-te de ce soartă ai. 
Revenind la atelier: de ce este important 
pentru mine să vin în România să fac aceste 
ateliere? Este important pentru că, nefăcind 
spectacole aici, am un fel de dorință de a 
semăna o săminţă pe acest sol, de-a o da 

celor care încă mai au posibilitatea s-o pri- 
mească şi, poate, s-o cultive în ei înşişi. 
Pentru că — chiar după cele două zile de 
atelier — şi azi întîlnesc oameni care-mi spun 
„Ce bine mi-a făcut! Nu am învăţat să joc 
mai bine, să am mai mult succes. Nu am 
învăţat ceva ce să-mi folosească în carieră“. 
Nu. Ce vom face aici nu-ţi va folosi la nimic 
pentru cariera ta. Dar îţi va folosi ţie ca 
persoană. Îţi va da o idee despre un posibil 
altceva. Şi te va inspira să lucrezi, poate, alt- 
fel, dacă vrei şi dacă găseşti condiţii asemă- 
nătoare şi dacă găseşti pe alţii care să lucreze 
altfel decit în modul obişnuit. La toate tea- 
trele din ţară sau din afară se face un teatru 
obişnuit, citeodată bun, alteori mai puţin 
bun, care nu corespunde deloc idealului 
foarte înalt a ceea ce înseamnă să fii actor 
Acest ideal se referă la un teatru foarte 
vechi, inventat acum două mii cinci sute de 
ani în Grecia, India. Idealul de actor de 
atunci era cu totul altceva decit ceea ce nu- 
mim azi actor [...] 


Teatrul este viaţa într-o stare 
de concentraţie, de atenţie 
mai mare şi de intensitate 

mai adîncă 


| te ESTE acţiune. Ar trebui să fie ac- 
ţiune. De obicei, nu e acţiune, este pasi- 
vitate. Ce inseamnă a fi activ? Cuvintul ac- 
tor... în engleză, to act, activ, act-or, adică 
cineva care acţionează. Ce înseamnă să acţi- 
onezi? Înseamnă să te lupţi. In teatrul NO 
japonez, care este cea mai veche formă de 
teatru existentă azi, noţiunea de actor în- 
seamnă acela care merge pe scenă pentru a 
fi într-un ring. Ca într-un 
ring de box. A merge în 
scenă pentru a te lupta. 
Şi te lupţi, în primul rind, 
împotriva partenerului. El 
îţi este duşmanul numă- 
rul unu, dar nu actorul, 
ci personajul. Deci tu, ca 
personaj, trebuie să-l în- 
frunţi pe celălalt, să te 
lupţi cu el, să-l învingi şi 
el să te învingă. Te lupţi 
împotriva spectatorului, 
pentru că vrei să-l cuce- 
reşti. La festivalurile de 
teatru NO erau multe tru- 
pe care veneau în faţa îm- 
păratului. Era un fel de 
luptă pentru a cîştiga fa- 
voarea împăratului. Spec- 
tacolul pe care îl alegea 
împăratul se juca la curte 
cu onoruri speciale. In 
acelaşi timp, este o luptă 
şi la un alt nivel, spiritual, 
invizibil, cu ceva de dea- 
supra. Te lupţi ca să fii 
acceptat de zel. Este o 
luptă pe mai multe nive- 
luri: cu tine însuţi, cu 
propriile tale limite, cu 
vocea, ca să-ţi fie mai li- 
beră, cu trupul, ca să-ți 
fie mai puternic. O luptă 
a efortului tău cu tine, o 
luptă cu celălalt, cu pu- 
blicul şi o luptă pentru a 
fi bine primit sus. Cite 


lupte, în acelaşi timp! Nu ai timp să te gîn- 
deşti la metafore poetice, nu ai timp să te 
gindeşti la contemplaţie. 

Teatrul nu este o tehnică. Este o experi- 
enţă. Cum Viaţa nu este o tehnică. Cum 
poţi să foloseşti tehnica în viaţă ca să ai 
succes? Nu există nicio tehnică. Tehnica se 
schimbă, se modulează, vine altceva. Este o 
singură tehnică — aceea a dorinţei de a afla 
adevărul. Tehnica spre adevăr. Pentru că 
trăim atit de mult în minciună, trăim atât de 
mult în fals. 

Facem teatru pentru a afla ceva profund, 
surprinzător despre viaţă. Brook punea 
mereu întrebarea: „Care este diferenţa între 
teatru şi viață?“ Pentru că, aparent, sînt 
foarte apropiate sau ar trebui să fie. Adică, 
un actor pe scenă, ca să fie adevărat, trebuie 
să fie la fel de organic, fără clişee, fără ste- 
reotipuri, fără metodologie, să fie el însuşi, 
liber ca viaţa. Pentru că în viaţă nu avem 
metodă. Orice metodă pe care o avem nu 
duce nicăieri. Metoda de a rămine căsăto- 
riţi! De a învăţa în fiecare zi. Cum să fii pe 
scenă, ca actor? Să fii absolut ca în viaţă? 
Şi-atunci, care-i diferenţa? Este exact la fel 
ca în viaţă, cu deosebirea că teatrul este mai 
concentrat. E viaţa într-o stare de concen- 
traţie, de atenţie mai mare, de intensitate 
mai adincă. E ca în viaţă, dar mai mult. În 
viaţă, cînd trec strada sau prind metroul, nu 
mă gîndesc că acest moment este un mo- 
ment unic. Cind trec strada trebuie să am 
grijă să nu mă calce maşina. Cind plouă, 
vreau să nu mă ude. Deci sint în panică, 
sint în tensiune. Nu am libertatea să mă 
gindesc ce unic este acest moment! Şi cît de 
scurt este acest pasaj, dintre naştere şi 
moarte! Cit de extraordinar de scurt în rela- 
ţie cu eternitatea! Şi totuşi dacă m-aş gîn- 
di... Pe scenă, am această ocazie fantastică, 
să mă văd pe mine însumi, nu numai ca 
personaj, ci ca şi cum aş fi un ochi din afară, 
ochiul de la distanţă. Pentru că sîntem în 
două realităţi. O realitate a cotidianului, a 
frustrărilor, a bucuriilor, a dragostei, a urii, 
a ştirilor de la ora şapte, a politicului, a 
lipsei de bani, a dorinţei de a pleca, a dorin- 
ţei de a avea pe cineva pe care nu pot să-l 
am... A tot felul de dorinţe şi de ginduri. Pe 
lingă asta, este o cu totul altă realitate, pe 
care, subconştient, o simt tot timpul în 
mine, care este legată de întrebările pe care 
un copil le are în clipa cînd se naşte. În ochii 
copilului vezi o mirare imensă. Se uită la 
tine profund, te vede exact cum eşti, îţi ve- 
de toată esenţa, îţi vede toată minciuna. 
Vede şi te întreabă: „De ce sînt aici?“. Şi 
această întrebare, care are deschidere spre o 
cu totul altă realitate, este întrebarea pe care 
ne-o punem, din cînd în cînd, în teatru. 
Din cînd în cînd, spun, pentru că, foarte 
adesea, teatrul pe care-l facem este un teatru 
foarte sărac. Dar nu în sensul grotowskian 
al cuvîntului, ci în sensul de foarte, foarte 
sărac, lipit pămîntului. Spre acel teatru, de 
O altă calitate, care atinge altceva, o altă 
zonă, aş dori să se îndrepte creatorii de 
teatru [...] 


În teatru totul e acum. 
Şi şansa 


Mo: CEL mai potrivit de a încheia 
acest atelier e de a înţelege, prin expe- 
rienţă, nevoia de pregătire. Pentru că, după 
cum s-a desfăşurat ziua de azi, dacă nu se 

începea cu un exerciţiu de încălzire, care s-a 
făcut regulat în fiecare zi, cu disciplină, cu 
regularitate, cu concentrare, dacă nu am fi 
lucrat împreună exerciţii de voce, de ritm, 
de mişcare, în cerc, în care toată lumea în- 
cearcă să-şi coordoneze instrumentul indi- 
vidual şi instrumentul de grup, am fi fost 
mai puţin disponibili. Dacă nu am fi făcut 
exerciţiile de atenţie, exerciţii care par foar- 
te simple, dar care sînt extrem de dificile, 
pentru că nu poţi să le faci dacă nu ai aten- 
ţia extrem de clară în trup, nu poţi să tri- 
şezi, nu poţi să falsifici — am fi fost mai pu- 
ţin pregătiţi să lucrăm. Toate aceste 
elemente ţin de pregătire. Şi vedem din ex- 
perienţă cit de extrem de importantă este 
nevoia de a te pregăti. Şi vedem — în special 
la cei care au uitat să se mai pregătească — 
cum trupul, vocea, atenţia lor sînt fragmen- 
tate, dispersate. Pregătirea despre care vor- 
beam ne ajută să obţinem simplitatea de a fi 
în acest moment, acum, aici, complet des- 
chişi momentului unic, care este momentul 
de teatru. Care nu se întimplă ieri, ci azi, şi 
nu am nicio scuză pentru faptul că sint ab- 
sent, că nu sînt aici. Trebuie să înţeleg, pen- 
tru mine, de ce nu pot să ascult, ce-mi blo- 
chează imaginaţia, astfel încît nu se poate 
deschide într-un mod real, adevărat? Ima- 
ginaţia mea fuge în zone iluzorii. Merge 
într-o cu totul altă direcţie decit aceea sim- 
plă, în care mi se cere să fiu. Trebuie să mai 
înțeleg şi faptul că nu trăiesc acum, ci tră- 
iesc în ieri sau în miine. Dar în teatru e im- 
posibil să trăiesc în trecut sau să sper pentru 
viitor. Tot ce pot să fac este momentul de 
acum. Şi să-mi amintesc de ceea ce spunea 
Stanislavski, că orice vîrstă aş avea trebuie 
să mă întorc la şcoală, dacă vreau să mai 
salvez ceva, să cred că există un nou început 
şi pentru mine. Dacă las lucrurile să meargă 
aşa cum sînt trăiesc numai în trecut şi Viito- 
rul devine din ce în ce mai ceţos. Trecutul 
nu-l pot repara decit în prezent, făcînd ceva 
acum. Iar pentru cei tineri, care se uită foar- 
te mult înspre miine, miine depinde de azi. 
De acest moment. De cum mă pregătesc, 
de ce-mi cer mie însumi, de ce vreau cu mi- 
ne, şi nu de cele exterioare mie. Nu are ni- 
cio legătură cu ce-mi dă societatea, cu fap- 
tul că sînt unde sînt, că mă aflu într-o 
situaţie dificilă, că dacă m-aş afla într-un alt 
context, poate ar fi mai bine. Deşi sint ade- 
Vărate, toate astea sint scuze, care vin din 


afară. Dar situaţia mea este cu mine însumi. 
Cu nimeni altcineva decit cu mine însumi. Şi 
iată că mi se iveşte această posibilitate de mă 
pregăti într-un fel special, ca să evoluez. Şi 
ciudat spus, dar asta e posibil la orice virstă. 

In aceste zile, am atins zone de lucru 
extrem de variate. De la exerciţii de tot fe- 
lul, pentru „instrument“, pînă la decriptarea 
unor texte extrem de diferite unele de altele. 
Să ne gindim la Visul unei ncpți de vară, la 
direcţia acestei piese, ce fel de energic, ce fel 
de imaginaţie cere această piesă. Apoi Iva- 
nov — cit de subtil, delicat şi extrem de precis 
interior se cere a fi jocul în Cehov şi cît de 
departe sintem în a înţelege subtilitatea, 
rafinamentul lui, foarte aproape de film. 
Sau de roman extrem de subtil. Pentru că 
viața interioară a unui personaj cehovian 
este ceva atit de fragil şi de complex, încit 
cuvintele sint doar o mică parte a ce se înt- 
împlă înăuntru. Şi cît de greu este să ajungi 
să înţelegi complexitatea interioară pe care 
Cehov o vede ca pe o fotografie absolut 
exactă a vieţii. Mai bine, poate, decit orice 
alt dramatug. Am constatat că sintem des- 
tul de departe în a explora aceste străfun- 
duri... Apoi lucrul la această piesă nemai- 
pomenită — Peer Gynt. O fabulă, un basm, 
dar un basm care atinge toate nivelurile 
existenţei umane şi care permite imaginaţiei 
să călătorească foarte, foarte departe, cu 
condiţia ca instrumentul să fie pregătit, să 
fie elastic. După cum aţi putut constata, 
această piesă cere o imensă pregătire fizică 
şi actorii care sînt liberi în corpul lor fizic 
sînt cei mai capabili să intre în acest joc, 
care cere o imensă capacitate de dăruire şi 
de înţelegere intelectuală, dar şi emoţională. 
Un actor total poate să ajungă acolo unde 
trebuie dacă intră în profunzimile straturi- 
lor piesei. El va reuşi să înţeleagă complexi- 
tatea acestei mari piese, plină de labirinturi, 
care necesită stiluri foarte diferite de joc, cu 
condiţia să-şi pună la bătaie raţiunea încăl- 
zită de aburii ce urcă din suflet. Cred că 
dacă într-o stagiune întreagă am urmări 
producţiile mai multor teatre puse laolaltă, 
nu cred că am putea vedea stiluri atit de 
diferite de joc cum am văzut aici în cele 
zece zile. Şi toate acestea sînt, de fapt, o 
pregătire. Nu sint un rezultat finit. Sint 
semne de întrebare despre ce înseamnă să 
fii actor. Cuvint foarte misterios, de fapt. 
Ce înseamnă? Ce e posibil? Sint, sincer, 


foarte atins de dăruirea cu care acest grup a 
muncit. Am simţit natura implicării since- 
re şi a interesului real la toate nivelurile. 
Această provocare-pregătire a fost un răs- 
puns la o întrebare a mea pentru viitor — 
oare voi putea să lucrez undeva în România? 
Cred că în acest loc, cel puţin deocamdată, 
există o posibilitate. După cum v-aţi dat 
seama, deşi sînt un om destul de răbdător, 
nu sînt deloc uşor de mulţumit. Şi mai cred 
Că v-aţi dat seama de următorul aspect — că 
nu numai cerinţele pe care le am faţă de 
actori, dar şi cerinţele pe care le am faţă de 
mine însumi sînt foarte, foarte dure. Cei 
care nu se lasă învinşi de drumul foarte dur, 
dar dur nu în sensul violenţei, ci în sensul 
asperităţii căutării, vor rezista pînă la capăt. 
După cum am Văzut, şi aici, pe parcurs, 
unii au abandonat. Şi e de înţeles şi asta, e 
uman şi asta. In anumite cazuri e explicabil, 
în alte cazuri iar e explicabil. Totul e expli- 
cabil, totul e de înţeles. Poate că nu este un 
drum pentru toată lumea. Şi poate că aceas- 
tă atitudine de nelinişte, de întrebare conti- 
nuă este o cale ce nu convine tuturor. ŞI asta 
e de înţeles. Dar pentru mine, această stare 
perpetuă de a rămîne în faţa lui „nu ştiu“, în 
loc să găsesc soluţii, în loc să găsesc răspun- 
suri, în loc să mă mulţumesc cu un lucru 
care pare finit, e o necesitate. Şi continui să 
întreb, pentru că întrebarea şi curiozitatea 
înseamnă a fi în viaţă. In clipa în care nu 
mai eşti curios şi nu te mai întrebi, începi să 
mori. Sigur că acest fel de a vedea şi de a 
trăi nu este uşor şi macină în adînc. Dar, în 
acelaşi timp, ceea ce se dobindeşte, ciştigul 
este o energie care creează, ca un generator, 
o altă energie. Este o energie care se rege- 
nerează continuu. Dai, dar primeşti. Exact 
ce s-a întimplat aici. Pentru că am dat şi am 
primit înapoi. Nu am avut niciun merit în 
crearea acestor scene, care au fost concepu- 
te de voi, actori şi studenţi. Este meritul 
vostru exclusiv. Menirea mea este să pun 
întrebări şi să dau sugestii. Dar nu să găsesc 
soluţii. Soluţiile le-aţi găsit voi. Acesta este 
un raport just. Spre deosebire de tipul de 
regie conceptuală, în care un regizor vine 
cu o viziune, O dictează actorilor, actorii se 
supun acestei judecăţi şi rezultatul este o 
concepţie bine jucată sau mai puţin bine 
jucată, dar este doar asta. Dacă văd ceva în 
teatru, văd o deschidere spre altceva în care 
rezultatul nu este evident. Este un drum 
deschis, care poate să fie riscant şi care nu e 
sigur că la final ajunge la aplauze frenetice. 
Dar ajunge sigur la a întreba ceva adevărat, 
sincer. Intrebarea e sinceră şi adevărată. Şi 
asta, fără îndoială, s-a simţit aici. 

E 

Fragment din volumul în curs de apariţie 
Atelier Andrei Şerban, 
Cluj-Napoca, 8-18 iunie 2005 

CĂTĂLIN GHIŢĂ 
şi farmecul voluptuos 
al comparatismului 


Irina Petraş 


pex MOLIPSITOARE 
a scrisului, aproape de 
textul comentat, dar şi de 
cititor, cu inserţii de co- 
locvialitate jucăuş-ironică 
în ample perioade de cir- 
cumscrieri conceptuale, o 
eleganță caldă şi trufaşă a 
frazei — portretul pe care 
i-l făceam altădată îşi cla- | 
sicizează liniile cu fiecare 

nouă carte a excelentului comparatist Cătă- 
lin Ghiţă. Încă de la debutul cu Lumile lui 
Argus: O morfotipologie a poeziei vizionare 
(2005), prima lucrare românească de poeti- 
că generală a vizionarismului, în opinia lui 
Ion Simuţ, erau remarcate agilitatea com- 
paratistă, capacitatea inovatoare, verva spe- 
culativă, construcţia impecabilă şi ţinuta 
elevată. Cercetarea sa asupra ideii de viziu- 
ne şi a familiei lexicale a conceptului, dar 
interesată şi de praxisul vizionarismului, des- 
coperea sugestii interesante în cartea Ioanei 
Em. Petrescu despre Eminescu și mutaţiile po- 
eziei româneşti, unde saltul de la vedere la vi- 
ziune marchează chiar saltul de la poezia 
paşoptistă la vizionarismul eminescian. Cu 
un capitol dedicat lui William Blake Şi al- 
tul Instanțelor vizionare în poezia româneas- 
că (cu martori precum Heliade-Rădulescu, 
Eminescu, Arghezi, Macedonski, Goga), 
autorul îşi delimita deja teritoriul de inves- 
tigaţie şi maniera predilectă: comparatis- 
mul. Lui William Blake îi va rezerva spaţiul 
unci cărți distincte, Revealer of the Fourfold 


Secret: William Blakes Theory and Practice of 


Vision (2008). Deimografin: Scenarii ale te- 
vorii în proza românească, studiu apărut în 
2011, îi provoacă prefaţatorului Ştefan 
Borbely entuziasme legitime: „Mă întreb şi 
acum de unde şi cum de i-a venit ideea: tre- 
buie să ai instinct profund, de critic auten- 
tic şi original, ca s-o poţi asimila şi s-o 
transformi în ofertă intelectuală, ceea ce 
Cătălin Ghiţă a şi făcut superlativ, cu un vo- 
lum care devine, din chiar clipa ieșirii sale 
în lume, unul de referinţă“. Modelul terorii 
e, mai întâi, urmărit în literatura universală, 
identificându-se apoi trepte/forme ale te- 
rifiantului autohton, de la Miron Costin, 
Negruzzi, Caragiale şi Galaction, până la 
Mircea Eliade şi Mircea Cărtărescu. Cartea 
demonstrează buna şi larga cunoaştere a li- 
teraturii române, dar şi imensa bibliotecă 
universală în numele căreia sunt recitite căr- 
ile ei. 

Cartea cea nouă, Orientul Europei ro- 
mantice: Alteritatea ca exotism în poezia en- 
gleză, franceză şi română (Bucureşti: Editura 

a 
il 


Tracus Arte, 2013, 320 p.; 


cuvânt-înainte 

de Al. Cistelecan), completează portretul 

comparatistului la superlativ. Al. Cistelecan 

înregistrează „continua bună dispoziție 
3 CC 


exegetică“ a unui „erudit nonşalant, cu ri- 
goare la idee, dar destins şi simpatic la tra- 


tare“. Ca şi în cărțile precedente, Cătălin 
Ghiţă începe prin a-şi expune proiectul şi 
a-l explica inclusiv terminologic („înainte 
de a plonja cu voluptate în apele potenţial 
primitoare ale temei“): „intenţionez să vă 
vorbesc despre Orient, dar nu despre reali- 
tatea în sine a acestuia, ci despre proiecția 
sa lirică, aşa cum se înfăţişează ea în imagi- 
naţia poeţilor romantici europeni“. Exegeza 
e gândită pe criterii tematice şi urmăreşte să 
pună în valoare „conexiuni între aceste cul- 
turi, în jurul unei imagini critice de ansam- 
blu“, prin „limitarea strictă a expunerii la 
câţiva poeţi reprezentativi pentru roman- 
tism“ şi la acele „contexte bogate în sugestii 
intelectuale din opera acestora, potenţate 
de expresivitatea metaforică şi capabile să 
favorizeze dialogul intra- şi intertextual în- 
tre expresii intelectuale diverse“. Studiul ia 
mai întâi în discuţie perechea terminologică 
„interes pentru Orient“/„orientalism“, ale- 
gându-l pe cel dintâi fiindcă „în vreme ce 
orientalismul, ca expresie ideologică închisă, 
este denunţat ca fiind o armă a autorităţii 
imperiale împotriva unor periferii conside- 
rate retardate intelectual, material şi institu- 
tional, interesul pentru Orient este pus în 
mişcare de expresii metaforice deschise. Li- 
rica romantică nu este feuda vreunui rege şi 
platforma vreunui partid, prin urmare, nu 
ar trebui asaltată cu armele poliţiei corecti- 
tudinii politice“. Va fi, aşadar, vorba „despre 
un Orient - sau, mai curând, despre un 
ansamblu de Orienturi — al minţii poetice, 
fabulos, erudit, halucina(n)t. Acesta se în- 
tinde din Caucaz până în Japonia şi din Si- 
beria până în India“. In acelaşi fel e comen- 
tat şi nuanţat, cu delimitări conceptuale şi 
metodologice, întreg instrumentarul cu ca- 
re vor fi operate analizele: alteritate, exo- 
tism, senzualitate şi spiritualitate, estetica 
spaţiului („voi încerca să punctez diferențe- 
le specifice dintre configurarea spaţiului 

natural — incluzând tablourile de an- 
samblu dinamice şi cele statice, deşertul, 
grădina profană şi cea sacră, acvaticul şi fa- 
una — şi a celui artificial — înglobând ruinele, 
locuinţa şi oraşul“), poetica figurilor (an- 
tropice — femeia: „cred că, în sâmburii dis- 
cursului liric din romantism, este identifi- 
cabilă floarea de mai târziu a egalitarismului 
sexual: graţie permisivităţii acestui context 
artistic, eul producător plasează femeia şi 
bărbatul pe poziţii echivalente“; artistul; 
intercesorul spiritual: profetul, dervişul, 
muftiul, vrăjitorul; evreul rătăcitor; război- 
nicul; tiranul; antieroul, şi nonantropice — 
zeii, monştrii, spiritele). 

Intr-o abordare (neo)tematică, în per- 
spectivă larg comparatistă — căci „diferen- 
tele pe care le generează multitudinea de 
reprezentări ale Orientului decelabile în 


poezia romantică engleză, franceză şi româ- 
nă fac extrem de dificilă ordonarea materia- 
lului liric supus exegezei |... ], singurul cri- 
teriu operant care mi s-a impus de la sine 
(şi care, simultan, salvează, în opinia mea, 
prestigiul textului primar) a fost unul tema- 
tic“ —, cartea decantează prejudecăţi durabi- 
le şi mimetisme de abordare (pentru Arnold 
J. Toynbee, „opoziţia Orient-Occident este 
aproape la fel de veche precum civilizaţia 
curopeană, avându-și originea în imagina- 
rul civilizaţiei greceşti“), subminându-le cu 
graţie. În analiza comparativă a poeziei ro- 
mantice şi a interesului ei pentru Orient, se 
utilizează alteritatea ca „deosebire |prozezcă, 
aminteşte Cătălin Ghiţă] de structură, de 
conţinut şi/sau de funcții a unuia sau mai 
multor elemente în raport cu altul sau cu 
altele, căreia i se adaugă o valorizare în ge- 
neral pozitivă“, ca urmare a unei „pasiuni 
constante, manifeste şi conștient asumate 
pentru exotic“, motivată şi de conştientiza- 
rea „precarităţii Weltbild-ului european do- 
minant, căruia încearcă să-i ofere o alterna- 
tavă lirico-intelectuală“. Exoticul se defineşte 
atât în sens spaţial, cât şi în sens temporal, 
„depărtarea“ putând fi atât fizică, cât şi isto- 
rică. Pentru romantismul românesc sunt 
reţinuţi Ion Heliade-Rădulescu, D. Bolin- 
tineanu, V. Alecsandri şi Eminescu. Famili- 
aritatea cu Orientul Apropiat pe care le-a 
intermediat-o românilor Istoria, regăsibilă 
până azi în lexic, nu a condus înspre o situ- 
are diferită de cea a occidentalilor, poeţii 
români alegând raportarea la modelul an- 
glo-francez şi considerarea Orientului ca 
„Spaţiu eminamente străin“. 

Excursia imaginară prin Orientul proiec- 
tat de poezia romantică este, nu doar pentru 
iniţiatorul ci, extrem de agreabilă şi instruc- 
tivă. Imprumutând cuvintele lui Ronald B. 
Inden (din Imagining India, 2000), Cătălin 
Ghiţă conchide, invitându-ne la meditaţie: 
„Asemenea realiştilor empirici, romanticii 
susțineau, şi ei, că există o singură realitate, 
o singură natură umană şi o singură tipolo- 
gic a societăţilor umane. Se diferenţiau, 
totuşi, în două privinţe majore. În primul 
rând, ei susțineau că realitatea nu este ab- 
stractă şi fixă, ci concretă şi schimbătoare. 
În al doilea rând, ei argumentau că nici 
Occidentul, nici Orientul nu exemplificau 
această realitate până într-acolo, încât să-l 
excludă pe celălalt. Caracteristicile care con- 
stituie natura umană sunt, pentru roman- 
tici, distributive, şi nu, ca pentru empirist şi 
raţionalist, cumulative în omul occidental. 
Prin urmare, s-ar părea că nicio societate nu 
ar putea, singură, să întrupeze totalitatea 
naturii umane, până când membrii săi nu 
sunt, mai întâi, transformați de înţelegerea 
Celuilalt, fie el oriental sau occidental“. 


VERTĂCAL 


O piesă pierdută 


Ovidiu Pecican 


SURPRIZĂ BINE-VENITĂ, de proporţii, în 

materie de caragialistică se datorează 
cercetătorului Dan Gulea, care în volumul 
IL. L. Caragiale, Titircă, Sotirescu C” Cia. Co- 
medie în 3 acte (Piteşti: Ed. Paralela 45, 
2012, 124 p.) adună tot ceea ce s-a păstrat 
până astăzi din şantierul ultimei piese a ma- 
estrului dramaturgiei noastre, reconstituie 
laboratorul ei, pune cap la cap tot ce se cu- 
noaşte despre personajele din perioada ber- 
lineză, determină spațiile pe care le presupu- 
ne proiectul, urmăreşte — atâta cât se poate 
— acțiunea cu nucleele ei dramatice, adună 
proverbele, citatele şi însemnările marginale 
legate de proiect şi pune Împreună mărtu- 
riile contemporanilor referitoare la această 
operă pierdută. Munca de detectiv — în stil 
benedictin — a dus, în cele din urmă, la un 
volum pe care Caragiale nu l-ar fi publicat 
niciodată, dar care este cu atât mai preţios 
pentru admiratorii scriitorului şi pentru is- 
toricii şi criticii literari, căci permite o privi- 
re în atelierul acestuia. Datorită respectivei 
împrejurări, Dan Gulea, care colecţionează, 
sortează şi apoi comentează mărturiile, fi- 
ţuicile, fragmentele şi fulguraţiile înrudite 
cu şantierul Titircă, Sotirescu €” Cia, ar fi 
putut prea bine asuma paternitatea cărţii, 
atrăgând încă din titlu atenţia asupra faptu- 
lui că prezintă cititorilor nu piesa propriu- 
zisă a clasicului nostru, ci carnetele sau do- 
sarele ei, mapele adiţionale. Chestiunea, 
cred, nu este una morală, fiindcă fără defe- 
renţa faţă de nenea Iancu istoricul literar nu 
şi-ar fi exersat pasiunea şi acribia asupra 
acestuia. Este, în schimb, una de acuratețe 
ştiinţifică, mai cu seamă că destinul piesei 
rămâne enigmatic pe mai departe. 


Nu este de crezut că Emil D. Fagure 
scria în 1910 fără nicio bază că, vezi bine, 
„Comedia e gata în 3 sau 4 ediţiuni — toate 
inedite şi din care maestrul va decide în vara 
aceasta care rămâne cea definitivă“ (p. 7). 
Personal, aş exclude ipoteza întemeierii 
acestei afirmaţii pe o fanfaronadă a lui Ca- 
ragiale. Autor consacrat, el nu avea nevoie 
de o asemenea hiperbolizare a talentului 
propriu şi nimic nu îl obliga nici să joace 
rolul unui Flaubert indecis între trei sau 
patru variante ale aceluiaşi text. Există pre- 
cedente pentru astfel de indecizii caragialie- 
ne? S-a sufocat dramaturgul, vreodată, între 
opţiuni intermediare, din neputinţa de a 
alege ce e mai valoros în scrisul lui? Din 
câte ştiu, niciodată. In plus, afirmaţia lui 
Fagure este confirmată şi de altă mărturie. 
I. Nădejde cita, şi el, spusele lui Caragiale, 
după care „Am cinci manuscrise, cinci ver- 
siuni. Vara asta pun mâna pe una şi o duc în 
ţară“. Atrage atenţia — ca posibil martor ce 
conferă credibilitate celor două relatări la a 
doua mână — referirea la sezonul estival. 
Proiectul aducerii textului în ţară se lega de 
anotimpul călduros, când, probabil, lui 
Caragiale îi venea mai la îndemână să des- 
cindă printre compatrioți, aducând cu sine 
şi mult aşteptata lui piesă nouă. 

Dar, dacă e adevărat că pe biroul scriito- 
rului se aflau variante de lucru multiple (şi 
complete!), să fi fost trei, patru sau cinci 
versiuni? Greu de spus, mai cu seamă din 
perspectiva sănătosului scepticism de natu- 
ră ştiinţifică, recomandabil în situaţii de 
acest fel. Chiar să fi existat „numai“ trei 
variante de lucru din Titircă, Sotirescu CP 
Cia, era posibil să dispară fără urmă toate 
trei?! Să le fi distrus pe toate Caragiale În- 
suşi, măcinat de scrupule care vizau perfor- 
manţa literară, nu pare demn de crezare. 
Caragiale nu era un Kafka în faţa morţii 
iminente, imperativ în a-i cere lui Max 
Brod, cel mai apropiat prieten al lui, să îi 
azvârle toate scrierile inedite în foc... Piese- 
le au dispărut, în caz că au... existat, inainte 
ca planul împărtăşirii lor criticului favorit, 
C. Dobrogeanu-Gherea, să se fi petrecut. 
Nu este însă de neglijat că, de atunci încoa- 
ce, Europa a trecut prin două războaie 
mondiale mari producătoare de pagube 
materiale şi culturale. Nu este însă mai pu- 
ţin adevărat că apariţia corespondenţei 
dintre M. Eminescu şi Veronica Micle la 
peste un secol de la purtarea ei, într-un 
moment când se credea deja că toate înscri- 
surile eminesciene sunt, o dată pentru tot- 

deauna, cunoscute, dă şanse scenariului 
după care şi piesa lui Caragiale, măcar în- 
tr-una dintre redacţiile ei, fie şi neintegral 
păstrată, să se afle pe undeva, în vreo arhivă 
personală sau instituțională. Literatura noas- 
tră conţine şi alte opere păstrate „sub 
obroc“, vorba cronicarului, mai multe se- 
cole, dar recuperate miraculos mai pe urmă. 
Cele mai ilustre exemple de acest fel sunt 
Istoria îerqglifică a lui Dimitrie Cantemir şi 
Tiganiada lui I. Budai-Deleanu. Rămâne, 
aşadar, de sperat şi în ce priveşte supravie- 
ţuirea piesei 1;zzrcă, Sotirescu E Cia. 

Or, dacă mai există vreo şansă de recu- 
perare a textului propriu-zis, socotesc — 
pentru a reveni la un mic detaliu, a cărui 
importanţă nu trebuie exagerată — că era 
oportună specificarea în subtitlul volumului 
bine-venit al lui Dan Gulea a faptului că el 
adăposteşte doar materialul pregătitor al 
piesei. Semnarea de către editor a întregului 
era întemeiată şi deplin lămuritoare. 

Altminteri, proiectul Titircă, Sotirescu 
e Cia este inedit în cuprinsul carierei scrii- 
toriceşti a lui Caragiale. El pare inspirat de 
modele de relaţionare a lucrărilor proprii 
între ele precum cel al lui Alexandre Du- 
mas-tatăl ori H. de Balzac, la care persona- 
jele dintr-un roman trec într-altul, inclusiv 
la distanţă de ani în raport cu prima întâlni- 
re. Un asemenea tip de supraconstrucție, 
prin excelență romanesc, nu dramaturgic 
(cu excepţia lui Shakespeare, unde Falstaff 
se regăseşte în mai multe piese, iar „cronici- 
le“ engleze se continuă glorios una pe cea- 
laltă), are în vedere un tip de perspectivă 
evolutivă asupra protagoniştilor, un interes 
pentru mutaţiile pe care trecerea timpului şi 
schimbarea circumstanțelor, a ambianţei le 
provoacă. Or, se ştie: prin antecedentele 
lui, Caragiale se recomanda ca adept al 
„momentelor“ şi „schițelor“, al nuvelelor — 
cu o desfăşurare conflictuală pe spaţii nara- 
tive reduse —, ca un analist al conjuncturii 
(precum în Scrisoarea pierdută şi în Noaptea 
furtunoasă), nu al înlănţuirilor temporale 
mai ample. Bildungsromanul nu era specia- 
litatea lui, după cum nici ciclurile istorice 
de tip, să zicem, shakespearean nu îi veneau 
la îndemână. Autor al unităţii dramatice de 
loc, timp şi acţiune, I. L. Caragiale a decis, 
în ultima etapă de creaţie — fără a şti, desi- 
gur, că va fi ultima —, să atace un nou nivel 
al vocației lui constructiv-dramaturgice, 
mergând pe ideea ciclului dramatic, a con- 
tinuităţii unui proiect, a ieşirii din convenţia 
teatrală punctuală. Nu se poate şti dacă el 
visa la cicluri teatrale precum anticii greci 
autori de trilogii. Dar sigur dorea o conti- 
nuare la Scrisoarea pierdută şi la Noaptea 
furtunoasă, făcând, în mintea lui, o apoteo- 
ză satirică a personajelor acestora, acum 
maturizate de-a binelea şi ajunse la o altă 
vârstă personală şi istorică. 

Acest nou Caragiale, mai puţin intrat în 
atenţia criticii şi istoriei literare — prin forța 
lucrurilor —, este ceea ce aduce în atenţie, cu 
admirabilă pasiune şi cu relevante efecte 
rezultate din cumularea întregii informaţii 
depistate (deocamdată) Dan Gulea, adu- 
când un serviciu important cunoașterii 
marelui clasic român şi producând jubilaţie 
degustătorilor specializaţi sau nu. 

Proză 


Intermezzo 


F. ARĂ CONFESIUNE mu poate exista absol- 
vire, spuse unchiu” Nuţu. Am înţeles 
acest lucru, întâia oară, în timpul spovedanii- 
lor din confesionalul de la Propaganda Fide 
și, mult mai târziu, în momentele de grație pe 
care le generau rugăciunile mele în vacarmul 
dormitoarelor comune de la Sighet sau Baia- 
Sprie. Mai apoi, spre sfărșit, când nu stiam, de 
fapt, că pușcăria va lua sfărșit, mi-a fost foarte 
greu să înțeleg ce a fost mai greu de suportat: 
umilinţele, bătăile, înjuvăturile, ofensele zil- 
nice sau vederea celor care abjuraseră, renun- 
țaseră la convingerile pentru care intraseră 
acolo, spre a îmbrăţisa noile idealuri, cele pro- 
pagate în timpul așa-numitei veeducări de la 
Aiud? Ce era mai condamnabil: renuntarea 
sau convertirea? Crainic, Caraion, Pandrea 
sau Ţuţea erau ei mai împăcați sufleteste 
mărturisind şi vecunoscându-și greselile trecu- 
te si angajåndu-se pe drumul pe care li-l ară- 
taseră educatorii? 

Sigur în ceea ce mă priveste, era mai ușor 
să rezist, deoarece stăpânul pe care mi-l alese- 
sem nu făcea parte dintre pământeni. Prin 
urmare, nu puteam trăda o credință (chiar 
dacă, fie vorba între noi, aceasta s-ar fi putut 
dovedi cândva că a fost o iluzie!) pentru o idee. 
Deși, oricât ar părea de ciudat, nu unei idei 
slujiseră ei, ci unui stăpân pământean, egal 
sau chiar inferior lor în defecte şi calități. Iar 
acum nu făceau decât să schimbe un stăpân cu 
altul. Nu ştiu dacă schimbarea era sau nu 
sinceră, dar nina cu care încercau, ei şi alții 
ca ei, să ne convingă că acesta e drumul pe 
care trebuie să-l urmăm îmi ridicase multe 
semne de întrebare. Nu-i judec, crede-mă, în- 
cerc să înțeleg eu însumi! Deşi istoria demon- 
strează fără echivoc că mulți dintre cei care 
astăzi sunt deținuți politici sau au fost judecaţi 
pentru delicte de opinie vor fi conducătorii de 
mâine... E întotdeauna foarte periculos să de- 
ţii, în exclusivitate, un adevăr sau o credință. 
Adică, să crezi că doar tu ai dreptate ori că 
doar Dumnezeul tău e bun şi drept. Deoarece, 
dragul meu, e greu să ai certitudini şi mult 


Vasile Igna 


mai uşor să ai intuiții. Lasă-te condus de intu- 
îți; plecând de la ele, ajungi ușor la bănuieli și 
ipoteze. Iar de aici până la credință nu e decât 
un pas.“ 


Eram sosit de puţină vreme în Luxem- 
bourg. În seara aceea, mă întorsesem de 
vreo oră la reşedinţă, obosit după câteva 
runde de discuţii cu nişte personaje nu 
foarte agreabile şi mă aşezasem, cum fă- 
ceam de fiecare dată când mă aflam într-o 
asemenea stare, în faţa clavecinului. Simpla 
atingere a clapelor şi efortul făcut spre a-mi 
reaminti o partitură pe care o mai cântasem 
de sute de ori mă făceau să uit brusc toate 
întâmplările zilei. Atacasem deja primele 
fraze dintr-o sonată de Mozart când sună 
telefonul. Un sunet lung, enervant, sâcâitor. 
Putea fi un telefon din ţară, aşa că nu 
mi-am permis să nu răspund. 

De la celălalt capăt al firului, o voce de 
femeie mă întrebă, fără nicio introducere şi 
cu cel mai firesc ton cu putinţă: „Ce mai 
faci, Iacob dragă?“. Deşi vorbisem foarte 
rar la telefon, am recunoscut-o imediat pe 
doamna Lya, căci nimeni în afară de ea nu 
mai modula în felul acesta ultimele două 
cuvinte. Niciuna dintre femeile pe care le-am 
cunoscut nu au reuşit, spunând „Iacob dra- 

(şi niciodată „dragă Iacob”), să-mi 
transmită o asemenea emoție câtă cuprin- 
dea rostirea aproape legată a lui Jacob şi 
dragă, tremurul abia sesizabil al vocii şi vi- 
braţia de violoncel a r-ului când tonul se 
înălța, spre final, spre a se transforma într-o 
aproape dulce interogaţie. 

„Le găsesc oriunde ai fi“, spuse doamna 
Lya, pe care nu O mai văzusem de aproape 
doi ani şi căreia nu-i comunicasem numirea 
mea la Luxembourg. „Pentru dumneavoas- 
tră nimic nu e greu“, am răspuns, încercând 
să dau discuţiei noastre o notă de glumă, 
care, de altfel, o prindea foarte bine pe in- 
terlocutoarea mea. „Suporţi să ţi se facă o 
vizită, săptămâna viitoare?“ „Da, am răs- 


puns, mi-ar face plăcere, voi fi aici. Să-mi 
spuneți când şi cu ce sosiți, Să trimit O ma- 
şină să vă ia.“ „Sosesc joi după- amiază, dar 
nu-i nevoie să mă aşteptaţi, cunosc bine 
oraşul. Aş vrea să ne vedem la hotelul Grand 
Ducal, lângă parcul Patrusse, la ora şase.“ 

Am acceptat şi, cu puţin înainte de şase, 
aşteptam pe un fotoliu din holul hotelului. 
Puțin după aceea, a coborât şi doamna Lya. 
Era însoţită de o doamnă cu o înfăţişare 
între două vârste, îmbrăcată într-un deux- 
pièces de culoare vişinie. Sveltă, de o înălți- 
me potrivită, cu un păr blond, bogat, on- 
dulat natural şi cu nişte ochi de un albas- 
tru-închis, aproape mov, doamna a înclinat 
uşor din cap, fără să spună niciun cuvânt. 
„Ea e Myriam, sora ta, spuse simplu doam- 
na Lya.“ O frază rostită aproape neutru, 
fără o intonaţie specială, sub care se descifra 
însă o emoție greu de stăpânit. 

M-am apropiat, i-am întins mâna, ca a 
făcut la fel; eu m-am aplecat şi i-am săru- 
tat-o ca unei vechi cunoştinţe pe care nu o 
văzusem de mult. „Să fi fost în locul tău, eu 
te-aş fi luat în braţe şi te-aş fi strâns la 
piept...“ spuse Myriam într-o română foar- 
te corectă, în care abia se putea sesiza un 
uşor accent străin. „Este exact ceea ce voi 
face şi cu!“, am spus imediat şi, fără nicio 
ezitare, m-am apropiat, am luat-o în braţe, 
am ridicat-o puţin în aer şi am început să 
mă învârt cu ea, cum aş fi făcut cu un copil. 
Ea se lăsă în voia braţelor mele, apoi îşi 
cobori uşor picioarele până ajunse din nou 
pământul, îşi aranjă coafura şi, cu aceeaşi 
voce cu care rostise şi fraza anterioară, spu- 
se: „Da ştiu că eşti puternic! Mă întreb 
cum ne-am fi jucat când eram mici...“ „Nu-ţi 
aminteşti, am întrebat, ai uitat?“ 

Myriam era mai mare cu doi ani decât 
mine, ar fi trebuit să ţină minte, stătuse câ- 
teva luni în casa noastră de la Aiud, după ce 
trecuse graniţa în România, ne jucaserăm 
împreună, alergaserăm prin grădină, făcu- 
serăm tot felul de năzdrăvănii. „Nu-mi 


vista 
istelor 


literară 


e Extraordinar portretul pe care Cioran i 
l-a făcut colegului său de debut, Constantin 
Noica, în anul 1987, la moartea lui Noica, 
pentru postul de radio „Europa Liberă“; 
un portret în care absolutismul cultural al 
lui Noica este sesizat cu acuitate. Recuperat 
de Nicolae Manolescu şi tradus de acesta, 
portretul a fost publicat în România litera- 

ră, nr. 19 a.c. Într-un singur punct greşeşte 
Cioran în ceea ce-l priveşte pe Noica: atunci 
cînd spune că anii de detenţie politică „l-au 
fortificat“ pe fostul deţinut politic. Sigur, 
lui Cioran 1-a convenit să spună o asemenea 
enormitate, căci în felul acesta îşi amorţea 
probabil remuşcările de a fi fost unul dintre 
pretextele închiderii lui Noica şi, în plus, de 
a nu-l fi putut ajuta, din Occident, printr-o 
acţiune de presă. In Casetele sale, Cioran a 
susținut de altfel cam acelaşi lucru, că închi- 
soarea nu a însemnat nimic pentru Noica; 
pe de altă parte, se declara ferm convins că 
relatarea în scris a acestei experienţe carce- 
rale nu are cum să-i intereseze pe occiden- 
tali, aşa că nu s-a mobilizat în niciun fel 
pentru a-l ajuta pe fostul său coleg de gene- 
raţie s-o aducă la cunoştinţa Vestului. Cu 
excepţia acestei nedreptăţi pe care Cioran 
i-o face lui Noica chiar şi postum, cred că în 
rest portretul este excepțional — numai bun 


de dus şi de citit studenţilor... În numărul 
20 al României literare, Manolescu revine la 
generaţia '27, făcînd portretul careului de 
aşi: Eliade, Cioran, Ionescu şi Noica, inclu- 
siv pe baza unor relatări ale Monicăi Lovi- 
nescu. Aşa că e firesc să-i spunem: Conti- 
nuaţi! 


e Tot în numărul 19 al României literare, 
splendid interviul cu Ana Blandiana realizat 
de Sorin Lavric cu ocazia celor 20 de ani pe 
care-i împlineşte Memorialul de la Sighet, 
un muzeu excepţional conceput şi amenajat 
drept centru de studiere a totalitarismului 
de extremă stingă din România. Doamna 
Ana Blandiana a construit temeinic şi com- 
petent — şi vorbeşte la fel de temeinic şi de 
competent despre semnificaţia morală a 
trecutului pe care îl documentează în acest 
muzeu. (S. B.) 


amintesc nimic. Tot ce ştiu, ştiu de la ma- 
ma; amintiri recente.“ 

Ne-am aşezat la o masă, într-un colţ mai 
ferit al restaurantului. 

„Am ţinut să vă reîntâlniţi şi să vă re- 
cunoaşteţi; poate veţi mai avea nevoie unul 
de altul.“ 

Am rămas la restaurant până aproape de 
unsprezece. Doamna Lya era într-o vervă 
extraordinară, se vedea în toată fiinţa ei că 
aşteptase de mult şi-şi dorise enorm această 
întâlnire. „Cât a trăit Erwin şi tatăl tău, nu 
m-aş fi gândit niciodată să intermediez o 
asemenea întâlnire. Ciudat e doar că nu am 
avut niciodată sentimentul că am păcătuit 
faţă de ei; nu, dimpotrivă, mă simţeam li- 
Deră şi față de unul, şi faţă de celălalt, dezle- 
gată de poveri sufleteşti ŞI cu gândul mereu 
înainte. Îmi impusesem să nu mă gândesc 
la trecut, unde luminile erau palide şi puţi- 
ne. Singura care strălucea era a tatălui tău, 
dar ea era prea departe, într-o altă galaxie, 
într-un cer ce nu-mi era accesibil. Din ce-mi 
venea împăcarea? Din convingerea că nu 
trişasem faţă de niciunul? Dintr-o înțelege- 
re particulară a vinovăţiei, în care intrau, 
deopotrivă, un partaj echilibrat între părţile 
implicate şi un rol important acordat hazar- 
dului? Sau, mai degrabă, dintr-un laissez- 
faire de care nu eram pe deplin conştientă 
şi, care, cu timpul, s-a transformat într-o 
obişnuinţă perfect asumată? 

Să fi fost moartea celor doi bărbaţi re- 
sortul care a declanşat nevoia de mărturisi- 
re, ori imperioasa nevoie de mărturisire să 
fi atras dispariţia lor...? Nu v-aţi pus nicio- 
dată întrebarea dacă o taină nemărturisită 
nu generează doar drama celui ce o poartă, 
ci şi pe cea a celor ce o suportă fără a fi în 
cunoştinţă de cauză? M-am gândit deseori 
(dar asta doar începând cu vreo zece ani în 
urmă, când cei doi încă trăiau) dacă nu era 
prea periculos să amân întâlnirea voastră 
pentru un timp nedefinit, când, speram cu, 
vor fi împlinite toate condiţiile pe care le 
consideram obligatorii. Căci eram conşti- 
entă că timpul presează. In definitiv, oricui, 
nu doar părinţilor voştri, li se putea oricând 
întâmpla ceva iremediabil: mie, lui Myriam, 
ţie. Mă gândeam îndeosebi la tine, Iacob, 
care, până acum câţiva ani, erai sechestrat 
în propria-ţi ţară, deşi călătoriile tale la con- 
grese ar fi putut fi ocazii bune spre a te fi 
întâlnit.“ 

„Dar de unde ştiaţi ce se întâmplă cu 
noi? Noi eram în România, iar dumneavoas- 
tră în afara ei“, am întrebat cu o uşoară irita- 
re în voce, pe care am regretat-o imediat. 

„Ştiam totul, Iacob dragă, sau, cum 
obişnuia să spună tatăl tău, totul şi încă ce- 
va pe deasupra. Prin anii optzeci am fost de 
două ori în ţară, am călătorit atunci şi la 
Cluj, şi la Bucureşti. Am încercat să-l văd şi 
pe tatăl tău, dar n-am reuşit. Pe tine n-am 
căutat să te întâlnesc, erai în plină glorie 
ştiinţifică şi universitară, nu voiam să-ţi 
pun în pericol ascensiunea. Dar am întâlnit 
atunci şi la Cluj, şi la Bucureşti persoane 
care vă cunoşteau pe amândoi şi pe care 
le-am rugat să mă ţină la curent cu viaţa 
voastră. Periodic primeam de la ele lungi 
scrisori despre cunoştinţele comune, fami- 
lia voastră ocupând, de fiecare dată, locul 
privilegiat. Aşa am aflat despre moartea 
mamei tale, despre boala tatălui tău, ele 
m-au ţinut la curent cu succesele tale. Ce 
însemna cu adevărat viaţa voastră, dincolo 
de relatările pe care le primeam eu, doar voi 
mi-aţi fi putut spune. Doar că voi nu eraţi 
pentru mine nişte fiinţe reale, ci nişte eroi 


e Vasile Igna în biroul de la Editura Dacia, 1983 


de poveste, fără chip sau, mai bine zis, cu 
un chip pe care îl remodelasem eu din iluzii, 
amintiri şi dorinţe.“ 

La plecarea de la restaurant, le-am pro- 
pus să ne reîntâlnim mâine la mine, la masă 
şi, dacă nu le deranjează, să părăsească ho- 
telul şi să se mute la reşedinţă. Au acceptat 
imediat, cu o bucurie nedisimulată, de par- 
că aşteptau de mult această invitaţie. 

Ceea ce s-a întâmplat şi am trăit în ur- 
mătoarele trei zile, cât a mai durat şederea 
lor în oraş, are, în momentul în care mi le 
reamintesc, din ce în ce mai mult înfăţişarea 
unui vis. Plimbările lungi prin oraş, între- 
rupte doar pentru a ne aşeza la masa dintr-o 
cafenea sau un bistro, poveştile despre co- 
pilăria lui Myriam, amintiri din Cluj şi 
amintiri din ceea ce doamna Lya considera 
a fi „exilul ei în Palestina, America şi Elve- 
ţia“, întâmplări cu cei doi copii ai lui Myri- 
am şi nu puţine întrebări despre situaţia 
actuală din România se înlănţuiau într-un 
flux continuu, întrerupt doar de scurte şi 
nebuloase reverii, în care sufletele noastre 
se proiectau înainte şi înapoi, când într-un 
trecut pe cât de concret pe atât de ambiguu, 
când într-un viitor cu frontiere incerte şi 
aleatorii. Doamna Lya mergea cel mai ade- 
sea între noi, ţinându-ne de braţ. Din când 
în când, simţeam degetele ei subţiri pătrun- 
zându-mi uşor în carne, strângându-mă ca 
un cleşte minuscul, un gest prin care voia 
parcă să-şi confirme sieşi că suntem reali, şi 
nu nişte fantome născute de aburul visării 
sale. Avea un aer sigur şi triumfător, călca 
apăsat şi ferm, ca şi cum ar fi vrut să spună 
tuturor: iată, nu doar că i-am regăsit, ci 
i-am născut din nou, soră şi frate; ieri, nişte 
închipuiri, azi, pe deplin maturi, instruiți şi 
cu destine împlinite. Şi, în plus, eu nu sunt 
doar mama lor, ci şi stăpâna lor deoarece 
până de curând fiinţele de lângă mine erau 
tără identitate, iar astăzi identitatea lor e nu 
doar omologată, ci şi asumată. 

In realitate, cred că lucrurile erau mult 
mai simple. Tulburată timp de decenii de 
imaginea tatălui meu, purtând cu ea pretu- 
tindeni efigia chipului său tânăr şi puternic, 
doamna Lya procedase în ultimele zile la o 


substituție foarte la îndemână: eu nu-mi 
regăsisem, de fapt, identitatea de frate a lui 
Myriam, ci îl înlocuisem, pur şi simplu, pe 
tatăl meu. Eram nu Iacob, fiul lui Iosif, ci 
Iosif însuşi, iubitul doamnei Lya şi tatăl lui 
Myriam; iar Myriam nu era sora mea, ci 
fiica despre care n-am avut niciodată cunoş- 
tinţă, revelată, iată, la peste cincizeci de ani 
de la naştere, de o simplă călătorie şi de în- 
tâlnirea magului prevestitor. Ţinându-ne pe 
amândoi de braţ şi păşind radioasă prin 
mulţimea de trecători ce invadase, pur şi 
simplu, în acea după-amiază de august, 
trotuarele micului stat-capitală, doamna 
Lya trăia ce nu avusese prilejul să trăiască la 
timpul potrivit: împlinirea ei ca mamă şi 
iubită şi, de ce nu, răzbunarea, cu cât mai 
târzie cu atât mai miraculoasă, a unui destin 
ce i se arătase, până atunci, atât de potriv- 
nic. In ochii înceţoşaţi de melancolie, re- 
grete şi iubire filială ai doamnei Lya, eu nu 
eram, aşadar, doar fratele mai mic al fiicei 
sale, ci, mai ales, soţul şi iubitul reîntrupat, 
ramura regăsită şi regeneratoare dintr-un 
copac ce începuse să se usuce din rădăcină. 
O variantă a fiului risipitor, înveşmântată în 
straiele unui matriarhat târziu şi recupera- 
tor. Un fiu risipitor, metamorfozat, fără 
voia lui, într-un iubit veşnic absent şi un 
tată cu virtuţi tămăduitoare. Un Tristan în- 
tors acasă pe puntea unei corăbii în flăcări. 


Fragment din romanul Camera obscură, 
în curs de apariţie. 

A 
N CARTEA IRINEL PETRAŞS, Divagări (in)uti- 
le: Viaţă și literatură, (Cluj-Napoca: Edi- 

tura Eikon, 2012, 300 p.) există două nive- 

luri-ale Aipagării — termen pe care Irina 

Petraş îl împrumută de-la-Bacovia:-0 diva- 

gare de-conţinut — lucrurile ce urmează-ă fi 

spuse sunt puse sub semnul unei relative 
neseriozităţi (care, se va dovedi ulterior, es- 
te o dimensiune a spiritului ludic propriu 
autoarei), respectiv o divagare formală, ce 
se referă la alcătuirea eclectică a cărții — ese- 
uri, bucăţi de critică literară, răspunsuri la 
anchete ale unor reviste de cultură, perspec- 
tive proprii asupra unor aspecte sociocul- 
turale, interviuri ete. Dincolo de nuanţe, 
divagarea conţine, indubitabil, şi sensul de 
schimbare (ca îndepărtare de la o normă, 
de la o direcţie fixată drept corectă). Dar 
este vorba despre o schimbare inocentă, 
adică doar constatată şi canalizată conştient 
pe panta inutilului şi/sau a jocului (deşi spi- 
ritul ludic este, după cum îl defineşte autoa- 
rea: „îndrăzneala de a pune sub semnul în- 
trebării locurile comune ale absolutului“), 
sau, dimpotrivă, o mult mai subtilă dorință 

de schimbare a ceea ce există sau, şi mai im- 

portant, a reflectării asupra a ceea ce există? 

Nu întâmplător, poate, inutilitatea este pu- 

să în paranteză încă din titlu. Paradoxalul şi 

tensionarea conceptuală realizată prin atitu- 
dini care pot părea contrare — de reînvestire 
cu actualitate a urmei deopotrivă personale 
şi literare într-un context al revizuirilor lite- 
rare şi de viaţă, iar de cealaltă parte, de de- 
clarare a inutilităţii acestei reînvestiri — sunt 
numai de suprafaţă. Altfel, armonizarea în 
logica poti)etică a cărții Irinei Petraş există, 
fiind vorba despre o logică a rupturii inte- 
grate, a fisurării conştientizate şi funcțional 
artistice: „Pariind pe provizoriu, pe frag- 
ment, pe nuanţă, dezincântată şi exuberan- 
tă deopotrivă, nu mă simt străină în ori ex- 
clusă din vremurile de azi, dar nici nu-mi 
pierd ochiul critic şi îngăduinţa. Şi nu uit 

nicio clipă că sunt muritoare, de unde şi o 

oarecare indiferenţă la/distanţă faţă de “eve- 

nimente” şi atitudini care ţin efemera pagi- 
nă întâi“. Fragmentul devine unitatea orga- 
nizaţională a cărţii, dar dincolo de el există 

o forţă coagulantă care este forța revizuirii 

şi care aglutinează fragmentele într-o totali- 

tate de fragmente (ca într-o pictură a lui 

Picasso, unde obiectul se expune privirii 

printr-o codare pluriperspectivală: „Mă tem 

că suntem făcuţi din cioburi şi ne stă bine 
aşa“). 

Ceea ce ţine laolaltă fragmentele, ofe- 
rindu-le coerenţa unei cărţi omogene şi ex- 
trem de plăcute la lectură, este nu doar o 
strategie de compoziţie — foarte buna îmbi- 
nare sintactică a fragmentelor care par, în 
ciuda a ceea ce le separă, să curgă unul din 
altul —, ci şi o coordonată ce ţine de o zonă 
meta şi transtextuală. Firul roşu al cărții, de 
natură ontologică, este sentimentul con- 

Literatura ca viaţă, 
viaţa ca literatură 


Adriana Teodorescu 


stant (un sentiment trecut în text, bineînţe- 
les) că fiinţa autorului este ameninţată cu 
moartea, mai precis, că este o Sein zum Tode, 
în terminologia heideggeriană. Teama de 
moarte este, pentru Irina Petraş, mediul 
prin care viaţa şi literatura se pot privi faţă 
în faţă, adresându-şi întrebări şi primind, 
oricât de incomplete, răspunsuri. Totodată, 
moartea este şi cea care contribuie la legi- 
timarea literară şi ontologică a unor diva- 
gări cărora cititorii le vor stabili gradul de 
utilitate. 

Tema cărţii împreună cu subtemele sale: 
cititorul, scriitorul, criticul literar, produc- 
ţia de carte şi procesul lecturii ocupă un loc 
foarte însemnat. Sintetizând, actul lecturii 
este înţeles într-o perspectivă gadameriană, 
de sporire a fiinţei. Pentru Irina Petraş, a fi 
cititor compensează condiția umană carac- 
terizată prin finitudine. Nu numai şi nu 
atât în sens cantitativ („dacă lumea reală e 
finită şi duce inevitabil spre moarte, lumea 
ficțională e altă lume, una care lasă întreagă 
libertatea alegerii, dar şi gândul fără limi- 
te“), cât mai ales în sensul re-asumării (pse- 
udo)demiurgice a existenţei proprii, cu alte 
cuvinte al infuzării acesteia cu sens şi ade- 
văr: „Am simţit totdeauna cititul ca mijloc 
de a reconstitui adevăratul plan al locului 
meu limitat. Lanţ de întredeschideri spre 
celelalte locuri ale mele, lăsate deoparte, în 
temporară uitare, de alegerea destinală a 
unui anume loc şi timp“. Apoi, literatura 
oferă şi un mijloc eficient de atenuare a fri- 
cii de moarte şi de hrănire a necesităţii de 
semnificaţii îmblânzite: „omul are doar so- 
luţia ficţiunilor în lanţ care să-i furnizeze 
surogate de adevăruri liniştitoare“. Azevă- 
rul trebuie înţeles aici în sens postmodern, 
ca fiind relativ, slăbit (vezi Gianni Vattimo, 
Gândirea slabă), având nevoie de protecţie 
în chiar timpul în care furnizează, la rândul 
său, protecţie. 

Oricum, literatura nu este salvare de la 
moarte decât în măsura în care ea poate 
pune la dispoziţia fiinţei, a cititorului, o 
serie de mecanisme prin care acesta să poată 
să se deschidă către moarte în calitate de 
posibilitate a sa, să devină, iarăşi într-o vizi- 
une heideggeriană, autentic, căci literatura 
în general este o ars moriendi. Semn că, pen- 
tru autoare, a fi cititor înseamnă a urca o 
treaptă în plus în drumul către autenticitate 
este şi descrierea, uşor idealizantă, pe care o 
face cititorului: „cel-care-gândeşte-singur şi 
nu poate fi sclav nimănui, nu poate fi înge- 
nuncheat şi nici manipulat. Nu încetează să 
se întrebe şi să-şi răspundă scotocind singur 
adevărurile din tezaurul omenirii“, dar par- 
ţial  justificabilă prin acea precizare care 
precedă acest portret: pentru mine. Cititorul 
este stadiul prim, necesar, de dezvoltare a 
altor roluri ce gravitează în jurul unui prin- 
cipiu al cărții: criticul şi scriitorul. Irina 
Petraş nu se limitează la a numi criticul un 


e Irina Petraş 


tip de cititor special, ci îl aşază la intersecţia 
dintre cititor şi scriitor (totodată, actul de a 
scrie, de a crea este şi el văzut ca fiind cauzat 
de condiția umană, aceea de a fi muritor). 
A fi cititor e o condiţie obligatorie, iar a fi 
scriitor una auxiliară. Totuşi, statutul actual 
al criticului, suspiciunea cu care e privit 
sunt explicate de autoare şi din perspective 
sociale: fiindcă sunt tot mai mulţi scriitori 
ŞI tot mai puţini cititori, rolul criticului de- 
vine dificil. Personalizarea cronicii literare, 
necesitatea justificativă a gestului şi opţiu- 
nilor critice sunt explicabile, consideră Irina 
Petraş, prin prisma acestei necesităţi de re- 
vrăjire a cititorului a cărui calitate de a fi 
cititor este continuu compromisă. 

Moartea este adeseori o temă de reflec- 
ție în această carte, şi fără corelarea ei cu 
lumea scriiturii şi a lecturii. Autoarea reia o 
sintagmă-concept, știința morții, de inspira- 
ţie eminesciană, pe care o utilizează frecvent 
şi în alte cărţi ale sale, nuanţând-o teoretic 
şi exemplificând-o prin ocurenţele sale lite- 
rare. Dincolo de o ştiinţă a morţii în gene- 
ral, Divagări (în)utile ne dezvăluie o ştiinţă 
a morţii profund, tulburător, particulară. 
Aceea a Irinei Petraş. Există doi mari vec- 
tori pe care această ştiinţă personală a mor- 
ți se concentrează: cel artistic şi cel perso- 
nal. Moartea celorlalți, a celor semnificativi, 
creează, într-adevăr, absenţă, dar carenţa 
existenţială este compensată (nu în sensul 
de facilitare, de uşurare, însă) de creşterea 
gradului de responsabilitate pentru urma 
lor (frecvenţa motivului urmei şi forţa sa 
semantică ne determină să spunem că, în 
ciuda diversităţii tipurilor de texte prezente 

A 
$ CUNOŞTEAM pe unii cerchişti din Cluj, 


abia la București, sosiți aici cam în acelaşi 
timp, prin anii 1953-1955, am intrat în 
cercul lor de prieteni şi i-am cunoscut mai 
bine prin soțul meu, Cornel Regman. 
Acum, retrospectiv, parcă îi cunosc şi înțeleg 
şi mai bine, fiindcă s-au adunat atâtea amin- 
tiri în cei peste 60 de ani de convieţuire. 
Cornel îmi zicea că Cercul Literar a 
existat doar la Sibiu în epoca Cenaclului, a 
revistei Cercul Literar, a Mami festului, apoi 
a rămas prietenia, prețuirea reciprocă. 
Negoiţescu, trăind singur, ne aduna pe 
ceilalți la mici festine fie la Doinaş şi Irinel, 
fie la noi ori la Dominic Stanca şi Sorana, la 
Ovidiu Constantinescu, la Nicu Balotă şi 
Bianca, la Ioachim şi Madeleine. Ne bucu- 
ram tare să ne revedem la ocazii precum 
zile de naştere, sărbători sau la descinderea 
în Bucureşti a lui Puiu Cotruş, Gary Sîrbu, 
Eta Boeriu cu soţul ei. Cornel, care avea 
pasiunea citirii zilnice a presei, extrăgea din 
ziare şi reviste citate cu care ne distra sau 
citea câteva din ultimele lui aforisme. Se 
râdea copios la citirea aberaţiilor din ziarele 
vremii. Doinaş şi Ioanichie ne aduceau veşti 
proaspete de la Uniunea Scriitorilor, co- 
mentam ştirile de la Europa Liberă, dar nu 
se făcea politică. Ne adunam în micul apar- 
tament de bloc al lui Irinel din Piaţa Unirii, 
deasupra magazinului Cocorul, la o cină 
pregătită cu talent gastronomic, improvi- 
zând cu ce se găsea pe atunci, de amfitrioa- 
nă. Nu erau discuţii docte, nu citea niciunul 
din scrierile lui, nu vorbeau despre ei înşişi. 
Nici Cotruş, nici Nego, nici Sirbu, nici 
Doinaş, Balotă nu vorbeau despre anii de 
temniţă, dar desigur, toţi simțeau adânc, 

dramatic, istoria care îi nedreptăţea. Gân- 
diţi-vă cât de tragică era condiţia lor, mai 
ales că, atât de dotați cum erau, atât de 
dornici de cultura occidentală, nu puteau 
avea acces la ea, nu puteau ieşi din ţară, să 
ia contact cu mişcarea de idei, cu presa, cu 
cărţile ce apăreau dincolo de cortina de fier, 
posibilitate pe care astăzi atâţia tineri dotați 
o pot avea oricând. Aproape toată existența 
lor au suferit din cauza acestei izolări teribi- 
le. Doar o bursă DAAD reuşea să-i mai scoa- 
tă din ţară pe câteva săptămâni, o dată, de 
două ori în viaţă. 

După ieşirea la liman, după 1989, pe cei 
care mai trăiau i-a cuprins un avânt extraor- 
dinar, o bucurie intensă de a-şi publica şi de 
a-şi realiza cărţile. Păcat că dintre ei Gary 
Sirbu murise, la fel şi Radu Stanca şi Eta 
Boeriu, iar Cornel a prins doar 10 ani de 
libertate şi Nego doar doi ani. Deşi bolnav, 
Negoiţescu spera să revină în ţară, să con- 
ducă o revistă literară, erau voci de scriitori 
care îl doreau la Viața românească, dar el 
avea azil politic în Germania şi trăia din 
puţinii bani primiţi de la statul german, or, 
la noi totul era nesigur. 

Dacă mai trăiau până azi, în urma de- 
conspirărilor de la Securitate — de care pri- 
mii s-ar fi bucurat ei —, ar fi putut să se 
apere de unele campanii de defăimare ale 
unor detractori, în cazul lui Doinaş fiind 
vorba de Adrian Păunescu, în special, care 
începuse campania. 

Umbra lăsată de aceste deconspirări net 
răuvoitoare, insuficient studiate, s-a lăsat 
voit asupra unora dintre ei. Incă din temni- 
ţele vechi, cele mai grele, siliți să semneze şi 
să poarte un nume de cod, urmăriţi şi după 


ieşirea din închisori, ei erau permanent su- 
pravegheaţi, li se „cereau informații despre 
prieteni şi colegi. In revista Viața româneas- 
că, prin grija fiului meu Ștefăniță Regman, 
a apărut, în numărul 1-2 din 2013, „Dosa- 
rul Cornel Regman şi «lucrătorii» lui“. In 
notele de caracterizare (din anii 1959, 1960, 
1962, 1964, 1965, 1966), între anii 1959 şi 
1966 se poate constata ce conţineau aceste 
caracterizări informative în care, culmea!, 
de fapt urmăritul, Regman, era lăudat de 
informatori, adică de Doinaş, Negoiţescu, 
Potra, ba uneori, de exemplu Negoiţescu, îi 
criticau, îi demascau pe unii protitori poli- 
truci. 

Trebuie să ne întrebăm dacă aceşti câțiva 
cerchişti, printre care şi N. Balotă, au făcut 
rău cuiva, au beneficiat de onorurile, sluj- 
bele importante, au fost răsplătiți de regim 
sau era doar pedeapsa nedreaptă care pre- 
lungea închisoarea pentru a-i ține sub su- 
praveghere permanentă pe scriitorii cei mai 
înzestrați ai timpului. 

In ultimii ani, Cercul Literar începe tot 
mai mult să iasă la lumină, să fie cunoscut 
de un public mai larg, de publicul univer- 
sitar, prin cărți, reviste, doctorate atent 
elaborate. 

Cred că aş putea reproduce cuvintele cu 
care Negoiţescu încheia horoscoapele uno- 
ra dintre cerchişti la începutul carierei lor. 
„Timpul lucrează în favoarea lui“ — adică 
acum „a lor“. 

Ei 
Cuvânt ţinut la „Cafeneaua critică” 
închinată Cercului Literar 
- 70 ani de la Manifest 

în carte, se poate vorbi despre o adevărată 
poetică a urmei). 

Portretul autoarei, un portret care se 
degajă în urma lecturii acestei cărți şi care 
pluteşte deasupra acesteia, simultan priete- 
nos şi impunător, se explică prin prezența 
numeroaselor autocaracterizări (unele clare, 
directe, cu rezonanțe aforistice, ca de pildă: 
„Sunt dintre cei care știu să accepte fără re- 
semnare ceea ce nu pot schimba şi care fac 
entuziast tot ce le stă în putință pentru a 
schimba ce se poate schimba“), în calitatea 
sa de cititor (cu ritualuri proprii de lectură, 
cu spaţii privilegiate, neaservit modelor), 
de critic literar, de observator al societăţii 
(refuzul de a împărţi lumea şi oamenii în 
alb şi negru, apetitul pentru nuanţe, intero- 
garea viziunii actuale asupra comunismului 
românesc, revolta împotriva dispreţului ca 
mod de relaţionare interumană), de femeie 
(contestatară a unei naturi înnăscute a ge- 
nurilor, dar şi a justificării apriorice a orică- 


rui tip de militantism feminist, observă că 
femeile şi bărbaţii se aseamănă unul altuia 
mai mult decât diferă), de fiinţă supusă 
morţii şi bolii (autoportretul de hipoacuzic 
transcende graniţele personale şi devine o 
punere în chestiune a sensului ontologic, 
dar şi ontic, social, al utilizării cuvintelor în 

cadrul relaţiilor dintre oameni şi a degradă- 
rii lui în ărmălaie), dar şi prin capacitatea 
de a-şi imprima chipul în orice text pe care 
îl scrie. Caracteristica majoră a acestui por- 
tret, cumulând şi trăsătura familiarităţii 
prietenoase şi pe cea a majestăţii care vine 
din erudiție şi inteligenţă, este tinereţea. O 
tinereţe care vine pe filiera înţelepciunii — 
nu înţelepciunea searbădă şi recontortantă 
a locurilor comune, a bunului-simţ înţeles 
ca modalitate de a te apropia de lume fără 
riscul de a deranja sensurile ei deja constitu- 
ite, ci a înţelepciunii care şi-a însuşit lecţia 
muririi şi nu se teme, în consecinţă, să se 
joace, să caute căi alternative de abordare a 
realităţii, divagări, căi fără garanţia utilității. 


Necredinciosul autor Irina Petraş („Tocmai 
pentru că nu sunt credincioasă, mi se pare 
al naibii de misterioasă lumea. Nerezolvată. 
Imi las mintea deschisă şi nu-mi numesc 
ignoranța şi spaimele Dumnezeu“), adese- 
ori grațios-nefeminin („Creierul e lucrul la 
care țin cel mai mult“), reticent în faţa infi- 
niturilor mari şi a imortalităților definitive, 
practicând însă o filosofie existențială a ur- 
mei („încerc să mă situez într-o civilizație a 
urmei“) şi postulând fără frică degradarea 
în timp a acesteia, creează un efect puternic 
asupra cititorului, oferindu-i mai mult de- 
cât o carte a recuperărilor literare, un per- 
sonaj cultural. Memorabil. 

O instituţie uitată: 
aşezământul ospitalier 
Sfântul Spirit 

A 
E ULTIMII ani au fost publicate mai multe 
studii şi chiar volume despre aşezăminte- 
le ospitaliere din Cluj. Autorii, lucrând în 
colective de cercetare, au studiat şi au pu- 
blicat în bună parte arhivele acestor institu- 
ţii, în prezent fiind în măsură să reconstitu- 
ie şi să prezinte istoria lor. Drept rezultate 
ale cercetărilor concentrate pe aceste insti- 
tuţii specifice vieţii urbane, au apărut volu- 
mele de studii, respectiv de ediţii critice: A 
Szentlélek ispotáiy szămadăskonyvei, 1601- 
1650 [Cărţile de socoteli ale aşezământului 
ospitalier Sfântul Spirit, 1601-1650], ed. 
Rusz-Fogarasi Enikő, Flora Agnes, Márton 
Tünde, Mihály Agnes (Budapest: L’Harmat- 
tan Kiadó, 2006); Rüsz-Fogarasi Enikő, Er- 
délyi ispotálytörténeti tanulmányok [Studii 
despre istoria aşezămintelor ospitaliere din 
Transilvania | (Cluj-Napoca: Ed. Argonaut, 
2008); A Szent Erzsébet ispotály száma- 
dăskănyvei. 1601-1650 [Cărţile de socoteli 
ale aşezământului ospitalier Sfânta Elisabe- 
ta, 1601-1650] (ed. Riisz-Fogarasi Enikő, 
Flora Agnes, Márton Tünde, Mihály Ag- 
nes, Budapest: L'Harmattan Kiadó, 2010). 
În această serie se încadrează volumul de 
studii al doamnei Riisz-Fogarasi Enik6, in- 
titulat Fgy e feledett intézmény: A kolozsvári 
Szentlélek-i:potály kora ujkori története [O in- 
stituţie uitată: Istoria din epoca modernă a 
aşezământului ospitalier Sfântul Spirit 
din Cluj] (Budapest: L'Harmattan Kiadó, 
2012; 172 p., bibliografie, indice de nume 
şi rezumat în limba engleză). 

Aşezămintele ospitaliere au fost soluţiile 
oraşelor medievale la o serie de probleme 
sociale. De exemplu, ce putea să facă o co- 
munitate urbană medievală sau de la înce- 
putul epocii moderne cu persoanele bolnave 
sau cu handicap? Ce putea să facă cu copiii 
nelegitimi sau cu orfanii, fie ai comunităţii 
sau ajunşi din disperare în oraş? Ce putea să 
facă cu bătrânii neputincioşi rămaşi singuri? 
Pentru asemenea cazuri au fost întemeiate 
centrele de adăpost şi de îngrijire numite 
aşezăminte ospitaliere. 

In Cluj au existat trei astfel de instituţii: 
cea numită după Sfânta Elisabeta era cea 
mai mare şi a existat din secolul al xIv-lea 
până în secolul al xrx-lea. Despre aşezămân- 
tul ospitalier Sfântul Iov avem informaţii 
doar din secolul al xvr-lea, iar informaţiile 
păstrate ne lasă să înţelegem că iniţial a 
servit drept adăpost bolnavilor contagioşi, 
în special celor care sufereau de sifilis. 

Aşezământul ospitalier Sfântul Spirit a 
funcţionat între secolele al xv-lea şi al xvn- 
lea şi a fost numit în actele oraşului de 
multe ori „cel mic“ sau „celălalt“ aşezământ 
al oraşului. Prima sa menționare scrisă o 
avem din anul 1430. Pe atunci era deja o 
instituţie funcţională şi se pare că a fost în- 
fiinţat ca leprozerie. 

Din studiul publicat de doamna Rüsz- 
Fogarasi Enikő se conturează povestea unui 
aşezământ ospitalier mic, în care îşi găseau 
adăpost între două şi 10 persoane. Institu- 
ţia a avut propria avere, constând din case, 
construcţii gospodăreşti, pivnițe, brutării, 
pământuri agricole, vii şi livezi aflate pe te- 
ritoriul oraşului, în parte moştenite încă 
din secolul al xv-lea, altele dobândite în 
timp din donațiile unor cetăţeni. O parte a 
cheltuielilor de funcţionare erau acoperite 
din diferitele „finanţări“ primite de la prin- 
cipii ţării, în general donaţii anuale de cu- 
buri de sare pe care aşezământul le-a valori- 
ficat. 

Cărţile de socoteli ale aşezămintelor os- 
pitaliere clujene, publicate în 2006 şi 2008, 
oferă cercetătorilor vieţii urbane din Tran- 
silvania, anterioare secolului al xvm-lea, 
şansa de-a urmări informaţii detaliate despre 
aceleaşi instituţii pe perioade lungi, decenii 
şi chiar secole. Bazat pe aceste izvoare, volu- 
mul doamnei Riisz-Fogarasi Enikő pre- 
zintă modul de administrare a averii aşeză- 
mântului; mecanismele prin care era exerci- 
tată autoritatea oraşului asupra instituţiei; 
activitatea administratorilor care aveau ca 
sarcină gospodărirea averii instituţiei ob- 
şteşti cu obligaţia prezentării unor dări de 
seamă în faţa autorităţilor orăşeneşti; dar şi 
aspecte ale vieții cotidiene a celor adăpostiţi 
în aşezământ. Sunt urmărite activităţile ad- 
ministratorilor, munca lor cotidiană de în- 
treţinere a bunurilor instituţiei, de la înca- 
sarea donațiilor, cultivarea viilor, facerea 
pâinilor şi până la cumpărarea de încălţă- 
minte la câte o persoană adăpostită în aşe- 
zământ sau comandarea giulgiului mortuar 
pentru cei decedați. Cartea este o sinteză 
coerentă şi interesantă, bazată pe studierea 
amănunţită a unui volum impresionant de 
izvoare istorice. 


Instituţia juzilor divizori 


di REFERITOARE la istoria ora- 
şului Cluj a fost îmbogăţită prin publi- 
carea volumului intitulat A kolozsvári os- 
ztóbírói intézmény és a kibocsátott osztálylevelek 
[Instituția juzilor divizori de la Cluj şi do- 
cumentele divizionare emise] (izvoare pu- 
blicate, studiu introductiv şi note de Kovács 
Kiss Gyöngy, Cluj-Napoca: Editura Komp- 
Press, 2012). Volumul conţine procese-ver- 
bale de succesiune emise la Cluj între anii 
1603 şi 1733. Documentele, care conţin 
liste minuţios redactate ale bunurilor răma- 
se în urma defuncţilor, reprezintă izvoare 
valoroase pentru studierea societăţii urbane 
clujene din secolul al xvir-lea şi din prima 
parte a secolului al xvrn-lea. 

Instituţia juzilor divizori s-a format ca 
urmare a grijei autorităţilor orăşeneşti faţă 
de reglementarea succesiunilor. Nu a fost 
specifică doar Clujului, ci, în general, co- 
munităţilor urbane din Europa Centrală. 


Preocuparea autorităţilor faţă de probleme- 
le de succesiune ale cetăţenilor a fost ali- 
mentată de două motive: pe de o parte au- 
torităţile încercau să restrângă numărul 
proceselor legate de moşteniri, pe de altă 
parte, doreau să se asigure că averile cetăţe- 
nilor vor rămâne în cadrul comunităţii. 

Intr-o comunitate urbană, cetăţenii 
aveau drepturi egale şi toţi contribuiau la 
susținerea urbei. In cazul în care membri ai 
nobilimii sau clerului ar fi ajuns să deţină 
proprietăţi imobile pe teritoriul oraşului, ar 
fi putut solicita recunoaşterea privilegiilor 
lor pentru acele proprietăţi, drept urmare 
nu ar fi contribuit la eforturile comune. Cu 
astfel de inegalităţi interioare, comunitatea 
urbană ar fi avut de suferit. Incă din anul 
1537, magistratul orăşenesc din Cluj a in- 
terzis deținerea de bunuri imobile aflate pe 
teritoriul oraşului de către nobili, preoţi şi 
mănăstiri, Şi, implicit, a interzis cetăţenilor 
vânzarea de bunuri imobile către persoane 
aparţinând stărilor amintite mai înainte. In 
cazul în care un cetăţean al urbei se căsăto- 
rea cu un nobil, pierdea definitiv moştenirea 
sa imobilă aflată pe teritoriul oraşului şi era 
despăgubit doar cu bunuri mobile. 

Pe scurt, în cazul decesului unui cetă- 
tean al urbei, tot ce a rămas moştenire după 
el (sau ea) a fost inventariat, evaluat din 
punct de vedere valoric şi a fost împărţit de 
o „comisie“ formată din cetăţeni respectaţi 
şi pricepuţi ai urbei, aleşi din rândul cetăţe- 
nilor. Ei erau juzii divizori. 

Cea mai veche lege care reglementa 
atribuirea moştenirilor în Cluj a fost redac- 
tată în anul 1603. Inainte de legea scrisă, 
împărţirea moştenirilor s-a făcut în con- 
formitate cu o rânduială urmată din vechi- 
me, care îşi avea originea în tradiţia juridică 
săsească. 

Volumul de izvoare cu procesele-verbale 
ale juzilor divizori este un instrument de 
lucru deosebit de valoros pentru cei care se 
ocupă de istoria oraşului Cluj şi, în general, 
de istoria civilizaţiei urbane din Transilva- 
nia. Textele publicate conţin informaţii cu 
privire la averile unor cetăţeni ai urbei şi la 
soluţiile juridice legate de diferite cazuri de 
împărțiri ale moştenirilor. În altă ordine de 
idei, inventarele de succesiune reprezintă o 
bogată sursă de informaţii pentru cercetă- 
tori cu privire la toponimia împrejurimilor 
Clujului, respectiv la viaţa cotidiană din 
oraşul secolelor al xvir-lea şi al xvm-lea. In- 
ventarele conţin liste detaliate referitoare la 
diferite obiecte existente în gospodării, de 
la bijuterii, obiecte de mobilier, haine, scu- 
le, cărți şi până la vesela din bucătării. Da- 
torită faptului că rareori s-au păstrat obiecte 
de uz cotidian din epoca amintită, se poa- 
te spune că aceste liste sunt printre foarte 
puţinele izvoare care permit reconstituirea 
traiului cotidian. 


D]IO|S|A|R | fiu fa 
SEXTIL PUŞCARIU, 
corespondent al lui 


girl] 0. Camere 


OCUMENTELE EPISTOLARE incluse în 

dosarul de faţă fac parte din acelaşi 
fond din care am mai publicat până 
acum în „Apostrof“ scrisori de la 
Emil Cioran (nr. 8/2011, p. 16-17), 
I. L. Caragiale (nr. 10/2011, p. 15-20) 
şi D. Anghel (nr. 2/2013, p. 5). Fondul 
„Sextil Puşcariu — corespondenţa primi- 
tă“ se află la Institutul de Lingvistică şi 
Istorie Literară „Sextil Puşcariu“ din 
Cluj-Napoca al Academiei Române, în 
urma dispoziţiei testamentare a nepoa- 
tei savantului, regretata lingvistă 
Magdalena Vulpe (1936-2003). De 
câţiva ani, un colectiv restrâns de cerce- 
tători ai acestui Institut a început edita- 
rea integrală a acestei corespondențe, 
într-o ediţie ştiinţifică în mai multe 
volume. Sextil Puşcariu însuşi, înainte 
de moarte (1948), cu toate dificultăţile 
date de urmările unui atac cerebral de la 
sfârşitul anului 1944 (printre altele, nu 
mai putea să-şi folosească mâna dreaptă, 
încât a fost nevoit să înveţe a scrie la 
maşină cu mâna stângă), a început, din 
anul 1945(în paralel cu munca la DA, la 
volumele de memorii şi la vol. m din 
Limba română), să trieze şi să clasifice 
scrisorile primite. Pentru primele litere 
a reuşit să redacteze, pentru unele 
nume, considerate de el mai importante 
sau mai apropiate, şi câte o, de obicei, 
scurtă prezentare sau chiar să redacteze 
câteva note explicative; aşa se explică 
rândurile semnate Sextil Puşcariu de la 


(1) 


e Sextil Puşcariu 


acest dosar. Normele de transcriere sunt cele stabilite 


începutul celor mai multor grupaje epistolare din pentru întreaga ediţie. 

ION AGÂRBICEANU 


A 1905, ION AGÂRBICEANU, care tocmai debutase cu câteva 
nuvele şi - pare-mi-se - nu publicase încă primul său volum 
De la țară în editura „Luceafărului“, era teolog în Budapesta). 
Locuind într-un internat greco-catolic, ducea o viaţă foarte 
retrasă, din care cauză nu-l întâlnisem niciodată. Nici la adu- 


Mult stimate domnule Puşcariu, 

In zilele acestea am primit de la Dl Teslăuanut o epistolă, în 
care era şi o cuvertă* mai mică, cu adresa: „Luceafărul“, pentru 
I. Agârbicean. Cugetam că va fi vreun bilet, ca să votez şi cu — vezi 
Doamne — la premiul de poezie al revistei. Nici n-am desfăcut-o, 
până ce n-am cetit întâi scrisoarea Dlui Teslăuanu. — Vă puteţi în- 
chipui bucuria ce am simţit-o, la caldele D[omnici ] voastre cuvinte. 
La aşa ceva nu mă aşteptam. — Am cetit totdeauna cu mare plăcere 
articolele D-voastră şi a[le] d-lui Cioflece, după cum, tot cu mare 
însufleţire, [îi] cetesc pe dnii Iorga, Iosif”, Sadoveanu, Goga, 
Aldea, Maria Cunţan”, Beldiceanu!" şi pe alţii din generaţia tinără. 
- D[omnia] voastră mi-aţi remas în minte de când cu „Astra“ la 
Baia Mare, deşi puţine chipuri sunt cari să-mi remână dintr-odată, 
aşa ca să nu le mai uit. 

De ar da Dumnezeu ca frumoasele D|omniei ]-Voastre cuvinte 
— pentru cari vă mulțamesc din toată inima — să-mi fie un îndemn 
mai mult, ca să pot scrie mai bine în viitor. Mă gândesc aşa, câteo- 
dată, că după ce voi ajunge în cutare parohie, legat de greutăţile 
vieţii, nu voi mai scrie... Dar gândurile acestea nu ţin mult. De alt- 
fel cred că nu ar fi nici o pagubă pentru literatura noastră. 

Auzeam că „Magnum Etymologicum“" vi se va da D[omniei] 
Voastre. Ar [fi] foarte bine să nu remână numai la începutul ei o 
astfel de lucrare. 

DI Teslăuanu îmi scria că dl Cioflec e în drum spre Paris. Când 
Îi voi şti adresa, îi voi mulţămi şi D[umnea lui. 

Cu toată stima 
Blaj, 20/V [1]905 
Ion Agârbicean 

Agârbiceanu şi exegetul său, Mircea Zaciu N 3 


narea de la Baia Mare?, la care asistaserăm amândoi - eu ca 


gazetar trimes de „Gazeta Transilvaniei“ - nu l-am cunoscut. 


Simţind în scrisul său un talent puternic, i-am adresat câteva 
cuvinte de încurajare, la care îmi răspunse cu scrisoarea ce ur- 
mează. [Sextil Puşcariu] 


mel Sausk Caper 


X Ala Murer pi far mab, fali E 
neka taba K je asa did 
Éin fm n ma La Ai i Carl 
Late A ctg pe daai rreak ds ei da a 


£ Aneali27 pýidiat, 


ji luat, 


E e ae i 
1 Sri8, 
2; 


Stimate Domnule Profesor 
Am scris azi, 18 oct.[ombrie], cerând răspuns urgent de la Si- 


biiu. Am indicat toate condițiile D[umnea ]v.|oastră ] din scrisoarea 
de la 29 mai, pentru a fi mai expeditiv. 


Am arătat că lucrarea D[umnea]v.[oastră] ar apare de la ianuar 


viitor încolo, putând fi utilizată subvenţia de pe 1929 a biblioteci[i] 
„Astrei“, şi meritând să-i caute chiar deosebit mijloacele de editură. 


Cu deosebită stimă 
I. Agârbiceanu 
Cluj 18 x 1928. 


DOSAR 


3: 


TELEGRAMĂ TRANZITATĂ 


Sextil Pușcariu str. Elisaveta 
Cluj, 16. 1. [1937]: 


Din Cluj 5 Nr. 400 cl. 23 cuv. 16 de la 11/30 ora ... min ... 
Reţinut de la participare, aduc omagiile mele respectuoase. 


Agârbicieanu 
12/20 161 


Llon Agârbiceanu (1882-1963) REDACȚIA ȘI ADMINISTRAȚIA 


terminase în 1904 Facultatea de ZIARULUI 


REDACŢIA ŞI ADMINISTRAŢIA 
ZIARULUI Cluj 18 x [19]38 
„TRIBUNA“ 
— CLUJ — 
Strada Regina Maria, nr. 10. 


Mult stimate Domnule Profesor, 

Vin a vă ruga, şi pe această cale, să binevoiţi a onora ziarul 
„Tribuna“ cu preţioasa D[umnea]v.[oastră] colaborare:3, în cazul 
că aprobaţi spiritul în care va fi redactat, aşa cum s-a precizat în 
adresa tipărită ce v-am trimis. 

Am putea onora un articol cu 500 [de] lei, pentru personalită- 
ţile distinse ale scrisului românesc din Ardeal. 

Am fi încântați dacă ne-aţi putea trimite un articol chiar pentru 
numărul prim, care va apare numai marţi, 24 oct.|ombrie]!*. 

Cu deosebită stimă 
Ion Agârbiceanu 


pa „aa mii aa pE] T R I B U N A an 
Dra | 


lia“ din Oradea şi la „Luceafărul“ ara 
de la Budapesta. În mai 1905, — CLUI - 


când îi scrie lui Puşcariu această Strada Regina Maria, Nr. i0 


scrisoare, era „subprefect“ la inter- 
natul liceului din Blaj, urmând ca, 
din toamnă, să devină student al 
Facultăţii de Litere din Budapesta 
(pe care o părăseşte, de altfel, cu- 
rând). Volumul său de debut, De 
la țară (premiat de Astra), apa- 


re în septembrie 1905, odată cu lim tt abat Frau de tape ne 


Poeziile lui Octavian Goga (dar 


A T: a i, DA A Ae 
având pe foaia de titlu anul 1906) Uru e V Amara e ai ja ranh ag, H Ciao A mana Nanu urile în 
şi a fost recenzat de S. Puşcariu , mb ta E INS: dres „ra 
în numărul din 15 septembrie al Hatieaca d doladit, i Demi EE petale dere ra a 
; A tu 3 a EUR eab? o r Pr RR PER 

„Luceafărului“. Despre începu- Bat, djl am Ali periu w afria Kedata R aS E spui eu? ae. 
turile literare ale lui Agârbiceanu Ale geba Jura teme Abun e Fat ai pie A pina le tn : 
(„mi se părea că promite mult“, ace dim înc Tataee ta lu Media Di e LISA fe ja faa 
„apăru strălucitor, legând tradiţia A II GE daci wee =ù pia Da Fie un G 


acolo unde se rupsese cu Slavici“), 
Sextil Puşcariu scrie şi în Călare 
pe două veacuri, Bucureşti, Edi- 
tura pentru Literatură, 1969, p. 
312-314. Ion Agârbiceanu scri- 
sese el însuşi un articol, despre 
Sextil Puşcariu, în „Unirea“ 
(Blaj), xu, 1903, nr. 35, p. 346-347. 

2. La Baia Mare avusese loc, în 1903, Adunarea generală a Astrei (des- 
pre care Puşcariu scrie şi în Călare pe două veacuri, p. 269; şi aici, 
Sextil Puşcariu vorbeşte de anul 1904 ca an al acestei adunări generale; 
ca a avut loc însă în 9-10 august 1903; vezi „Iransilvania“, xxxv, 1903, 
nr. 4, p. 1). 

3. Fânä în 1901 inclusiv, Puşcariu fusese un colaborator asiduu al „Gaze- 
tei Transilvaniei“ (vezi Elisabeta Faiciuc, Sextil Pușcariu. Biobiblicgrafie, 
ediţia a doua, revizuită şi adăugită, Cluj-Napoca, Editura Clusium — 
Editura Muzeului Limbii Române, 2000, p. 1-9). 

4. Octavian Tăslăuanu (1876-1942), prieten şi fost coleg, de gimnaziu la 
Braşov cu Sextil Puşcariu, a făcut parte din conducerea „Luceafărului“ 
începând din 1903, când devine proprietarul şi editorul ei (întemeind 
în 1905 şi tipografia în care vor apărea primele volume ale lui Goga 
şi Agârbiceanu); el a fost conducătorul de fapt al revistei, atât în eta- 
pa ei budapestană, cât şi după ce a fost mutată, în 1906, la Sibiu. In 
amândouă perioadele, a colaborat la „Luceafărul“, în mod substanţial, 
şi S. Puşcariu. Despre O. Tăslăuanu şi locul lui în literatura română 
din Transilvania, Sextil Puşcariu a scris în câteva rânduri (vezi portre- 
tul emblematic din Călare pe două veacuri, p. 306-311, de unde spicu- 
im caracterizarea: „Sunt două feluri de oameni preţioşi pentru neamul 
lor: oamenii de talent, care răspândesc cu dărnicie roadele talentului 
lor, şi cei ce îngrijesc să nu se distrame ceea ce talentele creatoare au 
produs. Tăslăuanu aparţinea ultimei categorii“, precum şi o definiţie care 
i se aplică întru totul lui Sextil Puşcariu însuşi: „Talentul organizatoric 
nu este, în ultimă analiză, decât acest necontenit devotament pentru o 
cauză pe care o crezi bună şi căreia îi sacrifici toate gândurile tale şi toată 
purtarea ta de grijă“). Vezi şi S. Puşcariu, Scrisori de la Octavian Tăslăuanu, 
în „Transilvania“, xxv, 1943, nr. 2, p. 103-112. 

5. Este interesantă prezenţa acestui cuvânt folosit cu sensul de „copertă 
(din fr. couvert), întâlnit în dicționarele lui Stamati şi Barcianu (în anii 
*850 şi °860), absent în dicţionarul lui Tiktin (1903), dar înregistrat în 
DA ca un ardelenism învechit şi nereluat în nici un dicţionar românesc 


cc 


Tadini Lar E piy fim uA 


Ba met: 


AERE Atii vlasi 


Ei Ür p-ta ind Ra în 
ș ania da bi aaa, 


ulterior (DM, DEX, DN, NDN €tc.). Folosirea lui de către Agârbiceanu 
într-o scrisoare către Sextil Puşcariu, primit în Academia Română şi cu 
un prestigiu deja consolidat în lexicologia românească, arată că sensul 
acesta al lui cuyertă era încă viu în mediul cultural şi gazetăresc transil- 
vănean al anului 1905. 

6. Virgil Cioflec (1874-1948), critic de artă (autor al monografiilor 
Grigorescu şi Luchian) şi prozator, a avut o lungă şi strânsă prietenie 
cu Sextil Puşcariu (căruia i-a şi fost naş de cununie). Vezi Călare pe 
două veacuri, cit., p. 217-220. 

7. Despre Ştefan Octavian Iosif (1875-1913) şi prietenia cu Sextil Puşcariu, 
vezi Călare pe două veacuri, cit., p. 190-209. 

8. Constantin Sandu-Aldea (1874-1927), prozator de orientare semănă- 
toristă şi reputat specialist în agronomie. Vezi Sextil Puşcariu, Memo- 
vii, Bucureşti, Editura Minerva, 1978, p. 495-496 şi 786-786. 

9. Maria Cunţan (1862-1935), poetă şi traducătoare ardeleană, colabo- 
ratoare la „Luceafărul“, despre care Sextil Puşcariu a scris în „Luceafă- 
rul“, în „Junimea literară“ şi în Almanahul „< fitea®. 

10. Nicolae N. Beldiceanu (1881-1923), prozator, dramaturg, traducător; 
în 1905 a debutat cu volumul de nuvele Chipuri de la mahala (Bucu- 
reşti, Editura Minerva). 

11. Dicţionarul Academiei (DA), fusese, înainte de a fi însărcinat, în 
1905, S. Puşcariu cu elaborarea lui, încredinţat lui B. P. Hasdeu, care 
l-a conceput sub titlul Etymokgicum Magnum Romaniae, iar apoi lui 
Al. Philippide. 

12. A doua zi, în 17 ianuarie, urma să aibă loc sărbătorirea lui Sextil Puşcariu 
la împlinirea vârstei de 60 de ani, în Aula Universităţii din Cluj. 

13. Scrisoarea este trimisă la câteva zile după ce Ion Agârbiceanu acceptase 
să preia revista „Tribuna“ de la Cluj, rămânând la conducerea ei până 
în august 1940. 

14. Primul număr al acestei serii a revistei „Iribuna“ a apărut în 29 octom- 
brie 1938, iar ultimul în 2 septembrie 1940. 


DOSAR Anul XXIV, nr. 6 (277), 2013 * 17 


D. CARACOSTEA 


OLEGUL MEU de mai târziu la Academie, D. Caracostea, a 
fost elev al lui Meyer-Liibke la Viena, unde a studiat în ace- 
laşi timp cu E. Gamillschegi. Acesta a reclamat prin mine nişte 
cărţi pe care Caracostea le imprumutase dela Biblioteca Curţii 
imperiale din Viena. Despre ele vorbeşte scrisoarea<a>. 
[Sextil Puşcariu] 


<a>hu 


1. 
Bucureşti 18/xu [1]923. 


Prea stimate Domnule Profesor, 

Aflu dela Grimm? că Gamillscheg s-a adresat din nou dumnea- 
voastră pentru cărțile dela Hofbibliothek. Deşi drumul cel mai 
scurt între mine şi el era să-mi scrie, totuşi, pentrucă a ales calea 
Clujului, îl urmez şi mă adresez şi eu Dumneavoastră cu rugămin- 
tea următoare. Vă rog spuneţi-i că, afară de un volum care, de s-ar 
fi pierdut n-aş mai fi putut să-l găsesc, celelalte cărţi le-am trimes 
de mult prin D.[omnul| Inginer E. Schmidts (din str. Avedic, 
Bucureşti) prietenului Alfred Swoboda Wien xvI auf der Schot- 
tenwiese 15 „Siedlung Neuland“, la dispoziţia lui G.[amillscheg ]. 

Era însă un volum mai mare, greu de transportat şi greu de 
găsit: vol 42 D. A. W. Ph. H. Cl. L-am ţinut, pentru că ştiu cazuri 
numeroase de pachete recomandate pierdute şi ştiu ce dificultăți 
i-aş fi făcut lui G.[amillscheg ], dacă pierea volumul acesta. 

Pentru că vreau să fiu descărcat de grija aceasta, voi trimete 
volumul prin[tr- jun domn profesor la Cluj, cu rugămintea să-l 
înmâneze lui Grimm, care să-l predea la poştă şi să vă înmâneze 
recipisa. 

Eu aş fi dorit să am, ca şi în trecut, cele mai bune relaţii cu 
G.[amillscheg]. Dar nu pot înghiţi maniera aceasta: de a fost un 
malentendu, G.[amillscheg] ar putea să vadă în scrisoarea aceasta 
cum stau lucrurile. 

Vă rog mult să mă iertaţi că vă iau din preţiosul Dumneavoas- 
tră timp şi să primiţi încredințarea celei mai alese consideraţiuni. 


D. Caracostea 


str. G"Anghelescu 23 
Bucureşti 

2y 
[Carte de vizită] 
DUMITRU CARACOSTEA 


[îl] roagă pe d.[omnul] profesor S. Puşcariu să vorbească şi cu 
d.[omnul] decan Rădulescu-Motru? în chestiunea discutată ieri. 


1937.11.26. ALEEA NĂSTĂSESCU, 2 


9. 1. [1]939. 
[Răspuns:] 15. 1. [19]39 


Mult stimate şi iubite 
Domnule Puşcariu, 


Inapoindu-mă din vacanţă, panerul de felicitări de Anul Nou, 
care mă aşteptau acasă, îmi aminteşte că — tocmai Dumneavoastră 
— eu nu v-am dat niciun semn de urare... 

Dar tot răul spre bine: dacă felicitarea mea n-a putut să soseas- 
că cea dintâi, vă rog să [o]primiţi pe aceasta, care probabil soseşte 
cea din urmă, ca o mărturie tot atât de caldă ca cele mai sincere pe 
care le-aţi primit. 

Pentru sporul culturii noastre şi pentru tot stilul inalt de viaţă 
pe care-l reprezentaţi, nu mai puţin pentru recunoştinţa mea per- 
sonală, îngăduiţi-mi să vă zic din toată inima: la mulţi ani! 


D. Caracostea. 

1. Ernst Gamilscheg, (1887-1971), romanist austriac, profesor la mai 
multe universități germane şi la cea din Bucureşti, apropiat al lui 
Sextil Puşcariu, membru corespondent al Academiei Române, cunos- 
cător al limbii române (a făcut şi anchete dialectale în Țara Oltului, 
publicate în lucrarea Oltenische Mundarten, în 1919); a întemeiat la 
Berlin Institutul de Filologie Românä. 

2. Petre Grimm (1881-1944), profesor la Universitatea din Cluj, primul 
profesor al Catedrei de engleză de la Facultatea de Litere. 

3. Constantin Rădulescu-Motru (1868-1957), filosof şi psiholog, profe- 
sor universitar la Bucureşti. 


(Continuare în numărul viitor) 


DOSAR 


ÎNT FOARTE 
ocoppicurios ce 
convenţie narativă va 
adopta şi ce lume va 
cuprinde viitorul său 
roman. Căci primele | =s- J | (| 
două nu au prea multe | =, CU 
în comun.“ Aşa îmi ! 
încheiam cronica la E 
Zilele vegelui, roman 
apărut în 2008 — ro- i 
man care nu numai că a fost bine primit de 
critică, dar l-a şi „lansat“, ca să zic aşa, pe 
Filip Florian printre cei mai citiţi şi „expor- 
tabili“ romancieri naţionali. Aveam drepta- 
te să mă întreb, pentru că în Toate bufmpele, 
cel de al treilea, el schimbă şi convenţia na- 
rativă, şi „lumea“ prinsă în discursul ei. Nu 
văd în aceste „cotituri“ ale scrisului său ne- 
apărat o dovadă de indecizie şi nici o voca- 
ţie explicită a experimentului. Există, con- 
stant, în „tonul“ scrisului său o clară şi 
constantă plăcere a povestirii. Nu ştiu dacă 
şi cu viitoarea proză Filip Florian îşi va croi 
încă o potecă nouă prin desișul pajiştei care 
se pierde la orizont numită „lumea roma- 
nului“ — dar nu m-ar mira. (Dacă nu se va 
grăbi şi ne va face să mai aşteptăm încă 
cinci ani pînă la următorul roman, s-ar pu- 
tea să se priveze de lectura unuia dintre cei 
care l-au citit cu plăcere. Şi de un eventual 
comentariu, ca acela de față. Insă nu vreau 
să-l fac să se simtă obligat... din obligaţie 
nu prea iese literatură bună.) 

Aşadar: In Bufnițe... se scrie la persoana 
întiia: două personaje pe două voci alterna- 
tive, care nu se prea individualizează prin 
„stil“, ci prin ceea ce povestesc — căci un ton 
de povestitor, cum spuneam, cu multe fraze 
ce vin frapant din oralitate, modulează în- 
tregul roman; iată un fragment care ar pu- 
tea fi citit şi ca o „artă poetică“: „Exista 
acum o armonie între ton şi cuvinte, un fel 
de împreunare, ritmul glasului se încolăcea 
în jurul propoziţiilor, iar povestirea, ca un 
şarpe iscusit, cu putere hipnotică, parcă îi 
controla limba, se strecura din ce în ce mai 
jos, dincolo de omuşor, în faringe“(p. 39). 

2013. 


„Scoala 
de fluierat“ 


Gelu lonescu 


În principiu, mai bine zis în convenţie, 
am avea de a face cu două „caiete“ redactate 
de cele două personaje: Emil Stratin, omul 
matur şi încercat de viaţă, şi băiatul Luci, 
care defilează prin faţa noastră din copilă- 
rie spre pubertate apoi spre o proaspătă 
tinereţe. 

Intilnirea lor, accidentală, se dovedeşte a 
fi benefică pentru ambii: băiatul, dezgheţat 
şi simpatic, avea nevoie de un tată-unchi- 
bunic — ceea ce propria familie nu-i prea 
oferea; domnul virstnic, misterios apărut în 
orăşelul de munte, îşi dorea, în singurătatea 
sa, pe cineva care să ţină locul unui nepot 
— cel adevărat se născuse în Franţa, dar era 
foarte departe, şi la propriu, şi la figurat. 
Schema „iniţierii“ e clasică, Filip Florian o 
reface cu naturaleţe, fără mari paranteze sau 
ecouri livreşti. Persoana întiia numită Luci 
(născut în 1988) se citeşte (sau, mai bine 
zis: am citit-o) cu încîntarea reîntâlnirii cu 
poznele şi „măgăriile“ pe care le fac el şi 
prietenii lui — sigur că amintesc de Tom 
Sawyer şi Huckleberry Finn, eroi cu care 
face cunoştinţă tot datorită tutorelui. E o 
inocenţă de băieți de provincie încă nestri- 
caţi de supratereştri, roboţi şi monştri care 
predau copilăriei de azi lecţii încruntate şi 
degradante din „materia“ uritului, violenţei 
şi dispreţului; nişte „căţelandri“, cum spune 
autorul, parcă perpetuu aflaţi în vacanţă, 
jucind cite renghiuri pot unor „realităţi“ 
stupide. Luci şi Emil se mai întîlnesc în 
pasiunea lor pentru tot ceea ce ţine de 
munte, alpinism şi natură nepoluată — spa- 
ţiu de inocentă aventură parcă făcut cadou 
de autor personajelor sale —, o paranteză 
montană cam lungă, dar în care farmecul 
lui de povestitor se dovedeşte redutabil. 
Mi-am amintit, destul de încîntat, de pote- 
cile de munte, tainele pădurii şi priveliştile 
molcome şi duios de departe ale lui Sado- 
veanu. (Acum o mie de ani citeam cu Ion 
Vianu şi familia lui Vâ/ea frumoasei într-o 
pădure din munţii Sibiului — eh! dureri înă- 
buşite...) Dar cel mai important beneficiu 
dobindit de Luci de la „călăuza“ lui este arta 
de a imita strigătul de amurg şi innoptare al 
bufniţelor — de unde şi titlul... (Bufnița e o 
„pasăre leneşă“, ni se spune — adevărat, nu 
observasem...) Nu e de uitat sincera aderenţă 
a autorului la exigenţele ecologice, azi cu 
totul neglijate şi la munte, şi la mare... 

Cit priveşte persoana întîi numită Emil 
(născut în 1940), de la ea aflăm cam ce s-a 
petrecut, în mare, cu familiile burgheze, cu 
„origini sociale duşmănoase“ — cu alte cu- 
vinte, represiunea comunistă. Schemă clasi- 
că: arestări, spaţii locative confiscate, naţio- 
nalizarea, „vin americanii“, Canal, sărăcie 
— urmate de studii politehnice, dar şi de o 
navetă extenuantă şi o soţie adulterină, şi 
locuinţă proprietate personală dobindită cu 
mari sacrificii, apoi „fuga“ în străinătate a 
copilei unice etc. Bunicul prezidează amin- 


tirile, figură simpatic-excentrică. La închi- 
soare, acesta întilneşte un personaj numit 
numai prin iniţială, N., care — mi se pare — 
adună datele mai multor deţinuţi din elita 
intelectuală a ţării, cea care a populat Gula- 
gul românesc. Relatarea, în genere, nu e 
rece, ci domolită de trecerea timpilor. Ea 
poate avea şi funcţia de a aminti cititorilor 
de sub 50 de ani cam ceea ce au trăit părin- 
ţii şi mai ales bunicii lor: un fel de „curs 
scurt“ despre jalnicele vremuri. La final, 
către „zilele noastre“, cînd romanul şi acţiu- 
nea se încheie, bătrinul Emil dispare aşa 
cum apăruse, probabil pe urmele unicei sale 
fiice din Franţa şi spre un, previzibil, exitus 
de cardiac. Luci îl caută, cu tinereţea sa in- 
voaltă, şi cu întregul său sentimentalism de 
băiat bun şi marcat de această întîlnire care 
i-a binecuvîntat ani atit de importanţi pen- 
tru formarea sa şi a caracterului său. 

Aşadar: vieţi paralele, virste comple- 
mentare, lumi tangente. Multe pagini pot fi 
recitite de plăcere, unele sint memorabile: 
cum ar fi o noapte a nunţii sau serile din 
poienile cu bufniţe — lecţie practică pe lingă 
o atentă pregătire ornitologică asistată de 
magistru. 

Din triada: binele-frumosul-adevărul, 
Filip Florian privilegiază pe primele două: 
aceste „preferinţe“ îi aduc mulţi cititori care 
vor să vadă şi altceva decit oferă — cu duri- 
tate uneori insuportabilă — cotidianul veşti- 
lor şi al romanelor care îşi susţin pe registrul 
tragic sau dramatic valoarea. Trăim vremuri 
grele. In plus, un autentic şi reconfortant 
simţ al umorului — şi acesta, destul de priză- 
rit în proza noastră contemporană. Pe harta 
ci, îl văd pe Filip Florian aflindu-se la polul 
opus realismului fără speranţă, acoperit de 
tragică mizerie, de pildă cel al lui Radu Al- 
dulescu — şi el, unul dintre cei mai impor- 
tanţi romancieri de azi. 

Cum s-a înţeles din cele de mai sus, 
„pericolele“ care ar pindi viitorul romancie- 
rului de succes de azi sînt două: concesii 
mai multe făcute sentimentalului (o cheie 
a succesului prezent, fireşte) şi ignorarea 
constringerilor care nu lasă trama să se di- 
zolve în povestire; căci prin ea, epicul se 
cam destramă în anecdotă. 

UE] 

La zi 


Comunicat al Uniunii Scriitorilor din România 


L 10 iunie 2013, a avut loc şedinţa Comitetului Director al 
USR, ultima înainte de alegerile care se vor desfăşura în toamnă. 
Ordinea de zi a cuprins o informare a preşedintelui Usa, dl Nicolae 
Manolescu, despre proiectele care au fost împlinite, şi anume: Co- 
locviul Romanului Românesc, Turnirul de poezie de la Gyula, între 
filialele Arad şi Cluj, câştigat de filiala Arad şi, individual, de Ioan 
Moldovan. Au mai fost premiaţi: Aurel Rău, cu premiul de onoa- 
re, şi Romulus Bucur, cu premiul de popularitate acordat de toţi 
cei prezenţi. Raportul preşedintelui s-a mai referit la finanţarea re- 
vistelor literare ale Usa, care apar cu ajutorul Ministerului Culturii. 
Membrii Comitetului Director au primit noul Statut al usr. In 
perspectivă, proiectul Galei Poeziei Române Contemporane. S-au 
mai discutat măsurile financiar-administrative pentru funcţionarea 
USR în continuare. La capitolul Diverse s-a citit un material în care 
dl Mircea Arman, redactorul-şef al revistei Tribuna din Cluj şi 
membru al Filialei Cluj a Usa, ameninţă conducerea USR pentru a-şi 
fi manifestat dreptul la opinie faţă de încălcarea repetată a deonto- 
logiei profesionale şi atacurile repetate la adresa USR. 

În aceeaşi zi a avut loc şi întrunirea, cea din urmă, a Consiliului 
USR, care a discutat şi decis calendarul alegerilor din cadrul filialelor 
USR, care se vor desfăşura, conform noului statut, membrii acesto- 
ra votând inclusiv pe preşedintele usa. A fost ales preşedintele co- 
misiei de numărătoare a voturilor, în persoana lui Nicolae Pre- 
lipceanu. Iată şi calendarul alegerilor: 

Luni, 16 septembrie 

ora 9 — Filiala Bucureşti Poezie; ora 17 — Filiala Bucureşti 

Traduceri; 

Marți, 17 septembrie 

ora 9 — Filiala Bucureşti Proză; 

ora 17 — Filiala Copii şi tineret; 

Miercuri, 18 septembrie 

ora 10, Filiala Piteşti; 

ora 17 — Filiala Craiova; 

Joi, 19 septembrie 

ora 15 — Filiala Timişoara; 


Vineri, 20 septembrie 

ora 10 — Filiala Arad; 
Sâmbătă, 21 septembrie 

ora 10 — Filiala Bucureşti Critică şi istorie literară; 
ora 17 — Filiala Bucureşti Dramaturgie; 
Miercuri, 25 septembrie 

ora 11,30 — Filiala Sibiu; 

ora 18 — Filiala Alba Iulia; 
Joi, 26 septembrie 

ora 11 — Filiala Târgu-Mureş; 
Vineri, 27 septembrie 

ora 9 — Filiala Cluj; 

ora 17 — Filiala Braşov; 
Sâmbătă, 28 septembrie 

ora 11 — Filiala Constanţa; 
Duminică, 29 septembrie 

ora 11,30 — Filiala Galaţi; 
Miercuri, 3 octombrie 

ora 9 — Filiala Chişinău; 

Joi, 4 octombrie 

ora 9 — Filiala Iaşi; 

ora 17 — Filiala Bacău. 


Luni, 7 octombrie — întrunirea Consiliului nou-ales şi numără- 
toarea voturilor pentru preşedintele usa, de către membrii Comi- 
siei de numărătoare a voturilor, formată din preşedintele ales de 
Consiliu şi din reprezentanţii fiecărui candidat. 


Consiliul a votat prevederea că toţi aceia care nu şi-au plătit 
cotizaţiile pe anul 2012 până la data de 10 iunie îşi pierd dreptul 
de vot la adunările de alegeri. 

In final, Consiliul a votat excluderea lui Mircea Arman din USR, 
pentru motivele care sunt expuse într-un comunicat special (vezi 
www.uniuneascriitorilor.ro). 


Comunicat al Centrului Român al pen Club International 


(Ca ROMÂN PEN-CLUB ia act cu îngrijorare de escaladarea 
situaţiei tensionate de la revista Tribuna din Cluj, unde trei scri- 
itori din redacţie — Ştefan Manasia, Claudiu Groza şi Ioan Pavel 
Azap — sunt împiedicaţi prin tot felul de mijloace administrative 
să-şi exercite dreptul la opinie. Mai mult, noul manager al publicaţiei 
le-a desfăcut acestor scriitori contractele de muncă în mod abuziv. 
Semnalăm autorităţilor locale din Cluj că această situaţie vio- 
lează flagrant principiile Cartei PEN International la capitolul liber- 
tatea de opinie a scriitorilor şi libertatea de circulaţie a ideilor. 
Menţionăm că aceste tensiuni le-au fost aduse la cunoştinţă autori- 
tăţilor clujene în repetate rânduri prin petiţii semnate de sute de 


oameni de cultură din ţară. Le cerem aceloraşi autorităţi să realize- 
ze că, începând cu decembrie 1989, în România drepturile omului 
nu mai au un caracter benevol şi că, în consecinţă, trebuie să inter- 
vină rapid spre a curma abuzurile menţionate şi spre a le oferi celor 
trei scriitori deplina libertate de a-şi exprima opiniile. 

In spiritul Cartei PEN şi în funcţie de evoluţia lucrurilor, Co- 
mitetul de conducere al ren Club-ului Român va decide asupra 
oportunității semnalării acestui caz în faţa celorlalte organizaţii FEN 
din întreaga lume. 


Roşia Montană. O chemare la demnitate 


A MAJORITATEA covârșitoare a poporului român, cred şi eu că 

Societatea Gold Corporation şi partizanii ei au înţeles că Roşia 
Montană nu este un spaţiu care trebuie tratat ca simplu obiect de 
tranzacție comercială şi de calcul bănesc. 

Roşia Montană este o parte din sufletul poporului român, din 
tezaurul istoric al românilor. 

A o vinde ca pe nişte castraveți la tarabă înseamnă a ne înjosi şi 
a ne pierde demnitatea noastră ca popor. Roşia Montană e un loc 
sacru al pământului românesc. 

Om fi noi, azi, strâmtoraţi, om fi în nevoie... Sper totuşi că ne-a 
mai rămas măcar un gram de demnitate şi de curaj spre a spune: 
„Asta nu se poate!“ X 

Roşia Montană străjuieşte povestea unui neam. În vremuri de 
cumpănă avem spre ce ne îndrepta privirea şi gândul curat că nu 
am decăzut atât de adânc în ticăloşie încât să ne vindem şi ultima 
comoară a inimii spre a ne îndestula pântecele din banii lui Gold 
Corporation. 

Dacă ţinem la demnitatea neamului, la memoria trecutului şi la 
încercările prin care am trecut, avem datoria sacră de a spune NU 


20 * APOSTROF 


categoric glasurilor de sirenă ale lui Gold Corporation şi poate 
acelora care şi-au pierdut loialitatea faţă de ţară. 

Poziţia faţă de cazul Gold Corporation este o piatră de încerca- 
re pentru tăria morală a unui popor de a spune NU cumpărătorilor 
de aur şi vânzătorilor de aur, care cumpără şi vând nu doar aurul, ci 
şi sufletul poporului. 

Numele meu este Damian Hurezeanu, sunt un vârstnic de 
aproape 84 de ani, fost profesor universitar, azi pensionar. 

Sunt gata să dau din pensia mea 100-150 de lei noi pentru un 
fond care, prin contribuţia tuturor oamenilor ţării cu dare de mâ- 
nă, ar putea strânge o sumă în măsură să salveze Roşia de la jaf şi 
să repună în funcţie mineritul aurifer prin grija oamenilor acestui 
popor. 

= 
DAMIAN HUREZEANU 


24.05.2013 
Bucureşti 


Poeme 
e 


Balada a două fete din Bucureşti 


Aceasta e balada 

Cornelici Savu şi Deborei Sternlieb 
două fetiţe care la Bucureşti 

au împărţit între ele 

ca pe o pâine caldă 

copilăria. 


Cornelia Savu şi Debora Sternlieb 
nu aveau aceeaşi religie 

dar aveau aceeaşi răsuflare 

când culegeau de pe garduri fugind 
mirositoarele flori albe de liliac, 


Când îşi şopteau la ureche 
cele mai importante secrete 
despre ceea ce li se întâmpla 
numai lor 

şi pentru prima dată. 


Ele parcurgeau împreună 

de la un capăt la altul 

pe un cal înaripat 

acea patrie a sufletului — copilăria. 
Acolo unde totul începe. 


După ani 

Debora, soţul şi copiii 

trăiau 

la Ierusalim, dar 

Cornelia Savu şi Debora Sternlieb 
— Refugiate ale copilăriei 

care își luase lumea în cap — 

erau zi de zi împreună 


după cum oamenii de pe strada ta 
pot fi invizibili. 


Când a sunat la uşă soţul Deborei 

Cornelia aştepta să-i audă paşii în urma lui pe scară, 
să îi audă râsul. Să împartă iar împreună 

florile de liliac şi pâinea copilăriei 


Dar Debora 

s-a dus să cumpere o pâine la Ierusalim. 
Fotografia Corneliei 

întotdeauna în geanta ei 

s-a umplut de sânge şi a rămas aproape întreagă 
când a explodat bomba 

în poarta brutăriei. 


Şi fotografia din geanta Deborei 


s-a reîntors fără Debora în România şi a rămas acolo 


în mâna Corneliei. 

Deseori 

o bună parte din noi rămâne 
pe o poză pătată cu sânge. 


Aceasta e balada 

a două fetiţe 

Cornelia Savu şi Debora Sternlieb 

care au împărţit la Bucureşti pâinea copilăriei lor 


RIRI SYLVIA MANOR 


Zidul 


Haimana în pădurea imaginaţiei, 
Te-am lăsat acolo pe tine 
Să fii sperietoare păsărilor din capul meu. 


Sunt Meşter Manole-Femeie 

Cu fiecare cărămidă adăugată 
Scrâşnesc din dinţi şi 

Inalţ zidul. 

Întâi 

Întâi nu îţi mai văd corpul, 

Apoi 

Nu îţi mai văd gura 

Acum nu îţi mai văd ochii. 

Inalç zidul 

Şi nu te mai văd 

Păsările mele nu te vor mai găsi — Slavă Domnului! — 
Şi vor zbura: „spre alte ţări mai calde“ 


Totul e să ştiu că ești înăuntru. 


Cu fiecare cărămidă adăugată 
Copilul din mine imbătrâneşte 
Dar înalţ zidul 

Ca să nu-mi poţi ghici în palmă, 
Ca să nu afli 


Anii au muşcat din faţa mea ca dintr-un măr. 
Dar dacă ar mai înflori puţin? 


Dacă ai săpa ca la Berlin un tunel pe sub zid 
Şi ai ieşi ciufulit afară să mă surprinzi? 


Dacă totuşi nu m-ai lăsa să mor ca şi cum doar aş pleca? 


Amintiri din maturitate 


Cine şi-a auzit o prietenă 

Urlând în durerile unei naşteri complicate, 
Cine a ascultat o fiinţă dragă 

Urlând în durerile cancerului, 

Cine şi-a simţit copilul din interiorul său 
Urlând în durerile vieţii şi vaccinat 
Numai contra pojarului, 


Atlă vestea interesantă 
Că 

Va continua 

Să trăiască. 


Şi amintiri din maturitate — 
Cuţite prin aer 

Vor continua să zboare, 

Să se înfigă în carne 


Dar 
Va 
Continua 


Să 
Trăiască. 


din zilele unui secol fiorosdinzileleunuisecolfiorosdinzileleunui- 
secolfioros 

Lecturi 


Două cărţi despre 


„...VOous m'avez violée avec 
beaucoup de délicatesse“ 


OT RĂSEOIND cărți 

de sau despre Cio- 
ran apărute în ultimii 
ani, m-am oprit în- 
delung la un impună- 
tor volum publicat în 
Franța: Cioran et ses 
contemporains, sous la 
direction de Yun Sun 
Limet, Pierre-Emma- 
nuel Dauzat, essais, 
Paris: Pierre-Guillau- 
me de Roux, 2011. Volumul cuprinde, aşa 
cum anunţă foaia de titlu, eseuri, multe 
dintre ele interesante — de pildă, acelea ale 
lui Constantin Zaharia, Jacques Le Rider, 
Verena von der Heyden-Rynsch, Edouard 
Roditi ş.a. —, dar şi alt gen de texte, adică 
interviuri sau documente (scrisori). Într-o 
secţiune a cărții intitulată „Benjamin Fon- 
dane“, am descoperit texte pe care le-am 
publicat noi, în anii trecuţi, în revista Apos- 
tref, de exemplu un interviu realizat de un 
atunci tînăr intelectual american, Leonard 
Schwartz, cu Cioran, pe tema lui Fondane; 
obţinusem acest interviu de la autor, prin 
intermediul lui Norman Manea, îl publica- 
sem frumos, în numărul 11 din 1998 (nr. 
102, p. 18-21), într-un „Dosar Apostrof“, 
îl văzusem apoi republicat în „Caietele Fon- 
dane“, iar acum l-am regăsit în Cioran et ses 
contemporains, publicat fără altă menţiune 
decit aceea că a fost tradus din engleză — şi 
am zimbit. La fel, am găsit două texte, fa- 
miliare, ale lui Michael Finkienthal şi Leon 
Volovici, acestea însoţite însă de menţiunea 
că au apărut întîi în revista Apostref. 

Interesant mi s-a părut un interviu pe 
care Simone Boué i l-a acordat unei jurna- 
liste italiene, Tiziana Mian; interviul este 
publicat — semnificativ pentru felul cum se 
prezintă din punct de vedere filologic întreg 
volumul — nedatat, dar este databil de către 
cititor după detaliul că Simone Boué lu- 
crează la transcrierea Casetelor lui Cioran, 
deci aparţine perioadei 1995-1997; apoi, o 
scrisoare a extraordinarei companioane a 
lui Cioran către jurnalista italiană, în care îi 
mulţumeşte foarte cioranian pentru apariţia 
interviului — un interviu este întotdeauna 
un viol, spune Simone, „Mais je dois dire, 
que si vous m’avez violée, vous m'avez vio- 
lée avec beaucoup de délicatesse“ — datează 
precis interviul: vara anului 1996. 

Hazul cărţii se află însă în altă parte, şi 
anume într-un interviu, de asemenea neda- 
tat, cu Imre Tóth, realizat de Laurent Mou- 
tot, despre Cioran. Un autor român de stin- 
ga comunistă, pe care îl ştiam cu Ahile 

CIORAN 


Marta Petreu 


(1969). Aşa cum Bela Vago vorbeşte, în 
volumul Theodor Lavi în corespondență (edi- 
tori Mihaela Gligor şi Miriam Caloianu, 
Cluj: Presa Universitară Clujeană, 2012), 
despre Eliade ca despre un bandit („Chur- 
chill a aflat despre cazul lui Eliade şi altor trei 
sau patru bandiți români“), şi Imre Tóth, 
purtat de un irepresibil elan, vorbeşte despre 
extrema dreaptă românească şi despre Ro- 
mânia în termeni proprii anchetatorilor din 
anii terorii staliniste. Intrebat de interlocu- 
toarea sa „în ce circumstanţe l-aţi întîlnit pe 
Cioran?“, Imre Tóth intră direct în gnoratio 
elenchi şi răspunde: „Il faudrait partir de ce 
grand trio de Lintelligentsia de la droite rou- 
maine: Eliade, Cioran, Nae Ionescu. E. 
Cioran a, durant sa jeunesse, fait partie de la 
Garde de fer de Corneliu Zelea Codreanu“. 
ignoratio elenchi, adică ocolirea chestiunii în 
discuţie, începe de la primul rînd al răspun- 
sului său, căci el vorbeşte despre altceva decit 
a fost întrebat; iar ignoranţa sa, de la al doi- 
lea rînd al răspunsului, cînd, vrind să indice 
„marele trio“ al dreptei extreme, pune căruţa 
înaintea cailor, adică pe discipolii Eliade şi 
Cioran înaintea profesorului lor. Pe deasu- 
pra, marele trio al dreptei româneşti, dacă a 
existat aşa ceva, n-ar avea cum să-l lase pe 
dinafară, pe lingă Nae Ionescu, pe Crainic... 
In ce priveşte apartenenţa lui Cioran la Gar- 
da de Fier — aceasta este o afirmaţie pur şi 
simplu greşită: Cioran n-a aparţinut, stricto 
sensu, Gărzii — el a fost doar un publicist care 
a combinat în articolele şi cartea lui ideolo- 
gia legionară cu aceea comunistă... Răspun- 
sul lui Imre Tóth continuă printr-un portret 
cit se poate de inexact al lui Nae Ionescu, 
apoi cu enormităţi de felul: „Cioran — tout 
comme Eugène Ionesco, le meprisait, le dé- 
testait [pe Nae Ionescu]. Pour lui, Nae Io- 
nescu incarnait la malédiction de la culture 
et du destin roumains“. In afirmaţiile lui 
Imre Tóth nimic nu este corect, nici măcar 
anul Rebeliunii Legionare — 1940, după el. 
Ignorant şi doritor să vorbească de „bine“ 
despre Cioran, Imre Tóth face pur şi simplu 
afirmaţii eronate. Foarte interesant este şi 
sentimentul lui pregnant antiromânesc: el 
nu pridideşte să vorbească batjocoritor des- 
pre România şi români, care, spune el, se 
pretind a fi buni, miloşi etc., dar nu sînt, se 
pretind „Roumains“, dar nu sînt decit „la- 
tins“, neavînd nimic de-a face cu Roma 
propriu-zisă etc. Intervievatul se dă drept 
prieten al lui Cioran, legat de acesta cu „o 
prietenie profundă, durabilă“. Se poate. Dar 
interviul acesta nu dovedeşte decit faptul că 
el n-are habar nici despre Cioran, nici despre 
Eliade, nici despre dreapta românească, nici 
despre România — decit atita cit a învăţat 
probabil la învățămîntul politic din anii sta- 
linişti, din postura de fost activist de partid. 


Așa că este fidel clişcelor comuniste şi, fatal- 
mente, ignoranței sale. M-am mirat că un 
interviu de un asemenea nivel poate fi pu- 
blicat alături de studii făcute cu toată serio- 
zitatea. 


* 


„a fost văzut îmbrăcat 
în cămaşă verde” 


( SUGESTII pen- 
tru o bicgrafie im- 
posibilă se numeşte 
cartea Ilinei Gregori 
apărută în 2012 la 
Editura Humanitas. 
Volumul debutează 
oblic, prin referiri la 
un roman (al lui Bru- 
no de Cessole) în ca- 
re Cioran apare ca 
personaj, şi continuă 
printr-o suită de interogaţii, cam forţate, 
privitoare la destinul filosotului, de genul: 
„S-ar mai fi îndrăgostit Cioran la şaptezeci 
de ani dacă ar fi bănuit că femeia adorată îi 
aduna scrisorile «nebuneşti» în vederea pu- 
blicării...“; „m-am întrebat de multe ori, 
fără să vreau, cu O angoasă sumbră, dacă nu 
el, păcatul, a omorit-o pe Simone Boué“ — 
„păcatul“ fiind faptul că i-a editat Caserele, 
care nu erau destinate de autor publicării. 
Una dintre premisele de la care pleacă ese- 
ista, nu cu totul lipsită de întemeiere, este 
că în cazul lui Cioran exegeza a glisat în ul- 
tima vreme de la opera lui Cioran pe viața 
acestuia — pretext ce-i permite să enunţe 
apodictic că „Dezacordul între «viaţă» şi 
«operă» este în cazul lui Cioran atit de scan- 
dalos, s-ar spune, încit nici unul dintre 
adepţii filoz fiei lui nu-i poate scrie biogra- 
fia: chestiunea «imposturii» îl paralizează“, 
impostura lui Cioran constind exact în fap- 
tul că nu s-a sinucis — ba a şi trăit mult. Fe- 
lul cum pune eseista problema sinuciderii 
lui Cioran dovedeşte de fapt că nu a înţeles 
ce a scris şi declarat acesta. Recunosc că pe 
mine o afirmaţie ca „Pentru autorul unei 
biografii «normale», un sfârşit ca al lui Cio- 
ran poate constitui o dificultate insurmon- 
tabilă“ mă stupefiază. Asemenea afirmaţii 
radicale ne permit să observăm că volumul 
Ilinei Gregori nu este lipsit de un elan abso- 
lutist, adolescentin, bazat fiind pe o lectură 
pe sărite şi literală a operei lui Cioran. În 
mod firesc, nu există contraargumente la o 
asemenea interpretare — căci ar ieşi nu o 
cronică de carte, ci o altă carte, polemică... 

Mă voi ocupa numai de paginile senza- 
tionale despre relaţia lui Cioran cu legiona- 
rismul şi cu Zelea Codreanu, pagini atît de 


eronate, incit presupun că au fost scrise în 
anii 1980, cind încă nu ieşiseră la suprafaţă 
nici documentele care permit reconstuirea 
traseului lui Cioran în toamna anului 1940, 
nici studiile, nu puţine, despre acest episod 
din viaţa tinărului autor. Astfel, Ilina Gre- 
gori presupune — nu ştim pe ce alt temei 
decit ignoranţa — că Emil Cioran s-ar fi 
aflat, în septembrie 1940, în România, şi ar fi 
defilat, în 6 octombrie 1940, în uniformă 
verde, în Bucureşti: 


el părăseşte Parisul ocupat cu puţin înainte 
de germani (în iunie 1940) şi se întoarce 
precipitat la Bucureşti, imediat după abdi- 
carea regelui (6 septembrie) şi instalarea la 
putere a generalului Ion Antonescu în ali- 
anţă cu Legiunea condusă de Horia Sima. 
Poate că s-a alăturat mulţimii care sărbătorea 
pe străzile capitalei proclamarea „Statului 
naţional-legionar“ (14 septembrie). A fost 
văzut, îmbrăcat în cămaşă verde, la manifes- 
taţia din 6 octombrie, serbind o lună de la 
abdicarea lui Carol. (p. 92-93) 


Să le luăm pe rînd. În primul rînd, sînt de 
acord cu autoarea că Emil Cioran se afla, la 
14 iunie 1940, în Franţa. Dar, de unde 
scoate dna Gregori cum că Cioran s-a întors 
„precipitat“ la Bucureşti imediat după abdi- 
carea şi fuga lui Carol al n-lea? Mister. 


Dimpotrivă, se ştie că el era atunci în 
Franţa, la Paris, de unde, de pildă în 24 
octombrie 1940, scria scrisori către cei 
de-acasă. Revista Glasul strămeşesc din Sibiu 
îl invita, la 14 noiembrie 1940, printr-o 
chemare tipărită în paginile ei, să colabore- 
ze. Ca să nu mai spun că despre prezenţa lui 
Cioran la Paris în septembrie 1940 depun 
mărturie (una furioasă şi în intenţie com- 
promițătoare) chiar legionarii. Or, din mo- 
ment ce s-a aflat la Paris măcar pînă în 24 
octombrie, de fapt pină la mijlocul lunii 
noiembrie, nu putea fi simultan şi în Bucu- 
reşti, nici în 14 septembrie, nici în 6 oc- 
tombrie. Conform informaţiilor existente, 
în cartea mea, am datat întoarcerea lui Cio- 
ran în România în a doua jumătate a lunii 
noiembrie 1940; în ediţia Pléiade (2011), 
Nicolas Cavaillès, care a avut citeva docu- 
mente în plus, şi anume nişte declaraţii va- 
male, datează întoarcerea lui Cioran la sfir- 
şitul lunii noiembrie 1940. Cit despre 
Cioran „îmbrăcat în cămaşă verde“ — dacă a 
purtat vreodată, n-a putut-o purta la 6 oc- 
tombrie 1940 la Bucureşti, căci el se afla 
atunci în Paris, şi nu cunoştea tehnica bilo- 
caţiei. Cum volumul dnei Gregori este unul 
cu poze, m-am aşteptat ca pe lingă fotogra- 
fiile lui Zelea Codreanu (p. 91) şi a maimu- 
ţei (p. 216) să dau şi de presupusa fotogra- 

fie a lui Cioran în cămaşă verde: există una 
care circulă pe internet, cu explicaţia că ar fi 
Cioran — dar nu e el, este o atribuire erona- 
tă, bazată pe neclaritatea imaginii; iar dna 
Ilina Gregori nu dă sursa informaţiei sale. 
Ca să nu mai spunem că bibliografia volu- 
mului este atît de ciudat făcută, încît trebu- 
ie să fii un geniu să te descurci în ea. (Cit 
despre trimiterea pe care o face la ediţia a 
doua a volumului meu, Un trecut deocheat..., 
2004, eu vorbeam despre „o violenţă chiar 
şi pentru el [Cioran] neobişnuită“, iar nu 
despre „un acces de furie sinistră“, furia si- 
nistră atribuită lui Cioran fiind o nuanţă 
care nu-mi aparține.) 

Cioran a avut destule păcate politice 
grele, el însuşi şi le-a recunoscut, în tot felul 
de forme şi circumstanţe, aşa că, dacă a-i 
face biografia este o acţiune „imposibilă“, 
măcar să nu-i facem o biografie odioasă 
inventind episoade inexistente şi o gardero- 
bă pe care el n-a purtat-o. Decit, eventual, 
într-un roman. Cartea dnei Ilina Gregori 
promitea să fie un încîntător eseu, dar s-a 
blocat în false probleme şi în episoade bio- 
grafice inexistente. Păcat. 

Sub lupa memoriei 


Avangardele utopice, 
Răul istoric şi problema 


A" IARTICIFAT Zilele trecute la un colocviu 
rganizat de Liberty Fund despre di- 
mensiunile istorice şi politice ale Răului în 
epoca modernă. S-a discutat, evident, des- 
pre fascism şi comunism, despre Marx şi 
moştenirea sa, despre genocidul din Rwan- 
da, despre gulagul chinez (Larga), despre 
rădăcinile psihologice ale Răului, despre ra- 
portul dintre ideologie şi teroare. O temă 
esenţială este legată de relaţia dintre practi- 
cile totalitare şi speranţele utopice menite 
să justifice atâtea crime înfăptuite în nume- 
le unor presupuse idealuri „progresiste“. 
Pedagogia diabolică şi (i)logica leninismu- 
lui (deci a comunismului) îşi au originea în 
sacralizarea Istoriei şi în mistica Revoluţi- 
ei universal-mântuitoare. Astfel, avangarda 
utopică este proclamată drept omnipoten- 
tă, iar identificarea abstractă a omului cu 
ideea de putere se realizează prin interme- 
diul ideologiei. Nu iraţionalitatea defineşte 
Răul modern, ci tocmai pretenţia unei per- 
fecte raţionalităţi. Absurdul kafkian este 
unul aproape geometric. Diavolul totalitar 
este deopotrivă metafizician, logician şi sta- 
tistician. Aparentul delir camuflează preci- 
zia înspăimântătoare a ecuaţiilor morții. 
Cum îmi scria recent unul dintre cei mai 
profunzi cunoscători ai experienţei bolşevi- 
ce: „Lenin provided both the totalitarian 
poetry and the example of unrestrained, 
uncompromising violence toward ʻene- 
mies“ (Lenin a oferit atât poezia totalitară, 
cât şi exemplul violenţei neîngrădite, înver- 
şunate în raport cu „duşmanii”). 

Sociologul Daniel Chirot a scris o carte 
remarcabilă despre tiraniile moderne, înră- 
dăcinate în ideologii pseudoştiinţifice şi în 
gnoze apocaliptice, ca expresii ale Răului 
istoric. Unul dintre cele mai tulburătoare 
capitole se ocupă de ceea ce Chirot numeşte 
galitarian hells (iadurile egalitariste). Cât 
priveşte disponibilitatea unor intelectuali 
de a renunţa la discernământul moral şi de 
a se angaja, cu iresponsabil entuziasm, în 
justificarea violenţei politice în numele în- 
temeierii Paradisului terestru, amintesc 
contribuţiile profesorului Paul Hollander. 
La ora actuală nu lipsesc relativiştii etici 
pentru care crimele totalitare nu trebuie 
privite drept esențial Aiferite de imper- 
fecţiunile democraţiilor liberale. 

Gândirea critică devine potenţial sub- 
versivă (atât obiectiv, cât şi subiectiv) deoa- 
rece prin natura ei se contrapune mitului 
omogenităţii intrinsec ortodoxiei staliniste 
clasice. Acest tip de şamanism politic, prac- 
ticat de aşa-zişi adversari ai oricărei forme 

moralității 


Vladimir Tismăneanu 


de misticism, anihilează orice încercare de a 
rezista permanentului asalt al dogmei asu- 
pra minții. Marxism-leninismul, numele de 
cod de fapt pentru ideologia nomenclaturii, 
a urmărit să domine atât sfera publică, cât 
şi pe cea privată. Omul, ca individ, dar şi ca 
citeyen, trebuia masificat. Cultul violenței şi 
sacralizarea infailibilei linii a partidului au 
produs supuşii absoluți, cei pentru care ni- 
cio crimă ordonată de la nivel înalt nu era 
nejustificabilă în perspectiva „zorilor lumi- 
noşi“. „Torționarii voluntari“ ai lui Stalin, 
la fel ca şi în cazul motivaţiilor ideologice 
ale unui Eichmann, de exemplu, au acțio- 
nat, spre a relua o teză a Hannei Arendt, 
fără a gândi, deci „fără judecată“ (thonght- 
lessness). Dar nu cred că putem vorbi despre 
banalitatea acţiunilor lor. Răul totalitar a 
fost radical, nu banal. Arendt greşea în pri- 
vinţa lui Eichmann: acesta nu era un simplu 
„şurub birocratic“, ci un militant național- 
socialist total impregnat de mitologia nu- 
mită de istoricul Saul Friedlander „antise- 
mitism redemptiv“. Era un zelot al revo- 
luţiei naziste, la fel cum un Nikolai Ejov şi 
alți călăi din NKVD erau zeloţi al revoluţiei 
bolşevice. 

Un climat de frică endemică este necesar 
pentru menţinerea acestei „specii“ de mo- 
nolitism. Mentalitatea stalinistă conspira- 
torială produce constant imaginea diabolică 
a trădătorului, cu scopul de a cimenta o 
asemenea coeziune docil, în cel mai propriu 
sens girardian, mecanismul ţapului ispăşitor 
hrăneşte utopia societăţii eliberate de ex- 
ploatare, din care vor fi dispărut antagonis- 
mele sociale. Până acolo însă, este nevoie de 
„intensificarea luptei de clasă“ prin elimi- 
narea inamicilor „obiectivi sau subiectivi“. 
Punctul de plecare al acestei violenţe colec- 
tive, asigurată şi perpetuată de aparatele 
statale, este maniheismul lui Lenin, mili- 
tant, exclusivist şi intrasigent, esenţializat 
în hipnotica formula kto kogo (Care pe ca- 
re?). Cine sunt duşmanii? De unde vin? 
Care sunt scopurile lor? Funcţia Marii Te- 
rori, a proceselor-spectacol, a fost exact 
aceea de a furniza răspunsuri la asemenea 
întrebări. Sarcinile trasate de către Stalin 
subordonaţilor săi în perioada valurilor de 
epurări (cistka) au fost, în principal, menţi- 
nerea vigilenţei revoluţionare şi întreţinerea 
psihozei generalizate. Nu se accepta nicio 
fisură în scutul bolşevic; nu sunt tolerate 
îndoieli sau remuşcări, ele putând ascunde 
posibile planuri menite să submineze siste- 
mul. Stalin semnează personal zeci, sute de 
liste cu numele celor care urmează să fie li- 


chidaţi. La fel, Mao este cât se poate de 
tranşant: evită eufemismele, ordonă ucide- 
rea celor pe care îi denunţă drept inamici. 

Motivul fortăreței asediate era proferat 
până la saţiu: apărea ca o idée fixe temerea 
că „fiind înconjurați de duşmani, supravie- 
ţuirea noastră depinde de menţinerea uni- 
tăţii“. Nu exista salvare în afara comunităţii 
supraindividuale numite Partid. Disidenţa 
era percepută drept un atac împotriva avan- 
gardei revoluţionare. Astfel, opoziţia deve- 
nea păcat mortal, suspiciunea căpătând va- 
loare de virtute absolută. Asumarea dife- 
renţei echivalează cu oprobriul ostracizării. 
Ea reprezintă însă şi primul pas inspre 
emancipare, ceea ce Soljeniţân a numit „au- 
tonomia spiritului“. In consecinţă, sârma 
ghimpată a gulagului sovietic este simbolul 
noii frontiere dintre victimele absolute şi 
complicii relativi ai Diavolului în istorie. 

Intreaga tragedie a comunismului este 
surprinsă în halucinanta pretenţie a unei 
minorităţi autodesemnate drept izbăvitoare 
de a întruchipa o elită ale cărei scopuri uto- 
pice sanctifică chiar şi cele mai barbare 
metode ale sale. Acest hybris este funda- 
mentul pentru negarea dreptului la viaţă al 
celor definiți drept „paraziți“, „microbi“ 
sau „drojdia societăţii“... pentru dezumani- 
zarea deliberată a victimelor. În centrul 
gândirii totalitare se află, aşadar, ceea ce 
Alain Besançon a definit drept falsificarea 
noţiunii de Bine (a falsi fication du Bien). 

Concepţia, iniţial propusă de iluminiştii 
francezi, asupra omului ca mecanism şi-a 
găsit un sinistru ecou în tehnologia ubicuă 
a crimei împotriva tuturor categoriilor so- 
ciale. Marea Teroare a reprezentat apogeul 
utopismului radical, momentul în care ni- 
mic nu a mai putut opri sau rezista în faţa 
propagării perpetue a marii minciuni. Igal 
Halfin descrie pertinent procesul prin care, 
odată cu ciclicele epurări din Uniunea So- 
vietică (care embrionar şi programatic au 
început încă din 1920), escatologia marxis- 
tă s-a metamorfozat într-o demonologie 
care şi-a atins maturitatea discursiv-trans- 
formist-criminală odată cu ofensiva pentru 
realizarea socialismului într-o singură ţară, 
sub Stalin. În aceşti ani, discursul urii a fost 
saturat cu teribile spectre precum cele ale 
fracţionistului, oportunistului de dreapta 
ori de stânga, impăciuitoristului, spionului, 
agentului imperialismului, reptilei troţkis- 
to-zinovieviste, porcului buharinist, şi alte 
ipostaze discursiv-simbolice ale „mârşăviei“ 
antibolşevice. 

Junimismul politic, 
ca liberal-conservatorism 


Rea TARCĂ pe urmele istoricului I. C. 
ilitti (pe nedrept neglijat astăzi), Ioan 
Stanomir a întreprins un efort notabil de 
reconsiderare culturală, ideologică şi istori- 
ografică a junimismului politic, demers ca- 
re s-a concretizat în volumul Junimismul 
şi pasiunea moderație (Bucureşti: Editura 
Humanitas, 2013). Definit ca viziune asu- 
pra naturii umane şi a comunităţii, fondată 
pe valorile opuse programatic radicalismu- 
lui de după 1789 (p. 8), junimismul apare 
în carte ca o direcţie libera/-conservatoare, 
întemeiată pe moderație, echilibru, pru- 
denţă şi alegere a „drumului de mijloc“. 
Educaţia junimistă înseamnă: spirit critic, 
luciditate şi libertate (p. 26), iar autorul pa- 
re că pledează pentru asumarea în postco- 
munism a unui tip de pedagogie neojuni- 
mistå. 

Ioan Stanomir remarcă faptul că, în rea- 
litate, conservatorii — la o recitire atentă a 
surselor şi a istoriei politice — sunt parte a 
unui trunchi liberal autohton care îşi are 
originile în proiectul de modernizare de 
după 1829 (p. 44). Nu este chiar o afirma- 
ţie originală, dar autorul aduce în sprijinul 
ci şi alte argumente solide. De fapt, aproape 
că se întreabă: cine sunt adevărații liberali? 
Pentru că junimiştii şi, în general, conserva- 
torii rezistă mai bine în epocă tentaţiei xe- 
nofobe, antisemite, atât de răspândite în 
lumea intelectuală şi politică: „Liberalismul 
românesc este, la 1866-1870, şi un rezervor 
din care se alimentează antisemitismul lo- 
cal“ (p. 51). Este o carte incomodă şi pen- 
tru că formulează implicit rezerve puternice 
faţă de programul radical al Revoluţiei de la 
1848 sau, mai bine zis, al spiritului revolu- 
ţionar prea legat de momentul 1789 fran- 
cez. Ioan Stanomir echivalează de fapt cri- 

Criticul Phillip Rahv, unul dintre cele- 
brii intelectuali din New York, cofondator 
al legendarei Partisan Review, a oferit o 
subtilă interpretare a resorturilor care au 
avut ca finalitate Marea Teroare: „acestea 
şunt procese ale minţii şi spiritului uman.. 
În Uniunea Sovietică, pentru prima oară în 
istorie, individul a fost privat de orice mij- 
loc de rezistenţă. Autoritatea este monoliti- 
că: atribuţiile şi politica sunt nediterenţiate. 
In aceste condiţii devine imposibilă sfidarea 
partidului. Nu poate fi eludat. Nu numai 
întreaga viaţă este absorbită de acesta, el 
caută să modeleze şi chipurile morţii“. O 
adevărată fenomenok, gie a trădării ia naştere 
în procesul de justificare a masacrului soci- 
etăţii, fiind din păcate generos susținută nu 
de puţini intelectuali care au acceptat acest 
morbid scenariu. Nostalgia sau speranța 
pentru înșelătoare firimituri de moralitate 
în utopia comunistă, combinată cu exploa- 

tica junimistă la adresa raționalismului 
politic cu respingerea radicalismului din 
viaţa publică. 

Volumul semnat de profesorul de drept 
constituţional stârneşte şi întrebări legitime 
legate de evoluţia scrisului istoric despre 
Junimea şi junimism între 1948 şi 1989. 
Au existat ordine/directive politice şi edito- 
riale specifice pentru acest subiect istoric (şi 
politic)? Când şi de ce au existat puncte de 
inflexiune de-a lungul perioadei comuniste? 
Aşa cum se ştie, îndeosebi după 1963-1964 
se produce o reabilitare (parțială) a Junimii, 
a lui Titu Maiorescu, dar junimismul politic 
continuă să fie damnat, indezirabil. La fel 
cum Titu Maiorescu este (re)descoperit ca 
filosof şi teoretician al culturii (vezi Simion 
Ghiţă, Titu Maiorescu: Filozf şi teoretician 
al culturii, Editura Ştiinţifică, 1974), dar 
nu şi ca gânditor politic şi social. 

Lucrarea lui loan Stanomir provoacă la 
reflecţie în ceea ce priveşte studiul istorio- 
grafic şi, în plus, bibliografia şi evaluările 
autorului legate de cum s-a scris istoria ju- 
nimismului ridică şi alte întrebări. Spre 
exemplu, ce este şi cize este un istoric profe- 
sionist în România de dinainte de 1989. 
Pentru că, pe lângă subiectul ca atare adus 
în discuţie (Junimea, junimismul politic, 
necesitatea unei clase de mijloc, o stare a 
treia), cartea lui Ioan Stanomir — prin refe- 
ririle la literatura de specialitate, la ceea ce 
s-a scris inainte şi după 1989, înainte şi 
după 1945 — contrazice şi o percepţie bine 
încetăţenită sau măcar o nuanţează. Există 
o anumită reprezentare cu privire la modul 
de a scrie istorie sub comunism: la Institu- 
tul de istorie a partidului comunist (ISISP) 
existau politrucii, la institutele Academiei 
supraviețuiesc istorici profesionişti care, 


dincolo de câteva compromisuri, realizează 
o istorie onestă, mult mai puţin afectată de 
ideologie. Fireşte, în mare parte aceasta este 
ŞI realitatea. Dar pot fi şi excepţii. Punctual, 
direct şi indirect, Ioan Stanomir ni le indi- 
că. Din ceea ce scrie, se vădeşte faptul că un 
Anastasie Iordache, cercetător ştiinţific la 
Institutul de Istorie „N. Iorga“ (cu al său 
volum Originile conservatorismului din Ro- 
mānia şi rezistența sa în fața procesului de 
modernizare, 1821-1882, Editura Politică, 
1987) este mai dogmatic decât un Ion Bu- 
lei, cercetător la Institutul Partidului, care 
publicase în acelaşi an şi la aceeaşi editură o 
carte mai puţin ideologică — Sistemul politic 
al Romaniei moderne: Partidul Conservator. 

Ioan Stanomir plasează cazul junimis- 
mului politic într-un context mai larg, eu- 
ropean, cu raportări adecvate la scrierile 
unor Edmund Burke, Alexis de Tocqueville 
şi Francois Guizot. Probabil, această carte 
anticipează un volum despre Edmund Burke 
şi receptarea lui în spaţiul autohton; s-ar 
putea întrevedea într-un viitor ceva mai în- 
depărtat şi o lucrare a aceluiaşi Ioan Stano- 
mir despre paşoptism şi paşoptişti, rezul- 
tând de aici un triptic absolut necesar despre 
cultura şi politica românească în secolul al 
xIx-lea. Fără să îşi fi propus, Junimismul si 
pasiunea moderației intră într-un cordial di- 
alog polemic cu volumul datorat lui Adrian 
Marino şi Sorin Antohi (A treilea discurs: 
Cultură, ideolgie şi politică în România, 
Editura Polirom, 2001) care sugera necpa- 
șcptismul drept model pentu România 
postcomunistă. 


tarea machiavelică a antitascismului, a dus 
la un constant eşec al multor intelectuali de 
a accepta sau recunoaşte caracterul criminal 
al experimentului sovietic. 

Problema fundamentală a leninismului 
a fost (aşa cum au semnalat încă din 1918 
Karl Kautsky şi Rosa Luxemburg) diviniza- 
rea scopului final, ceea ce a avut drept con- 
secinţă apariţia unui univers amoral în care 
cele mai abjecte crime au fost justificate din 
prisma unui asimptotic viitor luminos. Iar 
în practică, punctul terminus a apărut drept 
eliminarea totală a politicii prin intermediul 
unui Partid care devenea „intruparea“ unei 
exterministe voințe generale. Profitând de 
medierea mitului Partidului ca încarnare a 
Raţiunii în istorie, leninismul a reuşit mai 
eficient decât orice altă ideologie modernă 
să transforme un cult de factură gnostică 
într-un extraordinar instrument de auto- 
hipnoză politică. Militanţii leninişti din în- 
treaga lume au crezut în mitul „partidului 


de tip nou“ cu o ardoare comparabilă doar 
cu cea a fanaticilor religiilor milenariste. 
Cheia extincţiei leninismului se află în 
complexul ideopolitic al partidului ca locus 
privilegiat al raţiunii şi cunoaşterii istorice. 
Leninismul, în variile sale faze, a fost ceea 
ce Ken Jowitt a definit drept un moment 
„catolic“ în istorie, în timpul căruia „cuvân- 
tul universalizant ideologic a căpătat trup 
instituţional, iar rezultantul complex insti- 
tuţional (abil standardizat şi ierarhizat) a 
reuşit să domine semnificativ multiple cul- 
turi, autonom de caracteristicile acestora“. 
Formula althusseriană a acestui fenomen îşi 
menţine validitatea doar prin extensie con- 
ceptuală: leninismul a fost un praxis al „fi- 
lozofiei“ ca ideologie, deci ca legitimare şi 
apologie a dominaţiei teroriste. 
= 

Contrapropaganda 
prin poezie 


George Neagoe 


| eee LUI Octa- 
vian Soviany stă, în 
proporţie covârşitoare, 
sub influenţa distopii- 
lor. Atât poezia (Uceni- 
cia bătrânului alchimist, 
Scrisori din Arcadia), 
cât şi proza (Arhivele de 
la Monte Negro, Viaţa 
lui Kostas Venetis) ex- n 
plorează raportul între o 
frustrările abisale şi efectele nefaste ale îm- 
plinirii lor. Fantasmagoriile marginalilor de- 
vin prilej de luptă cu inerția, cu puterea, cu 
orice forţă canonică. După schema anteri- 
oară este construită şi placheta Pulberea, 
praful și revoluția (Bucureşti: Casa de Edi- 
tură Max Blecher, colecţia „Plantaţii“, 
2012). Socialul şi esteticul fac front comun. 
Mesajelor oficiale, imperative, li se răspun- 
de cu manifeste subversive. Spiritul răzvră- 
tit, avar gardist, în sensul făţarnic impus de 
bolşevici, constituie principala sursă de ge- 
nerare a textului. Cinci lucruri fundamenta- 
le reies din cartea lui Octavian Soviany, Ar- 
ta se confundă cu strategiile de conservare a 
personalităţii. Arta se construieşte în opozi- 
ţie cu entuziasmul turmei. Arta înlătură 
prejudecățile despre „anormalitatea“ mino- 
rităţilor. Arta se naşte din invidia între dife- 
rite grupuri, semănând cu nişte graffiti exe- 
cutate peste noapte ca să ultragieze sen- 
sibilitatea matinală a diverselor majorităţi. 
Arta reiterează şirul de momeli dăruite de 
colonizatori, asemenea calului troian, în 
schimbul distrugerii — fizice ori psihice — a 
locuitorilor din teritorii pe care doreau să le 
cucerească — militar, economic sau intelec- 
tual: „Sunt singurul negru/ din oraşul ăsta/ 


Tarve ia fina 


Pa b, e nl sa rala 


* Moshe Idel, 
Lumi vechi, oglinzi noi, 
traducere din engleză 
de Alina Cârâc, 
Bucureşti: Hasefer, 
2012. 

de albi împuţiţi/ care aleargă/ în toate direc- 
ţiile/ după bani, fericiţi că/ americanii/ pe 
care îi aşteptau/ din '45/ au venit în sfâr- 
şit,// cu fericire şi dragoste şi/ mărgeluşe 
de/ sticlă, cu drepturile omului şi/ mărgelu- 
şe de sticlă, cu cele mai/ rotunde şi mai fru- 
moase/ mărgeluşe de/ sticlă din/ lume“ (12. 
sorg for mysef, p. 58). Consumul irațional 
marchează o coordonată a kitsch-ului. 

Când mesianismul laic se concretizează, 
scrisul semnalează faptul că rebeliunea nu a 
fost decât o contrapropagandă. Indiferent 
de regimul politic, literatura reacționează 
impotriva lozincilor ca o hârtie de turnesol. 
Dictatura şi democraţia, conservatorismul 
şi revolta, stabilitatea şi conflictele sunt me- 
canisme de control. Gândirea dirijată elimi- 
nă intenţiile pozitive ale cuvintelor. Nimic 
nu are sens în zonele aşa-zis ordonate. În 
această axiomă descoperim impactul volu- 
mului de faţă. Persuasiunea reprezintă o 
măsură caracteristică şi pentru statele care 
se pretind „de drept“. Imprecaţiile proferate 
seamănă cu antifrazele vehiculate de mem- 
brii generaţiei beat. Octavian Soviany actu- 
alizează, din perspectivă necomunistă, in- 
terpelările apocaliptice adresate de Maria 
Banuş în Tie-ți vorbesc, Americă!: „Cât de 
frumoasă şi/ de bogată eşti tu,/ dragă ame- 
rică,/ cu ţâţele tale pline de/ silicon şi cu/ 
creierul tău genial/ mare şi alb ca un/ dulap 
frigorific,/ cu rachetele tale sol-aer ca nişte/ 
mădulare sculate,// cu scaunul tău electric/ 
şi cu mirosul tău inconfundabil de/ creier 
prăjit, cu/ poliţiştii tăi negri şi/ bancherii tăi 
şmecheri/ slăbănogi şi pleşuvi/ care urlă,/ 
arătând cu dreapta spre broadway:/ «Ție-ţi 
vorbesc, sodomă, trezeşte-te!/ Fulgerul 
Domnului se va prăvăli peste tine!»,/ cu 
poeţii tăi beţivani şi drogaţi/ care te-au 
scuipat între fese/ şi au murit detestân- 
du-te“ (ziua vecuneştinței, p. 62). Singura 
deosebire între totalitarism şi democraţie 
priveşte mijloacele de manipulare. Pe de o 
parte, ideologia unică restricționează liber- 
tăţile, în special pe cea de exprimare. Pe de 
alta, pluralismul dă senzaţia că tolerează 
diversitatea. Pe de o parte, populaţia trăieş- 
te cu pumnul în gură. Pe de alta, este orbită 
de multiculturalism şi de împlinirea stoma- 
cului. În ambele cazuri, politicul domină 
orice dezbatere. 

Poetul sesizează că trăim într-o lume 
construită din limbaj, care controlează re- 
acţiile umane. Exasperarea lui porneşte de 
la contradicţia între ideal şi practică. Anar- 
hismul capătă conotaţii civice potrivite, 
mulţumită raţiunilor aşa-zis egalitariste. 
Totuşi, el îşi află temeiul în manifestări ex- 
tremiste: „O fantomă/ umblă iarăşi/ prin 
europa./ Şi îmi vine să urlu/ spre cartierele/ 
bogătaşilor: «Irăiască/ revoluţia mondială! 
Trăiască/ lenin şi troțki»“ (LL. fotegra fii de 
grup, p. 28). Oricât de nobile ar părea miş- 
cările protestatare pseudocreştine, ele se 
vor institui doar prin represiune. Nu se 
poate alege între binele şi răul social, deoa- 
rece niciuna dintre noţiuni nu se defineşte 
perfect din punct de vedere omenesc. Poe- 
zia aparţine acestui plan al indeciziei. Ver- 
sul deţine potenţialul de a realiza mutații 
în planul conştiinţei. Numai că Octavian 
Soviany decide să problematizeze, nicide- 
cum să schimbe lumea. Interesul lui rămâ- 
ne exclusiv livresc. Până şi mila pentru ca- 
tegoriile defavorizate ajunge o variabilă 


stilistică. Nu neapărat meschinăria patroni- 
lor răspunde pentru starea deplorabilă a 
proletariatului, ci naivitatea acestuia din 
urmă în campaniile de manipulare: „«Bine, 
atunci/ hai noroc!» zic eu/ posac/ şi cioc- 
nesc/ una de alta/ cele două/ sticle de bere/ 
pe care le am/ de o oră/ în faţă./«Hai no- 
roc»/ zice şi el,/ zgribulit în tricoul său alb/ 
pe care scrie/ cu litere roşii/ Arbeit macht 
frei“ (la o bere cu tata, p. 12-13). Ideologia 
are capacitatea de a produce literatură de 
consum, care, prin rulare excesivă, reuşeşte 
să ia minţile mai repede decât băutura. 
Imprumutând discursul de indoctrinare, 
publicul larg se transformă în pruncul rahi- 
tic al „tătucului“. Dezumanizarea începe 
odată cu renunţarea la discernământ: „Pe 
stradă/ oamenii aveau toţi/ chipul lui ceau- 
şescu./ Cântau cântece patriotice./ Până şi 
beţivii din rahova/ intonau/ cântece patrio- 
tice“ (17 august 1986, p. 19). 

Insemnătatea celei mai recente cărţi a 
lui Octavian Soviany constă în chestionarea 
valorilor consacrate de modernitate: gloria, 
munca, progresul, prosperitatea sau liberta- 
tea. Poezia din Pulberea, praful și revoluția 
propune o variantă posteapitalistă a învăţă- 
mintelor biblice — preluate de Părinţii Bise- 
ricii şi transferate de aceştia în mentalitatea 
medievală — despre deşertăciune. Minciuna 
convenţionalizată a motivului ubi sunt este 
denunţată ca eufemism al crimei. Întreaga 
civilizaţie echivalează cu epopeea generali- 
lor învingători. Secondanţii nu participă la 
triumf, nici măcar în ipostaza de victime 
beatificate. Pacea ajută colosalul, şterge 
victimele şi impune frumosul: „Şi mai cân- 
tă, zeiţă, / carnea de tun/ din care marii oa- 
meni ai revoluţiilor/ şi-au sculptat monu- 
mentele/ înainte să se amestece cu noroiul/ 
statuile lor de granit peste care/ vedem une- 
ori prelingându-se/ o sudoare de sânge“ 
(invocație, p. 71). Versurile precedente amin- 
tesc de pax romana, instaurată ca modalitate 
de emancipare prin cultură, sau de poemul 
Respirație artificială de Dorin Tudoran. 
Războinicii uitaţi sau eliminați din memo- 
ria colectivă fiindcă nu conveneau expli- 
cațiilor istorice sunt nevoiți să-şi apere cau- 
za în epitafuri rostite de dincolo, în care 
străbate credința nestrămutată în curaj, în 
virilitate şi în perpetuarea utopiilor: „ŞI am 
murit virgin/ fiindcă/ revoluţia are nevoie/ 
de oameni/ puternici/ şi puri./ Mi-am scui- 
pat capul/ în coşul călăului,/ ca un bărbat 
care-şi/ varsă sămânţa/ într-o femeie“ (3. 
saint- just, p. 75). 

Cu Pulberea, pra ful şi revoluția, Octavian 
Soviany reuşeşte să compună o poezie poli- 
tică valabilă, asamblând majoritatea ponci- 
felor care au înlocuit voinţa şi conştiinţa. 

E 


Pierderea speranţei 


lulian Boldea 


A ÎNCĂ de la pri- 
mul volum (Turnul 
înclinat), de o poetică 
a cotidianului, de re- 
lieful inconsistent al 
unei lumi aşezate sub 
spectrul anonimizării, | 
Nicolae Prelipceanu a 
optat, şi în celelalte 
cărți ale sale, pentru un 
discurs poetic auster, în 
care notația directă, lipsită de acolade meta- 
forice sau de o retorică a afectelor, e trăsă- 
tura distinctivă cea mai importantă. Un 
sentimental ce îşi reprimă jocul afectelor, 
printr-o strategie premeditată de detaşare şi 
desolemnizare nonşalantă a trăirilor, poetul 
îşi cenzurează melancoliile şi tristeţile, cu 
concursul unei ironii din care nu e absentă 
o doză de cinism sau chiar de sarcasm. Vo- 
lumul La pierderea speranței (Bucureşti: Ca- 
sa de Pariuri Literare, 2012) nu se abate de 
la aceste particularităţi, pe care critica le-a 
subliniat, de altfel. Tonul grav, atitudinea 
directă, timbrul alb, neutral, lipsit de cea 
mai mică emfază, sunt elemente ce transpar 
în mai toate poemele („arta spuse ea/ asta 
spuse el/ nici asta nici arta le răspunse al 
treilea/ priviră în jur/ erau singuri/ nişte 
cuci/ nişte matracuci/ răspunse al treilea/ se 
băgă în vorbă şi al patrulea/ care nu putea fi 
altcineva decât ecoul/ dar ecoul spuselor 
altcuiva/ care nu se auzeau până la ei/ pen- 
tru că nici unul dintre cuvintele pe care le 
repeta el nu fuseseră rostite/ de ei/ aleato- 
riu/ se auzi de undeva din spatele lor/ se 
întoarseră/ priviră/ nu era nimeni prin 
preajmă/ atunci să plecăm/ mai bine să ple- 
căm/ da da da// astfel îşi treceau ei unul al- 
tuia ziua de marţi 1991 vara“). 

E dincolo de orice îndoială că versurile 
lui Nicolae Prelipceanu sunt construite pe 
principiul temei şi variaţiunilor, prin recu- 
renţa aceloraşi toposuri şi atitudini lirice, 
într-o pendulare simbolică între real şi ima- 
ginar, eul poetic recurgând la exerciţiul ironic 
şi fantezist pentru a-şi submina şi relativiza 
propriile impulsuri spre solemnitate şi gravi- 
tate. Dezinvoltura, refuzul emfazei, no- 
taţiile aproape aleatorii orientează fluxul 
poemului spre un regim al melancoliei sa- 
botate mereu de o luciditate tranşantă, caus- 
tică, ce denotă o pregnantă conştiinţă a efe- 
merului, a precarităţii fiinţei („şi când vei 
încerca să mai exişti o dată va fi în zadar/ cu 
toate că însă pe faţă nu-i nimeni vinovat/ 
armele albe se curăţă singure în tăcere şi 
noaptea/ când totul poate să crească la di- 
mensiuni înfricoşătoare/ marfa şi omul pe-o 
mână-s în lumea stinselor voci/ se aşterne o 


limită fără sfârşit cu un vag început/ şi nimic 
nu ne conduce mai bine decât/ liniştea de 
dinainte de mormânt sau chiar mormântul 
însuşi/ aleea numărul cinci într-o margine 
invizibilă“). Sensibilitatea deceptivă a poe- 
melor lui Nicolae Prelipceanu nu este însă 
una care să se rezume doar la consemnarea 
tribulaţiilor biografice şi afective ale egou- 
lui, poetul punând, mai degrabă, în scenă o 
stare de abulie cu un clar contur al deziluzi- 
onării, prin care precaritatea, alteritatea, fio- 
rul thanatic sunt rezumate în notații albe, de 
proces-verbal („subsemnatul Prelipceanu V. 
Neculai declar pe propria mea răspundere/ 
că tot ce am scris îmi aparţine numai în 
parte şi anume atunci când/ vă vine să căs- 
caţi/ la auzul/ vederea cuvintelor mele/ că 
toate cele care vă interesează s-au scurs de 
undeva din necunoscut/ că în locul meu a 
scris altcineva/ îmbrăcat în pielea mea cu 
mâna mea dreaptă mănuşă a lui dreaptă/ 
stânga mea mănuşa lui stângă/ inima mea 
toc pentru inima lui/ ochii mei transplant de 
la el integral cu cele opt sute de mii de fire/ 
invizibile (sic)/ ca să nu mai vorbesc de se- 
xul meu pe care-l foloseşte fără ruşine/ de 
câte ori are chef şi cu cine îi acceptă propu- 
nerile ruşinoase/ fără nici un câştig, real 
pentru mine care mă mai cred posesorul lui/ 
şi al tuturor acestora la un loc într-o identi- 
tate pusă brusc sub/ semnu-ntrebării“). 
Clamările poetului, martor atent şi acut 
al propriei existenţe, consemnează, cum s-a 
mai spus, o tensiune a propensiunii spre 
elementaritate, dar şi o diagramă a abulici, 
a unei oboseli a fiinţării, ce accentuează 
aporiile identitare ale unei conştiinţe terori- 
zate de orice formă de control şi constrân- 
gere: „poliţia română falsifică acte/ striga el 
în numele meu// îmi mai rămâne o întreba- 
re/ abia cutez s-o pun/ pe cine or să-l în- 
mormânteze fără nici o pompă/ atunci când 
se va anunţa că eu am murit/ nu cumva o să 
fim doi acolo jos/ şi o să ne distrăm/ în 
sfârşit/ de minune/ povestindu-ne viaţa/ în 
cele două versiuni previzibile/ dar până la 
urmă/ dacă stau să mă gândesc mai bine/ 
tot el a scris în seara următoare şi aceste 
versuri/ încât nu m-am mai mirat că marele 
editor m-a refuzat/ bine i-a făcut“. Chiar 
dacă nu e a-metafizică cu totul, poezia lui 
Nicolae Prelipceanu e, în schimb, asumat 
sarcastică, deziluzionată, aspră, deceptivă şi 
lipsită de vreun sens al redempţiunii („nici 
un orizont nici o luminiţă/ la capătul aces- 
tui tunel/ în lumina zilei/ prin care învăţ să 
mă târăsc asemenea soldatului/ alexandr 
matrosov în faţa cazematei germane/ acum 
câteva zeci de ani/ într-un film sovietic“ 
sau: „în zadar în zadar victoria asta ţi-o 
imaginezi în zadar/ totul e numai aici acum 
şi cioburile şi bucăţelele/ chiar şi sufletul 
tău mărunţit nedureros/ rămân aici perfect 
ancorate unul una de altul de alta/ fără po- 
sibilitatea de a mai fi văzute vreodată“). 


* Elio Toaff, 
Evreii necredincioşi, 
fraţii noştri mai mari, 
traducere şi note de 
Francisca Băltăceanu, 
Bucureşti: Hasefer, 
2012. 

Repliată în spaţiul lucidităţii şi al ironiei 
relativizante, poetica lui Nicolae Prelipcea- 
nu aşază speranţa, impulsurile utopice sau 
ornamentica fantezistă sub semnul intero- 
gaţiei şi al imposibilului, într-o lume a reifi- 
cării absolute, a alienării şi apocalipsei co- 
municaţionale („aşadar nu mai e nici o 
speranţă/ nu-ţi mai prelungi viața şi poezia/ 
nici cu mijloacele lumii moderne/ pe care 
ca le face ea le desface/ renunţă şi taci/ dis- 
pari fără urmă/ ia-ţi cu tine plăcile şi sârmu- 
liţele/ toată fierăraia aia fină/ din care te fă- 
ceai că eşti compus/ şi mai ales şterge-ți 
minuţios/ numele/ din catalogul poeţilor/ 
vii şi morţi“). Pe de altă parte, nu poate fi 
eludată nici o anume predispoziţie spre 
teatral, spre o lirică a măştilor, prin care eul 
liric îşi travesteşte trăirile, compunându-şi 
anumite roluri prin care însă solidaritatea 
cu propriile trăiri nu e totuşi abolită, în 
timp ce universul („enciclopedie a nimicu- 
lui“) îşi exprimă, cu asupra de măsură, 
precaritatea şi lipsa de sens. O poezie de 
accent programatic, ce circumscrie, ca în- 
tr-o mise en abime, relieful tipologic al liricii 
lui Prelipceanu (desolemnizarea, deziluzio- 
narea, repudierea oricărei utopii, narativita- 
tea, cinismul ironic etc.) este aceea în care e 
desemnat destinul lui ion de la gară, poet 
derizoriu şi bufon, emblematic prin postura 
sa nonşalantă şi noncontformistă („el era 
prostul gării sau poate chiar prostul oraşu- 
lui/ şi ce poate să facă mai bine un prost 
decât să scrie poezii/ uite aşa una după alta 
cam cum împuşca buffalo bill porumbeii 
degeaba/ în celebra poezie a poetului cu li- 
tere mici/ în fond împuşca şi el acolo cuvin- 
tele care i se păreau mai potrivite/ şi mai 
frumoase căci ion de la gară nu evoluase 
încă/ până la mucegaiuri şi noroi/ despre 
sex ce să mai vorbim/ şi-l arăta el ce-i drept 
uneori domnişoarelor/ dar numai aşa ca să 
le sperie cu mărimea lui colosală/ nu-i tre- 
cea prin cap să şi-l pună în versuri şi proba- 
bil nici în practică“). 

Unitar în formula de compoziţie a vizi- 
unii şi coerent în atitudini şi în arhitectura 
interioară a versurilor, volumul lui Nicolae 
Prelipceanu confirmă, încă o dată, valoarea 
unuia dintre cei mai importanţi poeți de 
azi, care, în ciuda continuității (tematice, 
de stil, de conţinut expresiv), se reinventea- 
ză pe sine cu fiecare carte, cu fiecare vers, cu 
fiecare imagine transcrisă, într-un spaţiu al 
poemului în care tensiunea detaliului şi re- 
cursul la notația densă simbolizează, în 
fond, o stare de urgenţă a unei conştiinţe 
interogative şi neliniştite. 

E 

Textul ca exerciţiu 
de sinceritate 


Sonia Elvireanu 


OLUMUL RODICAI Braga Anul 2000: 

Simple exerciţii de sinceritate (Cluj-Na- 
poca: Editura Dacia, 2005) constituie un 
exerciţiu lucid de scriere, cu caracter de jur- 
nal, fără a fi un jurnal propriu-zis. Autoa- 
rea însăşi nu-l consideră jurnal şi nici nu 
este cu adevărat. Nu are nici măcar o datare 
a unui eveniment sau a unei trăiri. Textul 
curge de la inceput până la sfârşit, fără ni- 
cio pauză, ca un flux continuu al unor stări, 
reflecţii, reverii, notații, succinte secvenţe 
existenţiale, fără nicio cronologie, la care se 
adaugă portretele fiinţelor dragi. De fapt, 
sunt încercări de decriptare a unor psiholo- 
gii prin impactul cu propria interioritate 
ori creionări prin detalii frapante. Intenţia 
scriitoarei nu e orientată spre evenimenţial, 
după cum singură mărturiseşte, ci spre re- 
zonanţa eului la impactul cu lumea, care îi 
revelează personalitatea în diferite ipostaze 
ale feminităţii: scriitoare, mamă, soţie, fiin- 
ţă socială. Intre aceste dimensiuni se profi- 
lează, insesizabil şi impalpabil, eul interior, 
profund, de care Rodica Braga se apropie, 
îl intuieşte, fără a-l stăpâni, fără a reuşi să-l 
incătuşeze în cuvinte. Nici nu poate fi sur- 
prins, e ca un joc al oglinzilor care reflectă 
dublul, atât de depărtat, paradoxal cunos- 
cut şi totuşi necunoscut, care se depărtează 
mereu, cu un semn amical de despărţire sau 
cu un surâs dezarmant care îţi spune să nu 
te laşi înşelat de iluzie. Nu-l vei putea desci- 
fra niciodată. 

Scriitoarea are conştiinţa acestui eu per- 
ceptibil şi aproape insesizabil, a jocului 
captivant ca o tentativă mereu eşuată de a-l 
prinde în apele oglinzii pe care i-o întinde 
ca o capcană. Cu această luciditate şi indo- 
ială se lasă totuşi ademenită de joc, chiar 
dacă ştie că tentativa sa nu va reuşi. Dar 
încearcă un sentiment de eliberare de prea- 
plinul unor trăiri care se cer exteriorizate 
prin scris. Scrisul nu e doar eliberare, ci şi 
incercare de regăsire, de reconciliere cu rea- 
lul, uneori lăsat în margine datorită febrili- 
tăţii eului creator ce îşi caută drumul, aşa 
cum feminitatea îşi urmează destinul, îm- 
pletind într-o țesătură miraculoasă viaţa 
personală şi scrisul. 

Nici nu se putea altfel, căci seva creaţiei 
provine din experienţa sa personală, din ex- 
plorarea realităţii exterioare şi a propriei 
lumi interioare. Când citeşti romanele Ro- 
dicăi Braga intuieşti acest adevăr, dar nu-l 
afli decât citind această carte. Descoperi cu 
uimire că, prin personajele sale, autoarea 
reînvie lumea copilăriei, cu fantasmele ma- 
mei, tatălui, bunicilor, pe care încearcă să-i 
recreeze asemenea pictorului în faţa şevale- 
tului, obsedat de chipuri, nu de realitatea 
lor obiectivă, ci de lumina ce provine din 
lumea conştiinţei şi a memoriei, proiectată 
pe chipurile lor asemenea unui remember. 
Ea însăşi se ţese în plasma creaţiei, alături de 
tot ce o înconjoară, in fiecare reamintire ce 
scânteiază în fluxul amintirilor. Totul se 
impregnează de conştiinţa şi sensibilitatea, 
de percepțiile şi obsesiile sale, încât scriitura 
sa nu poate fi imaginată in afara acestora. Se 
naşte dintr-un fluid vital rememorat dintr-o 
mare iubire şi recunoştinţă pentru ceea ce 
viaţa i-a dăruit pentru a o împlini. Conştiin- 

ţa acestei împliniri răzbate din text, ca pleni- 
tudine a unei existenţe dedicate iubirii, hră- 
nite din iubire, pentru soţ, copii, părinţi, 
bunici, scris. Confesiunile sale confirmă 
împlinirea sa în plan afectiv şi spiritual. 

Interesul autoarei e focalizat pe propria 
familie, pe relaţiile din interiorul ei, fie cu 
cei doi băieţi minunaţi, Corin şi Marian, fie 
cu soţul, critic şi teoretician literar. Rodica 
Braga nu rememorează întâmplări pentru a 
le nara, ci scrutează cu luciditate, la fel ca în 
romanele sale, trăirile şi percepțiile senzori- 
ale care i-au luminat altfel existenţa. Însă un 
fir existenţial se desprinde totuşi pe axa ce 
începe în copilărie şi continuă până în anul 
2000, când scrie această carte într-un mo- 
ment de vid creat de epuizarea dintre două 
acte de creaţie. Deşi mărturiseşte mereu că 
textul său se vrea un simplu exerciţiu de 
sinceritate, ea însăşi pune sub semnul între- 
bării capacitatea cuvântului de a transcrie şi 
evoca fie realitatea exterioară, fie lumea in- 
terioară, trăirile, senzațiile, sentimentele, 
gândurile care i-au construit universul in- 
tim, pe care îl devoalează cu bună-credinţă, 
dar şi cu nesiguranța pe care ţi-o dă, pe de o 
parte, sentimentul de vulnerabilitate prin 
divulgarea secretelor vieţii tale, pe de altă 
parte, posibila deformare a adevărului din 
cauza cuvântului înşelător ca nisipurile miş- 
cătoare, imperfect, discordant. O perma- 
nentă luptă cu cuvântul se profilează la ori- 
zontul oricărui act de creație, fiindcă 
cuvântul e creator de universuri multiple, 
iluzorii, deformatoare. Orice experienţă ex- 
teriorizată prin cuvânt e determinată de o 
mişcare incertă şi perpetuă a cuvântului 
creator de sens, care uneori înstrăinează în 
loc să apropie. 

Asttel se construiesc multiple universuri 
în textul său: al creaţiei, care te ia în posesie 
şi îţi impune ritmuri şi respiraţii negândite, 
cărora nu te poţi sustrage; universul famili- 
al la fel de acaparant, căci implică relaţii 
intime, griji, nelinişti, suferinţe, obsesii le- 
gate de vieţile celor dragi, dar şi de propria 
viaţă; universul social determinat, pe de o 
parte, de relaţia autor-receptare critică-pu- 
blic, pe de altă parte, de relaţiile cu ceilalți, 
care contează mai puţin pentru scriitoare. 
Autoarea se închide în lumea sa, lumea 
creaţiei cu sacrificiile şi satisfacţiile date de 
actul scrierii, mai important ca trăire decât 
finalizarea şi publicarea unui roman, dar şi 
în iubirea pe care o trăieşte plenar în interi- 
orul cuplului, suficientă sieşi, sursa confor- 
tului interior şi a echilibrului psihic. Iubirea 
sa pentru soţ şi copii e fortăreaţa prin care 
rezistă, într-o izolare asumată de lumea ex- 
terioară. 

Exerciţiul său de sinceritate e şi unul de 
luciditate şi de reflecţie la aspectele esenţiale 
ale existenţei. Firea sa meditativ-interogati- 
vă caută răspunsuri în această eliberare de 
trăiri şi secrete nedivulgate până acum. In- 
terogaţia persistă chiar Ín faţa acestui tip de 
scriitură, care se construieşte cu o anumită 
justificare iniţială. Autoarea se lasă in seama 
ei, urmează meandrele fluxului memoriei 
afective din care revin amintirile, iar tipul 
acesta de text i se impune ca o evidenţă, ca 
un adevăr ce trebuia probabil consemnat în 
această formă. 

Dincolo de consideraţiile despre arta 
scrisului, personale sau aparţinând unor 
scriitori importanţi, Rodica Braga consem- 
nează şi impresii de lectură, interpretează 
pe alocuri proza japoneză, opusă celei euro- 
pene, inserează în text nu doar comentariile 


sale, ci şi ale unor critici literari despre mari 
scriitori din literatura universală. În felul 
acesta, palierele textului său se amplifică şi 
se intersectează cu viziunea altora despre 
literatură, creaţia însăşi fiind centrul de in- 
teres al exerciţiului său de sinceritate, în 
măsura în care scrisul poate fi sincer şi nu 
deformează chiar prin intenţia sa de a sur- 
prinde adevărul. 

Unele pagini evocă poetic nuanțele ano- 
timpurilor în teiul din faţa balconului, alte- 
le sunt reflecţii despre actul creaţiei, despre 
viață şi moarte, despre timpul inexorabil ce 
modifică totul, câteva sunt comentarii criti- 
ce, altele încercări de transcriere a unor stări 
interioare sau de scrutare a profunzimilor 
sinelui. Narațiunea este extrem de limitată, 
la câteva fraze, ce surprind secvenţe existen- 
ţiale importante pentru destinul scriitoarei 
(ex. revenirea la scris la solicitarea asiduă a 
unei prietene din tinereţe, p. 51). Din tor- 
ma jurnalului propriu-zis autoarea nu păs- 
trează decât ideea de confesiune şi întoarce- 
re spre sine. Indiferent de formă, ne aflăm 
în faţa unei confesiuni asumate, cu pronun- 
ţat caracter reflexiv, iar textul ca exercițiu 
sincer şi lucid e o reuşită, pe de o parte, fi- 
indcă evită bagatelizarea existenţei, dându-i 
o gravitate şi frumuseţe aparte, pe de altă 
parte, datorită limbajului elevat, purificat 
de reziduurile cotidianului. 

Câteva secvenţe de viaţă familială de- 
conspiră secrete din viaţa copiilor, azi adulţi 
împliniţi, care s-ar putea regăsi cu stânje- 
ncală în copiii de odinioară, în începuturile 
lor în lume. Posibilitatea de a reacţiona ne- 
gativ la acest exerciţiu de sinceritate le 
aparţine doar lor, care ar putea invoca, din- 
colo de sinceritate, devoalarea impudică 
a intimităţii familiale. Cenzura vine din 
această direcţie, a celor vii implicaţi în text 
şi transformați în personaje. Identităţile lor 
de copii în momente existenţiale fragile sau 
dramatice ar putea să umbrească afectivita- 
tea şi relaţia directă peste timp cu mama în 
ipostaza sa de scriitoare. Însă intenţia de 
sinceritate a autoarei justifică aceste umbre 
peste strălucirea vieţii. Nu deconspiră decât 
sub impulsul neliniştilor proprii generate 
de copii, dintr-un gest paradoxal de iubire. 
De altfel, autoarea interoghează mereu 
aceste relaţii prin propria prismă, mărturi- 
sind că adevărul despre copii, în ipostaza de 
adulți, nu-ţi mai aparţine. Iar reacţia de 
surprindere a copiilor-adulţi, de a se regăsi 
în personaje, nu poate fi atenuată decât de 
înţelegere şi iubire, chiar dacă iubirea capă- 
tă alte nuanţe în conştiinţa lor. 

Evident, tipul acesta de scriitură, im- 
propriu numită jurnal, confesivă ca sub- 
stanţă, poate frapa când textul se publică în 
timpul vieţii. Şi totuşi, nimic în el nu afec- 
tează în mod real imaginea nimănui, poate 
doar fragiliza relaţia autoarei cu lumea. Dar 
atâta timp cât scriitoarea se simte la adă- 
post, protejată de eul celuilalt, vulnerabili- 
tatea ei se atenuează. In ultimă instanţă, 
cartea este un exerciţiu de iubire. 


PZ /OTEC! 


JEAN-PAUL MICHEL 

„Duşmanii noştri ne desenează chipul.“ 


„Duşmanii noştri ne desenează chipul.“ 

Acest adevăr sperie. 

Pentru a supravieţui ascundem ceea ce suntem. 
Mascăm virtuţi în vicii. 

Arătăm bogății pe care nu le avem. 


Înclinăm din copilărie spre injurie şi dispreţ. 

Adolescenţi, ne lăudăm cu rănirea inimii celor care ne iubesc. 

Dorim de obicei ceea ce e mai rău în ciuda rugăminţilor şi 
lacrimilor. 

Mugim ca nişte tigri sub injuric. 

Suntem pentru noi înşine cel mai rău duşman. 


Ne lovim de ceca ce este. 

Numim asta cunoaştere. 

Mergem spre ţelurile noastre fără să ştim cu zel. 
Ne numim nebunia înţelepciune. 

Credem că prin asta scăpăm. 


Ne ruşinăm de cele cu care ar trebui să ne mândrim, ne mândrim 
cu cele de care ar trebui să ne ruşinăm. 

Dorim până la cele mai mari suferinţe. 

Avem surprinzătorul gust de a ne înjosi. 

Ne repetăm greşelile vechi. 

Aceste inconsecvenţe apar. 

Ne dedăm la lipsa lor de sens. 


Animale diurne, soarele are putere asupra noastră. 
Fiinţa fiinţei este pentru noi fiinţa strălucirii sale. 
Frumuseţea există: este strălucirea fiinţei-în-strălucirea-ei. 


Femeile colaborează cu toate forţele la destinul lor de prăzi. 
Bărbaţii sunt prada prăzilor lor. 

Desfrâul este luxul tuturor. 

Cel mai sărac este în cl la fel de bogat cu Marele Rege. 

El este generozitatea fiinţei. 

Focul său este focul vieţii. 


„Dacă aş fi fost hărăzit Politicii din tinereţe, 
spune Socrate, aş fi murit din tinereţe.“ 


Aliaţii sunt trădaţi de aliaţi, Prinţul de miniştri, prietenul de 
prieten, binefăcătorul de cel care a primit binefacerile. 
Cel pe care îl ajuţi îţi devine duşman. 
Dacă ceva bun vine pe lume, îi este hărăzită singurătatea, de nu 
supliciul, crucea. 


A . ia . 
Invăţăm din moartea tatălui nostru. 


La cea mai mică ameninţare a unui adevăr, preaumanul îşi trage 
înapoi buzele. 
Ideea de sfinţenie cheamă glumele proaste şi pietrele mulţimii. 


Dintre toate blestemele, cel mai rău e Invidia. 
Invidia e motorul speciilor muritoare. 
Această fatalitate e nefericirea noastră cea mai mare. 


JEAN-PAUL MICHEL s-a născut în 1948. Poet şi eseist francez. Salutar de Andre Breton, în 
1966, la vârsta de 17 ani, ca un „purtător de roc“, opera sa poetică (în mod regulat repu- 
blicată şi tradusă de mai multe ori) a fost strânsă în trei volume la editura Flammarion 
(Paris). Licenţiat în filosofie, este şi directorul editurii Wilham Blake and Co, pe care a 
fondat-o în 1976 la Bordeaux. În proză, a publicat eseuri despre literatură şi artă şi nişte 
Carnete, printre care Adevărul până la greșeală, Paris, Gallimard, 2007. 


Chipurile păcii sunt nişte opere de artă. 

Doar muzica are puterea de a ne smulge de pe roata noastră. 

Poemul e un nor de efecte rătăcitoare. Metafora, o capodoperă 
a disperării. 


Destul cu reveriile de istorie abstractă. Deschideţi bibliotecile. 

Întemeiaţi oraşe. 

Ridicaţi palate. 

Ridicaţi o colonadă pentru plimbare demnă de nefericiţii cetăţeni 

fără cetate ai oraşelor moderne. 

Renaşterea a pictat din nou întregul ființei. 

La Urbino, bucătăria casei lui Rafael miroase încă a cărbune şi a 
fum. S-ar zice că a ieşit de acolo ieri. 

O stranie timiditate îi paralizează totuşi pe moderni. 


Când credem că numim, doar chemăm şi ne îndepărtăm. 
De când şamanii nu îşi mai trasează cercurile, arta de a construi 
întemeiază spaţiile omeneşti. 
Născută din dorinţa unuia singur, arhitectura devine repede 
bunul tuturor. 
A da Nume înseamnă a construi. 


În aceste vremuri de imbulzeală, crezi în meritul adevărurilor 
laconice. 

Expune sobru. Păstrează surpriza. Ascunde ce e mai preţios. 

Spune puţin. Nimic nu sugerează ca elipsa. 

Iubeşte fuga. Apăr-o. Poeţii care îngrozesc plac. 

Am injuriat Frumuseţea. Dar Frumuseţea crește din această injuric. 


Experienţa pură e un foc. 

Poezia e medicina noastră. 

Câte adevăruri, atâtea neînţelegeri. 
(Mărturisiri şi expieri ) 


Urbino, 3 august '97 — Bordeaux, ianuarie '98 


E 
Prezentare şi traducere de Lena ILEA 

Revista APOSTROF se poate cumpăra 
în următoarele puncte de difuzare: 


Librăriile HUMANITAS 

e BUCUREŞTI, Librăria Humanitas Kretzulescu, Calea 
Victoriei, nr. 45. 

e CLUJ-NAPOCA, Librăria Humanitas, str. Universităţii, nr. 4. 

e Iaşi, Librăria Humanitas 1, Piaţa Unirii, nr. 6. 

e ORADEA, Librăria Humanitas „Mircea Eliade“, bd. Repu- 
blicii, nr. 5. 

e SIBIU, Librăria Humanitas, str. Nicolae Bălcescu, nr. 16. 

e "TIMIŞOARA, Librăria Humanitas „Emil Cioran“, str. 
Florimund Mercy, nr. 1. 


e Piaţa Unirii, nr. 1 (lingă Continental). 

e str. Napoca, nr. 19, 

e Piaţa Grigorescu (lingă magazinul Profi). 

e Piaţa Mărăști (staţia de autobuz). 

e str. Fabricii, nr. l. 

e str. Memorandumului, nr, 12, 

e str. Plopilor (lingă Hotelul „Babeş-Bolyai“). 

e str. Republicii, nr. 109 (Sigma Shopping Center). 


Librăria de Artă GAUDEAMUS 
Cluj-Napoca, str. Iuliu Maniu, nr. 3. 
Reţeaua STANDARD PRESS DISTRIBUTION din Cluj 
e str. Regele Ferdinand (lingă magazinul Central). 
e Calea Moților (vizavi de Primărie). 
e Piaţa Unirii, nr. 17 (lîngă Diesel). 


Librăria MUZEULUI LITERATURII ROMÂNE 
sc Orfeu Ed sar, Bucureşti, bd. Dacia, nr. 12. 


Către cititorii revistei Apostrof 


Circulara Uniunii 
Scriitorilor din România 


Conform prevederilor Statutu- 
lui, Uniunea Scriitorilor din Româ- 
nia nu este responsabilă pentru 
politica editorială a publicaţiei şi 


nici pentru conţinutul materiale- 
lor publicate. 


Comitetul Director 
al Uniunii Scriitorilor 
5 iunie 2003 


Vă puteţi abona la revista Apostrof direct la redacţie. 
Pentru aceasta, vă rugăm să plătiţi contravaloarea 
abonamentului, prin: 


1. mandat poştal, pe adresa: 
Toroczkay-Lukâcs Iosif 
Fundaţia Culturală Apostrof 
Cluj-Napoca, ce 1095, or 1 Cluj, cod poştal 400750. 


2. virament bancar, pe adresa: 
Fundaţia Culturală Apostrof 
Sediul: Cluj-Napoca, Str. |. C. Brătianu, nr. 22 
Cod fiscal: 4868907 
Cont bancar: RO68BRDE130SV07853701300 (lei) 
Deschis la Bno-Groupe Société Generale, Sucursala 
Cluj. 

Preţul abonamentului, pentru persoane fizice şi biblioteci 


Preţul abonamentului pentru cititorii din străinătate este de: 
e 12 euro sau 15 vsp pentru 3 luni, 
* 24 euro sau 30 usb pentru 6 luni, 
° 48 euro sau 60 usb pentru un an. 
Preţul abonamentului include taxele poştale de expediere 
par avion. 


Datele necesare pentru viramentul acestui abonament: 


Fundaţia Culturală Apostrof 

Sediul: Cluj-Napoca, Str. |. C. Brătianu, nr. 22 

Cod fiscal: 4868907 

Conturi bancare: 

RO68BRDE130SV07853701 300 (lei) 
RO73BRDE130SV06534401300 (euro) 
RO58BRDE130SV06674381300 (uso), 

deschise la BRo-Groupe Société Générale, Sucursala 


din România, este de: 
e 15 lei pentru 3 luni, 
* 30 lei pentru 6 luni, 
e 60 lei pentru un an. 


Cluj, bd. 21 Decembrie 1989, nr. 81-83, 
SWIFT: BRDEROBU 


Preţul abonamentului include taxele poştale de expediere. 


* CAFE APOSTROF 


Cuprins 


e DosAR: SEXTIL PUŞCARIU 


Comunicat al Uniunii Scriitorilor din România, 


Sextil Puşcariu, corespondent 


Filiala Cluj 2 | alluil. Agârbiceanu, D. Caracostea Nicolae Mocanu 15 
Comunicat de excludere din usr e CU OCHIUL LIBER 
i Mi 2 P 
aluLMirecaniman i A „Şcoala de fluierat“ Gelu lonescu 19 
Premiile Uniunii Scriitorilor din România Ata răsaduri adazia Core Neagoe 26 
pe anul 2012 3 cea propag P P sii a id 8 F 
Premiile Uniunii Scriitorilor din România, Pierderea: sperantei U An Z ea 
Filiala Cluj, pe anul 2012 3 | Textul ca exercițiu de sinceritate Sonia Elvireanu 28 
e ÎN MEMORIAM elaz 
Olimpia Brendea Deşiu 2 | Comunicat al Uniunii Scriitorilor din România 20 
e ANDREI ŞERBAN — 70 Comunicat al Centrului Român al pen Club 
telier Andra Ser E as - i International 20 
telier Andrei Şerban ugenia Sarvari 8 p i . 
3 8 Roşia Montană. O chemare la demnitate Damian Hurezeanu 20 
e CRONICA LITERARĂ 
Cătălin Ghiţă şi fi | vol Sec ME 
ătălin Ghiţă şi farmecul voluptuos E 7 ERA, 
al comparatismului Irina Petraş a | Balada a două fete din Bucureşti; Zidul; Ti | 
Amintiri din maturitate Riri Sylvia Manor 21 
e VERTICAL 
CE e iad ITI 3 e LECTURI 
iesă pierdută vidiu Pecican EE g 
P P Două cărți despre Cioran Marta Petreu 22 
e PROZĂ 
i Vasile TO e SUB LUPA MEMORIEI 
ntermezzo asile Igna = ST ED 
8 Avandardele utopice, Răul istoric 
e REVISTA REVISTELOR şi problema moralității Vladimir Tismăneanu 24 
(S. B.) 10 | Junimismul politic, ca liberal-conservatorism Cristian Vasile 25 
e Eseu e BIBLIOTECI ÎN AER LIBER 
Literatura ca viață, viata ca literatură Adriana Teodorescu 12 | „Duşmanii noştri ne desenează chipul“; 
Dacă aş fi fost hărăzit Politicii din tinereţe 
. ERCULUI LITERAR Zi E a a 4 ; 
70 DE ANI DE a MANIFESUL C spune Socrate, aş fi murit din tinerețe.“ Jean-Paul Michel 29 
intiri ră işti Zorina R 13 ` s 
Amintiri răzlețe despre cerchişti orina Regman (prezentare şi traducere de Letiţia Ilea) 
e SECRETELE ORAŞULUI- COMOARĂ 
Vechi instituţii ale Clujului Lukács József 14 


30 + APOSTROF 


Editura Biblioteca Apostrof vă oferă următoarele cărţi: 


e Mihail Sebastian. Dilemele identităţii 
ediţie îngrijită de Leon VoLovici, 2009, 300 p. 25 lei 


Colecţia „Filosofie modernă“ 


e Friedrich Nietzsche, Antichristul 
traducere de Vasue Muscă, 2003, 128 p. 10 lei 


Colecţia „Filosofie extrem-contemporană“ 


e JosePH RATZINGER, Europa în criza 
culturilor, traducere de Dera MARGA, 
prefaţă de Annei Marca, 2008, 92 p. 15 lei 


Colecţia „Filosofie medievală“ 


e SF. ANSELM DIN CANTERBURY, 
Monologion despre esenţa divinității 
traducere de ALEXANDER BAUMGARTEN, 1998, 162 p. 15 lei 


Colecţia „Filosofia religiei“ 


* HENRY COoRBIN, Paradoxul monoteismului 
traducere de JANINA lANOŞI, 1997, 216 p. 4 lei 


Colecţia „Filosofie românească“ 


e VasiLE Muscă, Spusul şi de nespusul, 

2003, 146 p. 10 lei 
* D. D. Roşca, 

Introducere la „Viaţa lui Isus“. Mitul utilului 

traducere de DumiTRU ŢEpENEAG, ediţie şi postfață 

de MARTA PETREU, 1999, 138 p. 15 lei 
* Bucur Țincu, Apărarea civilizaţiei 

ediţie îngrijită şi prefaţă de MARTA PETREU, 


2000, 132 p. 15 lei 
e LAURA PAMFIL, Noica necunoscut, 
2007, 288 p. 20 lei 


Colecţia „lanus“ 


* Ovioiu Pecican, Trasee culturale 
Nord-Sud, 2006, 228 p. 15 lei 


Căun TEUTIŞAN, Textul în oglindă: 
Reflexii ale imaginarului eminescian, 


2003, 162 p. 15 lei 
e PETRU Poantă, Efectul „Echinox“ sau 

despre echilibru, 2003, 176 p. 10 lei 
* Doru Bica, Tatăl meu, Lucian Blaga, 

2004, 380 p. 20 lei 
e GeoRGE BANU, Uitarea, 2003, 80 p. 15 lei 


e NORMAN MANEA, Despre clovni 
eseuri, 1997, 230 p. 15 lei 


e NORMAN MANEA, Octombrie, ora opt 
proză, 1997, 186 p. 15 lei 


Pui Roth, Animal pe moarte 
roman, traducere de Irna Petraş, 2001, 132 p. 15 lei 


* SANDA COoRDOŞ, Literatura între revoluţie 
şi reacțiune, ediţia a u-a, adăugită, 2002, 284 p. 15 lei 


Lev Tousroi, Moartea lui Ivan Ilici 
traducere de Janna Ianoși, prefaţă de ION VARTIC, 


2003, 96 p. 15 lei 
e GEORGEIA HORODINCĂ, Duminică seara, 
2006, 231 p. 20 lei 


ALEXANDRU VONA, Să mai fiu o dată 
îndrăgostit, carte gîndită şi alcătuită 
de MARTA PETREU, 2005, 188 p. 20 lei 


ŞrerAN Borséty, Despre Thomas Mann 
şi alte eseuri, 2005, 172 p. 20 lei 


e MARIA PETREU, Conversaţii cu..., vol. u, 
2006, 132 p. 20 lei 


e RUXANDRA CESEREANU, MARTA PETREU, 
Corin BRAGA, VIRGIL MIHAIU, 
Ovipiu PECICAN, ION VARTIC, 


Sadovaia 302 bis, 2006, 204 p. 20 lei 
* EUGEN Pave, Între filologie 
şi bibliofilie, 2007, 170 p. 20 lei 


* IRINA PETRAŞ, Teoria literaturii: 
Dicţionar-antologie, 2002, 288 p. 20 lei 


ŞrerAN BoRBfiv, Proza fantastică a lui 
Mircea Eliade, 2003, 224 p. 20 lei 


Scriitorul şi trupul său, carte gîndită 
şi alcătuită de MARTA PETREU, 2007, 264 p. 15 lei 


e Cele 10 porunci, carte gîndită 
şi alcătuită de MARTA PETREU, 2007, 276 p. 15 lei 


e NIcoLAE BÂRNMA, Dumitru Țepeneag, 
2007, 304 p. 7 lei 


Colecţia „Scrinul negru“ 


e ZAHARIA BoiLĂ, Amintiri şi consideraţii 
asupra mişcării legionare 
prefaţă de Livia Trent Boită, ediţie îngrijită de 
MARTA PETREU şi ANA CORNEA, notă asupra ediţiei 
de MARTA PETREU, 2002, 160 p. 10 lei 


ZAHARIA Boilă, Memorii, 2003, 256 p. 12 lei 


Procesul „tovarăşului Camil“, ediţie îngrijită 
de lon Vartic, prefaţă de Mircea Zacu, 1998, 9 p. 15 lei 


|. D. Sirgu, Scrisori către bunul Dumnezeu 
ediţie îngrijită de lon VARric, 1998, 244 p. 15 lei 


LUDOVICA REBREANU, 

Adio pînă la a doua Venire. 

Epistolar matern, ediţie îngrijită, prefaţă şi note 

de Liu Maura, 1998, 288 p. 15 lei 


ARTHUR DAN, Mituri căzute (Din jurnalul unui 
psihiatru). Aforisme, prefețe de 

l. NEGOIŢESCU, LON VIANU, ALEXANDRU PALEOLOGU; ediţie 

şi notă asupra ediţiei de Marta PETREU, 1999, 96 p. 15 lei 


DUMITRU ŢEPENEAG, Destin cu popeşti. Şotroane 
(în colaborare cu Editura Dacia), 
2001, 144 p. 10 lei 


ALEXANDRU VONA, Esmeralda, fişă de dicţionar 
de Fror Manotescu, desene de GABRIELA MELINESCU, 
2003, 112 p. 10 lei 


KONSTANTINOS ARVANITIS, Jurnal (1893-1899), 
traducere din neogreacă de Ciauoiu Turcu, cuvînt- 
înainte de MARTA PETREU, epilog de NicoLAE MĂRGINEANU 

(în colaborare cu Editura Polirom), 

2009, 83 p. + ilustraţii 15 lei 


Colecţia „Istoria filosofiei“ 


* CONSTANTIN RĂDULESCU-MOTRU, 
F. W. Nietzsche: Viaţa şi filosofia sa 
2003, 128 p. 10 lei 


Colecţia „Poeme“ 


* TRISTAN Janco, Memoriile Şoahului, 
2006, 84 p. 15 lei 


Cărţi în coeditare cu Ed. Polirom 


(le puteţi comanda la www.polirom.ro): 


* lon VARTIC, Bulgakov şi secretul lui 
Koroviev: Interpretare figurală la 
Maestrul şi Margareta, 
ed. a u-a, adăugită, 2006, 160 p. 17,95 lei 


e Marei Căunescu, Mateiu I. Caragiale: 

recitiri, ed. a u-a, 2007, 168 p. 19,95 lei 
* ION Vianu, Blestem şi Binecuvântare, 

2007, 182 p. 19,95 lei 


* Ion VIANU, Investigaţii mateine, 
2008, 112 p. 19,50 lei 


e MARIA PETREU, Despre bolile filosofilor. 
Cioran, 2008, 128 p. 19,90 lei 


Puteţi comanda orice carte la adresa: 400079, Cluj-Napoca, Str. I. C. Brătianu, nr. 22, tel. 0264/432.444 sau prin www.revista-apostrof.ro 


REDACŢIA: 


MARIA PETREU 
(redactor-şef) 


Lukács JÓZSEF 
VirGIL LEON 
Amauta Lumet 
[RINA PETRAŞ 
Tehnoredactare: 
CzéGeLY ERIKA 


Vignetele revistei reprezintă 
variațiuni grafice de Mihai Barbu 
după desene de Franz Kafka. 


ANA Poe 
(contabilitate) 


EDITORI: 
Ul Uniunea Scriitorilor 
din România 
U Fundaţia Culturală Apostrof 


PROIECT SPRIJINIT DE: 


„$ =. MINISTERUL 

E E ară 

| Si CULTURII 
Tai 


yy PRIMĂRIA ŞI 
CONSILIUL LOCAL 
CLUJ-NAPOCA 


ADRESA REDACŢIEI: 
Cluj-Napoca 

Str. I. C. Brătianu, nr. 22, 

cod 400079 

Tel., fax: 0264/432.444 

e-mail: apostrofOrevista-apostrof.ro 
www.revista-apostrof.ro 


Pentru corespondenţă: 
Revista Apostrof, ce 1095, oP 1, 
Cluj-Napoca, 400750 


Manuscrisele primite la redacţie 
nu se înapoiază. 


ISSN 1220-3122 
Revista este înregistrată la 
osm cu nr. 45630/22.05.1996. 


Revista apostrof este membră a 
Asociaţiei Revistelor, 
Imprimeriilor şi Editurilor 
Literare (ariel), asociaţie cu 
statut juridic, recunoscută 

de Ministerul Culturii. 


Tiparul: 


Centrul de Presă Reformat 


Anul XXIV, nr. 6 (277), 2013 « 31 


